'പാഡ്ബാങ്കി'ലൂടെ യുവാവ് സൗജന്യമായി നല്‍കിയത് 12000 പാഡുകള്; ആര്‍ത്തവത്തെ കുറിച്ചുള്ള തെറ്റായ ധാരണ മാറ്റുകയും ലക്ഷ്യം\nBareilly, First Published 18, Jun 2019, 7:11 PM IST\nസ്ത്രീകളോട് സംസാരിക്കുന്നതിനായി അവന് അനാ ഖാന് എന്ന സുഹൃത്തിനെ സമീപിച്ചു. അന ആ സ്ത്രീകളോട് സംസാരിച്ചു. ജൂണ് 27 -ന് ആദ്യത്തെ പാക്കറ്റ് പാഡുകള് ചിത്രാന്‍ഷ് വാങ്ങി.\nസ്കൂളില് പഠിക്കുന്ന സമയത്ത് എല്ലാ ആണ്‍കുട്ടികളേയും പോലെത്തന്നെ ഒരാളായിരുന്നു ചിത്രാന്‍ഷും. തന്‍റെ പ്രായത്തിലുള്ള ആണ്‍കുട്ടികളെ പോലെ ടിവി പരസ്യങ്ങളില് സാനിറ്ററി പാഡുകളുടെ പരസ്യങ്ങള് കണ്ട് ഇതെന്താണ് എന്ന് അദ്ഭുതം കൂറിയിരുന്ന ആള് തന്നെ. പെണ്‍കുട്ടികളുടെ ആര്‍ത്തവം കളിയാക്കിച്ചിരിക്കാനുള്ള വിഷയമായിരുന്നു ചിത്രാന്‍ഷിനും സുഹൃത്തുക്കള്‍ക്കും, സ്കൂളില്.\nപക്ഷെ, പിന്നീടൊരു ദിവസം ചിത്രാന്‍ഷ് മനസ് നിറയെ ആര്‍ത്തവത്തെ കുറിച്ചുള്ള സംശയവുമായി അമ്മയെ സമീപിച്ചു. അവന്‍റെ അമ്മ സുനിത 'അതൊന്നും ആണ്‍കുട്ടികളറിയേണ്ട കാര്യമല്ല' എന്നും പറഞ്ഞ് അകറ്റി നിര്‍ത്താതെ അവനെ വിളിച്ച് അടുത്തിരുത്തി ആര്‍ത്തവത്തെ കുറിച്ച് എല്ലാം പറഞ്ഞ‌ു കൊടുത്തു.\nഇന്ന്, 2019 -ല് ഉത്തര്‍പ്രദേശിലെ ബറേലി എന്ന പ്രദേശത്ത് നൂറ്റിയമ്പതോളം സ്ത്രീകള്‍ക്ക് ചിത്രാന്‍ഷ് പാഡുകളെത്തിച്ചു നല്‍കുന്നു. ചിത്രാന്‍ഷിന്‍റെ പാഡ്ബാങ്കില് നിന്നും സൗജന്യമായിട്ടാണ് പാഡുകളെത്തിച്ചു നല്‍കുന്നത്. 1500 പാക്കറ്റുകള് 2018 ജൂണ് മുതലിങ്ങോട്ട് ചിത്രാന്‍ഷ് നല്‍കിക്കഴിഞ്ഞു.\nഈ പ്രവര്‍ത്തനങ്ങളിലേക്കുള്ള തുടക്കം ഇങ്ങനെയാണ്: ശാസ്ത്രി നഗറില് ചിത്രാന്‍ഷും കുടുംബവും താമസിക്കുന്ന സമയത്താണ്. സമീപത്തെ തെരുവുകളില് താമസിക്കുന്നവരെ കുറിച്ച്, അവര്‍ക്ക് ജീവിക്കാനുള്ള വഴിയെന്തായിരിക്കുമെന്നതിനെ കുറിച്ച് ചിന്തിച്ചിരുന്നു ചിത്രാന്‍ഷ്. അവരുടെ ഒരു ദിവസത്തെ വരുമാനം പതിനഞ്ചോ ഇരുപതോ രൂപ മാത്രമായിരുന്നു. ആ ചെറിയ തുക കൊണ്ട് അവരെങ്ങനെ ജീവിക്കുന്നുവെന്ന് ആശങ്കപ്പെട്ടിരുന്നു അവന്. അവര്‍ക്കായി എന്തെങ്കിലും ചെയ്യണമെന്ന് ആഗ്രഹവുമുണ്ടായിരുന്നു ചിത്രാന്‍ഷിന്. ഭക്ഷണം, വസ്ത്രം പണം ഇവയെ കുറിച്ചെല്ലാം അവന് ആലോചിച്ചു. പക്ഷെ, തെരുവുകളില് വളരെ പരിമിതമായ സ്ഥലത്ത് താമസിക്കുന്ന സ്ത്രീകളുടെ ആര്‍ത്തവ ദിനങ്ങള് എത്ര മോശകരമായിരിക്കും എന്ന് അവന് ബോധ്യമുണ്ടായിരുന്നു. മാത്രവുമല്ല, ആര്‍ത്തവം എന്നത് എന്തോ മോശം കാര്യമാണെന്ന തരത്തിലുള്ള ചിന്തയായിരുന്നു അവിടെ നിലനിന്നിരുന്നത്. എല്ലാ സ്ത്രീകള്‍ക്കും സുരക്ഷിതമായ ആര്‍ത്തവദിനങ്ങള്‍ക്കുള്ള അവകാശങ്ങളുണ്ട് എന്ന ബോധ്യത്തിലായിരുന്നു ചിത്രാന്‍ഷിന്‍റെ പ്രവര്‍ത്തനങ്ങളുടെ തുടക്കം.\nഅക്ഷയ് കുമാറും രാധികാ ആപ്തേയും അഭിനയിച്ച പാഡ്മാന് എന്ന സിനിമയും അവന് പ്രോത്സാഹനമായി. താന് ചെയ്യാനിരിക്കുന്ന പ്രവര്‍ത്തനങ്ങള്‍ക്ക് നേരെയുണ്ടായേക്കാവുന്ന വിമര്‍ശനങ്ങളെ കുറിച്ചും അവന് നല്ല ബോധ്യമുണ്ടായിരുന്നു. ആളുകള് തനിക്ക് നേരെ നോക്കി ചിരിക്കുമെന്നും അവന് അറിയാമായിരുന്നു. പക്ഷെ, മുന്നോട്ട് പോകാന് തന്നെയായിരുന്നു ചിത്രാന്‍ഷിന്‍റെ തീരുമാനം.\nസ്ത്രീകളോട് സംസാരിക്കുന്നതിനായി അവന് അനാ ഖാന് എന്ന സുഹൃത്തിനെ സമീപിച്ചു. അന ആ സ്ത്രീകളോട് സംസാരിച്ചു. ജൂണ് 27 -ന് ആദ്യത്തെ പാക്കറ്റ് പാഡുകള് ചിത്രാന്‍ഷ് വാങ്ങി. തെരുവുകളിലെ സ്ത്രീകളെയെല്ലാം ഒരിടത്തിരുത്തി അവരോട് ആര്‍ത്തവ ദിനങ്ങളെ കുറിച്ച് സംസാരിച്ചു. ശുചിത്വമില്ലാത്ത ചുറ്റുപാടുകളെ കുറിച്ചും ആര്‍ത്തവ ദിനങ്ങളെ കുറിച്ചും അവരെല്ലാം ചിത്രാന്‍ഷിനോടും അനയോടും തുറന്നു സംസാരിച്ചു. പോളിത്തീന്, കോട്ടണ് തുടങ്ങിയ തുണികളും ചാക്കിന് കഷ്ണവും വരെ ആര്‍ത്തവ സമയത്ത് ഉപയോഗിക്കുന്ന സ്ത്രീകളുണ്ടായിരുന്നു. ഇതൊക്കെ എങ്ങനെയാണ് ഇന്‍ഫെക്ഷനുണ്ടാക്കുന്നത് എന്നതിനെ കുറിച്ച് അവരെ ചിത്രാന്‍ഷും അനയും സംസാരിച്ചു ബോധ്യപ്പെടുത്തി. ശേഷം അവര് വാങ്ങിയ പാഡുകള് വിതരണം ചെയ്തു.\nഇന്ന്, വിവിധ തെരുവുകളിലും സ്കൂളുകളിലുമെല്ലാം ഇവര് പാഡുകള് നല്‍കി വരുന്നുവെങ്കിലും തുടക്കത്തില് അതൊട്ടും എളുപ്പമായിരുന്നില്ല. തെരുവുകളില് സ്ത്രീകളെ കണ്ട് സംസാരിക്കാന് ചെല്ലുമ്പോള് ആ വീടുകളില് പുരുഷന്മാര് അവരുടെ മുഖത്തേക്ക് വാതില് വലിച്ചടച്ചു. പ്രായമായ ചില സ്ത്രീകളും ഇവരുടെ പ്രവര്‍ത്തനങ്ങളെ എതിര്‍ത്തു. പക്ഷെ, പയ്യെപ്പയ്യെ, ചിത്രാന്‍ഷും കൂട്ടരും അവരോട് സംസാരിച്ചു തുടങ്ങി. മിക്കപ്പോഴും വീട്ടിലെ പുരുഷന്മാര് ജോലിക്ക് പോയിരിക്കുമ്പോഴായിരിക്കും അവര്‍ക്ക് തുറന്ന് സംസാരിക്കാനാവുന്നത്. മാത്രവുമല്ല ചിത്രാന്‍ഷിന്‍റെ ടീമിലുള്ള ആണ്‍കുട്ടികളോടും പെണ്‍കുട്ടികളോടും ആര്‍ത്തവത്തെ കുറിച്ച് മടിയില്ലാതെ സംസാരിക്കാനും പാഡുകള് ചോദിച്ചു വാങ്ങാനും തുടങ്ങി അവര്.\nപാഡ്ബാങ്കിന്‍റെ പ്രവര്‍ത്തനം ശരിക്കും ഒരു ബാങ്കിന്‍റെ പ്രവര്‍ത്തനം പോലെ തന്നെയാണ്. ഫോട്ടോഗ്രാഫ് പതിച്ച വിലാസം വ്യക്തമാക്കുന്ന ഒരു പാസ്ബുക്ക് എല്ലാവര്‍ക്കും നല്‍കിയിട്ടുണ്ട്. എല്ലാ മാസവും എട്ട് പാഡുകള് ഓരോ സ്ത്രീകള്‍ക്കും നല്‍കും. അതും അതില് രേഖപ്പെടുത്തിയിരിക്കുന്ന തീയ്യതികളില്. എല്ലാ മാസവും ഇവര്‍ക്ക് പാഡുകള് ലഭ്യമാവുന്നുണ്ടോ എന്ന് ഉറപ്പു വരുത്തുകയും ചെയ്യുന്നു ഇവര്.\nഈ പ്രവര്‍ത്തനം തുടങ്ങുന്നതിന് മുമ്പ് ആരോടും ചര്‍ച്ച ചെയ്തിരുന്നില്ല ചിത്രാന്‍ഷ്, മാതാപിതാക്കളോട് പോലും. ആദ്യത്തെ തവണ പാഡ് വിതരണം ചെയ്ത ശേഷമാണ് അവന് ഇക്കാര്യം മാതാപിതാക്കളുടെ മുന്നില് അവതരിപ്പിച്ചത്. നേരത്തെ പറഞ്ഞിരുന്നുവെങ്കില് പാഡ് വാങ്ങാന് ഞങ്ങളും സഹായിച്ചേനെ എന്നായിരുന്നു അവരുടെ മറുപടി. അന്നുമുതല് ഇന്ന് തൊട്ട് അമ്മ സുനിതയും അച്ഛന് ദിനേഷ് സക്സേനയും പിന്തുണയും ധനസഹായവും നല്‍കുന്നു മകന്.\nസ്വന്തം പോക്കറ്റില് നിന്നും പണമെടുത്തും, ചില അധ്യാപകരും സുഹൃത്തുക്കളും സഹായിക്കുന്നതില് നിന്നുമൊക്കെയാണ് പാഡ് വാങ്ങാനുള്ള പണം ഇവര് കണ്ടെത്തുന്നത്. ശുചിത്വമുള്ളതും സുരക്ഷിതമായതുമായ ആര്‍ത്തവ ദിനങ്ങള് ഉറപ്പ് വരുത്തുക എന്നതു പോലെ തന്നെ ആര്‍ത്തവത്തെ കുറിച്ച് സമൂഹത്തിനു മുന്നിലുള്ള തെറ്റായ ധാരണകള് മാറ്റുക എന്ന ലക്ഷ്യം കൂടിയുണ്ട് ചിത്രാന്‍ഷിനും സംഘത്തിനും.\nഅതിനായി സോഷ്യല് മീഡിയ അടക്കമുള്ള പ്ലാറ്റ്ഫോമുകള് ഉപയോഗിക്കുകയും കാമ്പയിനുകള് നടത്തുകയും ചെയ്യുന്നുണ്ട് ഇവര്. ചിത്രാന്‍ഷിനൊപ്പം ഈ പ്രവര്‍ത്തനങ്ങളില് ഉത്കര്‍ഷ് സക്സേന, അന ഖാന്, ശില്‍പി സക്സേന, സാഹേര് ചൗധരി, റാഷി ഉദിത്, ഐശ്വര്യ ലാല്, ജെന്നിഫര് ലാല്, അഷേഷ അറോറ, അമാന് സിദ്ദിഖി, അനില് കെ റാസ്, ഇമ്മാനുവേല് സിങ് എന്നിവരുമുണ്ട്.\nLast Updated 18, Jun 2019, 7:11 PM IST


Emalayalee.com - കുവൈറ്റില് കോവിഡ് ബാധിച്ച് മലയാളി മരിച്ചു\nകുവൈറ്റ് സിറ്റി: കോഴിക്കോട് സ്വദേശി കുവൈറ്റില് കോവിഡ് ബാധിച്ച് മരിച്ചു. ബേപ്പൂര് സ്വദേശി ഭുവനരാജന് കിണറ്റിന്‍കര (55) ആണ് മരിച്ചത്. ഇതോടെ കുവൈത്തില് കോവിഡ്മൂലം മരിച്ച മലയാളികള് 53 ആയി.\nമിഷ്‌റിഫിലെ കോവിഡ് ആശുപത്രിയില് ഒരുമാസമായി ചികിത്സയിലായിരുന്നു ഇദ്ദേഹം. ബുധനാഴ്ച പുലര്‍ച്ചെയാണ് മരണം സംഭവിച്ചത്. ഇരുപതു വര്‍ഷമായി കുവൈറ്റിലുള്ള ഇദ്ദേഹം സ്വകാര്യ കന്പനിയില് ഫോര്‍ക്ലിഫ്റ്റ് ഓപറേറ്ററായിരുന്നു. ഭാര്യ: മിനി. മകള്: നിരഞ്ജന. മൃതദേഹം കോവിഡ് പ്രോട്ടോകോള് പ്രകാരം കുവൈറ്റില് സംസ്‌കരിച്ചു.


ജപ്പാനീസ് സമുറായ് വിശുദ്ധപദവിയിലേക്ക്... - Hrudayavayal\nജപ്പാനീസ് സമുറായ് വിശുദ്ധപദവിയിലേക്ക്…\nBy administrator on May 2, 2016, 9:29 am Comments Off on ജപ്പാനീസ് സമുറായ് വിശുദ്ധപദവിയിലേക്ക്…\nക്രിസ്തുവിനു വേണ്ടി ജീവിച്ചു മരിച്ച ജപ്പാനീസ് സമുറായി തക്യയാമാ യുക്കോണ് വൈകാതെ കത്തോലിക്കാ വിശുദ്ധരുടെ ഇടയില് സ്ഥാനം നേടിയേക്കാം. യുക്കോണിന്റെ ജീവിതം പ്രതിപാദിക്കുന്ന ഡോക്യമെന്ററി യുക്കോണ് ദ സമുറായി ഉടന് പുറത്തിറക്കും.\n1552 ല് ജനിച്ച യുക്കോണ് വി ഫ്രാന്സിസ് സേവ്യറിന്റെയും തന്റെ സ്വന്തം പിതാവിന്റെയും കാലടികള് പിന്ചെന്നാണ് ക്രിസ്തുമതവിശ്വാസം സ്വീകരിച്ചത്. ചായ സല്ക്കാരച്ചടങ്ങുകളുടെ മേല്നോട്ടക്കാരനും സമുറായിമാരുടെ ഗുരുവുമായിരുന്ന യുക്കോണ് അനേകം ശിഷ്യരെ ക്രൈസ്തവ മതത്തിലേക്ക് ആകര്ഷിച്ചു.\nഎന്നാല് വൈകാതെ ജപ്പാനിലുണ്ടായ ക്രൈസ്തവ പീഡനകാലത്ത് യുക്കോണ് നാടുകടത്തപ്പെട്ടു. 1641 ല് 300 ജപ്പാനീസ് മിഷണറിമാരോടൊത്ത് ഫിലിപ്പൈന്സിലെ മനിലയിലെത്തിയ യുക്കോണിന് ഫിലീപ്പീന്സിലെ സ്പാനിഷ് ജെസ്വീറ്റുകള് ഹൃദ്യമായ സ്വീകരണം നല്കി. 1615 ല് ഫിലിപ്പീന്സില് വച്ച് രോഗബാധിതനായി യുക്കോണ് അന്തരിക്കുകയാണുണ്ടായത്. എല്ലാവിധ സൈനിക ബഹുമതികളോടെയും സ്പാനിഷ് സര്ക്കാര് യുക്കോണിന് ക്രിസ്തീയാചാരപ്രകാരമുള്ള സംസ്കാരം നല്കി.\n2016 ജനുവരി 21 ന് ഫ്രാന്സിസ് പാപ്പാ യുക്കോണിനെ വാഴ്ത്തപ്പെട്ടവനായി പ്രഖ്യാപിക്കുവാനുള്ള ഔദ്യോഗിക അനുമതി നല്കി.\nജപ്പാനീസ് സമുറായ് വിശുദ്ധപദവിയിലേക്ക്… added by administrator on May 2, 2016, Time: 9:29 am


ഡിഎംകെയുടെ തെരഞ്ഞെടുപ്പ് പ്രചാരണം പൊലീസ് തടഞ്ഞു; ഉദയനിധി സ്റ്റാലിൻ വീണ്ടും അറസ്റ്റിൽ | tamilnadu police again arrest udhayanidhi stalin\nഡിഎംകെയുടെ തെരഞ്ഞെടുപ്പ് പ്രചാരണം പൊലീസ് തടഞ്ഞു; ഉദയനിധി സ്റ്റാലിൻ വീണ്ടും അറസ്റ്റിൽ\nChennai, First Published 22, Nov 2020, 5:15 PM\nഡിഎംകെയുടെ തെരഞ്ഞെടുപ്പ് പ്രചാരണത്തിനിടെ തുടർച്ചയായ മൂന്നാം ദിവസവും അറസ്റ്റ്. അനുമതിയില്ലെന്ന് പറഞ്ഞാണ് നാഗപട്ടണത്ത് നിന്ന് അറസ്റ്റ് ചെയ്തത്.\nചെന്നൈ: തമിഴ്നാട്ടിൽ ഡിഎംകെയുടെ തെരഞ്ഞെടുപ്പ് പ്രചാരണം പൊലീസ് വീണ്ടും തടഞ്ഞു. പ്രചാരണത്തിന് നേതൃത്വം നൽകിയ ഉദയനിധി സ്റ്റാലിനെ അറസ്റ്റ് ചെയ്തു. പ്രചാരണത്തിന് അനുമതി ഇല്ലായിരുന്നുവെന്ന് ചൂണ്ടികാട്ടിയാണ് നാഗപട്ടണത്ത് നിന്ന് ഉദയനിധി സ്റ്റാലിനെ പൊലീസ് അറസ്റ്റ് ചെയ്തത്.\nഡിഎംകെയുടെ തെരഞ്ഞെടുപ്പ് പ്രചാരണത്തിനിടെ തുടർച്ചയായ മൂന്നാം ദിവസവും അറസ്റ്റ്. ഡിഎംകെ യുടെ തെരഞ്ഞെടുപ്പ് പ്രചാരണത്തിന് തുടക്കം കുറിച്ച യോഗവും പൊലീസ് തടഞ്ഞിരുന്നു. കരുണാനിധിയുടെ ജന്മഗ്രാമമായ തിരുവാരൂരിലെ തിരുക്കുവളയിൽ നിന്നാണ് കഴിഞ്ഞ ദിവസം ഉദയനിധി സ്റ്റാലിനെ അറസ്റ്റ് ചെയ്തത്.\nLast Updated 22, Nov 2020, 5:30 PM


Veena George : ശിശുമരണങ്ങൾ തുടർക്കഥ; അട്ടപ്പാടിയിലെ അങ്കണവാടി പ്രവര്‍ത്തകരുടെ യോഗം വിളിച്ച് ആരോഗ്യമന്ത്രി | Veena George meeting with Attappadi Anganwadi workers\nവെള്ളാമലി ഊരിലെ അറുപത്തി നാലാം നമ്പര് അങ്കണവാടിയിലാണ് യോഗം നടന്നത്. ഒരു മണിക്കൂറോളം മീറ്റിംഗ് നീണ്ടു. കസേരകൾ കുറവായതിനാൽ അങ്കണവാടി പ്രവർത്തകർക്കൊപ്പം തറയിലിരുന്നാണ് മന്ത്രി യോഗത്തിൽ പങ്കെടുത്തത്.\nAttappadi, First Published Dec 4, 2021, 10:39 PM IST\nപാലക്കാട്: ശിശുമരണങ്ങൾ വിവാദമായതിന് പിന്നാലെ ആരോഗ്യമന്ത്രി വീണാ ജോ‌ർജ്ജ് അട്ടപ്പാടിയിലെത്തി. ഫീല്‍ഡുതല പ്രവര്‍ത്തനങ്ങള് നേരിട്ട് കാണുന്നതിനാണ് മന്ത്രി എത്തിയത്. വിവിധ ആശുപത്രികളും ഊരുകളും സന്ദര്‍ശിച്ചതിന് പിന്നാലെ അട്ടപാടിയിലെ വിവിധ പ്രദേശങ്ങളിലെ അങ്കണവാടി പ്രവർത്തകരുടെ യോഗവും മന്ത്രി വിളിച്ചു കൂട്ടി. 30 ഓളം അങ്കണവാടി പ്രവര്‍ത്തകര്, സിഡിപിഒമാര് എന്നിവര് യോഗത്തില് പങ്കെടുത്തു.\nവെള്ളാമലി ഊരിലെ അറുപത്തി നാലാം നമ്പര് അങ്കണവാടിയിലാണ് യോഗം നടന്നത്. ഒരു മണിക്കൂറോളം മീറ്റിംഗ് നീണ്ടു. കസേരകൾ കുറവായതിനാൽ അങ്കണവാടി പ്രവർത്തകർക്കൊപ്പം തറയിലിരുന്നാണ് മന്ത്രി യോഗത്തിൽ പങ്കെടുത്തത്. ഒപ്പം ഇരുന്ന് പ്രശ്‌നങ്ങള് കേട്ടപ്പോള് ഒരു ഔദ്യോഗിക യോഗമായി തോന്നിയില്ലെന്നായിരുന്നു മന്ത്രിയുടെ പ്രതികരണം.\nരാവിലെ കോട്ടത്തറയിൽ കണ്ടത്\nആദിവാസികള്‍ക്ക് അട്ടപ്പാടിയിൽ തന്നെ ചികിത്സ ലഭ്യമാക്കുമെന്നാണ് ആരോഗ്യ മന്ത്രി രാവിലെ പറഞ്ഞത്. കോട്ടത്തറ ട്രൈബൽ സ്പെഷാലിറ്റി ആശുപത്രിയിൽ നവജാത ശിശു ഐസിയു ഉടൻ തുടങ്ങുമെന്നും ആശുപത്രിയെ കുറിച്ച് ലഭിച്ച പരാതികളിൽ നടപടി എടുക്കുമെന്നുമാണ് മന്ത്രിയുടെ ഉറപ്പ്.\nRead More: 'അട്ടപ്പാടിയിലെ ഗർഭിണികൾക്ക് പ്രത്യേകപദ്ധതി, നവജാതശിശുക്കൾക്ക് ഐസിയു'; ഊരുകൾ സന്ദർശിച്ച് മന്ത്രി\nഅമ്മമാരുടെയും കുഞ്ഞുങ്ങളുടെയും വാർഡിനായി 32 ലക്ഷം രൂപ ചെലവാക്കി വാങ്ങിയ ഉപകരണങ്ങള് ആശുപത്രിയിൽ കൂട്ടിയിട്ടിരിക്കുന്ന\nദൃശ്യങ്ങളും മന്ത്രിയുടെ സന്ദർശന ദിവസമാണ് പുറത്തുവന്നത്. അട്ടപ്പാടിയിലെ ആദിവാസി ഗർഭിണികളിൽ 191 പേർ ഹൈറിസ്ക് ക്യാറ്റഗറിയിലെന്ന ആരോഗ്യ വകുപ്പ് റിപ്പോർട്ടിന് പിന്നാലെയാണ് സ്ഥിതി പരിശോധിക്കാൻ ആരോഗ്യ മന്ത്രി അട്ടപ്പാടിയിലെത്തിയത്.\nകോട്ടത്തറ ട്രൈബൽ സ്പെഷ്യാലിറ്റി ആശുപത്രി സൂപ്രണ്ട് ഡോക്ടർ പ്രഭുദാസിനെ തിരുവനന്തപുരത്തേക്ക് യോഗമുണ്ടെന്ന് പറഞ്ഞ് വിളിപ്പിച്ചശേഷമാണ് മന്ത്രി ചുരം കയറിയത്. അഗളി സാമൂഹികാരോഗ്യ കേന്ദ്രത്തിലെത്തിയതിന് പിന്നാലെയാണ് കോട്ടത്തറ ട്രൈബൽ ആശുപത്രി സന്ദർശിച്ചത്. കഴിഞ്ഞ ഫെബ്രുവരിയിൽ 32 ലക്ഷം മുടക്കി ഫർണീച്ചർ ഉൾപ്പടെ വാങ്ങിയെങ്കിലും ഉപയോഗിക്കാതെ കൂട്ടിയിട്ടിരിക്കുകയായിരുന്നു. ആശുത്രിക്ക് ബാധ്യതയായി ആംബുലൻസുകൾ കട്ടപ്പുറത്തും. ഓടുന്നവയിൽ മതിയായ ജീവൻ രക്ഷാ സംവിധാനവുമില്ല.\nRead More: അട്ടപ്പാടിയിലെ അഴിമതി അവസാനിക്കുന്നില്ല; ആദിവാസികള്‍ക്ക് ചികിത്സയ്ക്കായി നല്‍കുന്ന ഫണ്ട് വകമാറ്റി\nഅട്ടപ്പാടിയിലെ ആദിവാസി ഗർഭിണികളിൽ നാലിലൊന്ന് പേർക്കും തൂക്കക്കുറവ്!\nഅട്ടപ്പാടിയിലെ ഗർഭിണികളിൽ 58 ശതമാനം പേരും ഹൈറിസ്ക് വിഭാഗത്തിലെന്നാണ് സർക്കാരിന്റെ തന്നെ റിപ്പോർട്ട്. നാലിലൊന്ന് ഗർഭിണികളും തൂക്കക്കുറവുള്ളവരാണെന്നും ആരോഗ്യ വകുപ്പ് റിപ്പോർട്ടിൽ പറയുന്നു. നവജാത ശിശു മരണം തുടർക്കഥയായ പശ്ചാത്തലത്തിലാണ് ആരോഗ്യ വകുപ്പ് കണക്കെടുപ്പ് നടത്തിയത്.\nRead More : അട്ടപ്പാടിയിലെ ഗർഭിണികളുടെ സ്ഥിതി ഗുരുതരം; 58% ഹൈറിസ്ക്ക് വിഭാഗത്തിൽ\nരക്തക്കുറവ്, പോഷകാഹാരക്കുറവ്, ഗർഭസ്ഥ ശിശുവിൻ്റെ വളർച്ചക്കുറവ്, അരിവാൾ രോഗം, ഗർഭം അലസിപ്പോകാൻ ഉള്ള സാധ്യത, ഗർഭിണിയുടെ ഭാരക്കുറവ്, ജന്മനാ പ്രമേഹമുള്ളവർ തുടങ്ങി വിവിധ മാനദണ്ഡങ്ങൾ പരിഗണിച്ചാണ് ഗർഭിണികളെ ഹൈറിസ്ക് പട്ടികയിൽ ഉൾപ്പെടുത്തിയത്. ആകെയുള്ള 426 ഗർഭിണികളിൽ 245 പേരാണ് ഹൈറിസ്കിൽ ഉൾപ്പെട്ടിരിക്കുന്നത്. അതിൽ തന്നെ ആദിവാസികളുടെ സ്ഥിതിയാണ് കൂടുതൽ ഗുരുതരം.\n191 ആദിവാസി ഗർഭിണികൾ ഹൈറിസ്ക്കിലാണുള്ളത്. അരിവാൾ രോഗികളായ 17 ഗർഭിണികൾ അട്ടപ്പാടിയിലുണ്ട്. ആദിവാസി ഗർഭിണികളിൽ 90 പേർക്ക് തൂക്കകുറവുണ്ട്. സർക്കാർ രേഖകളിൽ രജിസ്റ്റർ ചെയ്ത വരുടെ മാത്രം കണക്കാണിത്.


വീറും വാശിയും തീര്‍ക്കാനുള്ള സ്ഥലമല്ല ശബരിമല: കെ.സുധാകരന് – Chandrika Daily\nBy web desk Monday October 15, 2018 15:35 pm\nതിരുവനന്തപുരം: വീറും വാശിയും തീര്‍ക്കാനുള്ള സ്ഥലമല്ല ശബരിമലയെന്ന് കെ.പി.സി.സി വര്‍ക്കിങ് പ്രസിഡണ്ട് കെ.സുധാകരന്. വിനോദസഞ്ചാരികളായി വന്നു പോകാനുള്ള സ്ഥലമല്ല ശബരിമല. ശബരിമലയില് പോകുമെന്ന് പറഞ്ഞ രേശ്മ നിശാന്തിന്…\nതിരുവനന്തപുരം: വീറും വാശിയും തീര്‍ക്കാനുള്ള സ്ഥലമല്ല ശബരിമലയെന്ന് കെ.പി.സി.സി വര്‍ക്കിങ് പ്രസിഡണ്ട് കെ.സുധാകരന്.\nവിനോദസഞ്ചാരികളായി വന്നു പോകാനുള്ള സ്ഥലമല്ല ശബരിമല. ശബരിമലയില് പോകുമെന്ന് പറഞ്ഞ രേശ്മ നിശാന്തിന് പിന്നില് രാഷ്ട്രീയ പ്രേരണയുണ്ടാകാമെന്നും സുധാകരന് പറഞ്ഞു. വിശ്വാസികളായ സ്ത്രീകള് ശബരിമലയില് വരില്ലെന്നും അദ്ദേഹം കൂട്ടിച്ചേര്‍ത്തു.


Sydney accident | അമ്മയ്ക്കും അനുജത്തിക്കും പിന്നാലെ എട്ടു വയസ്സുകാരനും മരിച്ചു; പിറന്നാൾ ദിനം കഴിഞ്ഞ് എട്ടു ദിവസം കഴിഞ്ഞപ്പോൾ വെന്റിലേറ്റർ നിന്ന് മാറ്റിയത് എല്ലാ പ്രതീക്ഷയും നഷ്ടമായപ്പോൾ; അവയവങ്ങൾ ദാനം ചെയ്യും; ലോട്‌സിക്കും കെയ്തിലിനും പിന്നാലെ ക്രിസ് ബിബിനും യാത്രയായി - MarunadanMalayalee.com\nAugust 03, 202102:19 PM IST Permalink\nസിഡ്‌നി: ക്വീൻസ്ലാന്റിൽ കാറപകടത്തിൽപ്പെട്ട് ഗുരുതരാവസ്ഥയിൽ ആശുപത്രിയിലായിരുന്ന എട്ടു വയസുള്ള മലയാളി മരിച്ചു. ഒന്നര ആഴ്ചയിലേറെ ഐസിയുവിലായിരുന്ന ക്രിസ് ഔസേപ്പ് ബിപിനാണ് ഇന്ന് പുലർച്ചെ മരിച്ചത്. തൃശൂർ ചാലക്കുടി പോട്ട നടക്കുന്ന് ചുള്ളിയാടൻ ബിബിന്റെ മൂത്ത മകനാണ് ക്രിസ് ബിബിൻ\nസിഡ്നിക്കടുത്ത് ഓറഞ്ചിൽ നിന്ന് ബ്രിസ്‌ബേനിലേക്കു യാത്ര ചെയ്യുകയായിരുന്ന മലയാളിയായ ബിബിനും കുടുംബവും സഞ്ചരിച്ച കാർ കഴിഞ്ഞ മാസം 22 നാണ് ട്യുവുമ്പായിൽ വച്ച് അപകടത്തിൽപെട്ടത്. ബിബിന്റെ ഭാര്യ ലോട്‌സിയും ഇളയമകൾ കെയ്തിലിനും സംഭവസ്ഥലത്തുവച്ച് തന്നെ മരിച്ചിരുന്നു.അപകടത്തിൽ പരിക്കേറ്റ ബിപിനും ഇളയ ആൺകുട്ടിയും ചികിത്സയ്ക്ക് ശേഷം ഇപ്പോൾ വിശ്രമത്തിലാണ്. വെയിൽസിൽ നിന്നും ക്യൂൻ സ്റ്റാൻഡിലേക്ക് കുടംബസമേതം പോകുന്നതിനിടെ കാർ ട്രക്കുമായി കൂട്ടിയിടിക്കുകയായിരുന്നു.\nകാറും ട്രക്കുമായി കൂട്ടിയിടിച്ചുണ്ടായ അപകടത്തിൽ 35കാരിയായ ലോട്‌സി ജോസും, ആറുവയസുള്ള മകൾ കേറ്റ്‌ലിൻ ബിപിനുമാണ് സംഭവസ്ഥലത്ത് മരിച്ചിരുന്നത്. അപകടത്തിൽ പരുക്കേറ്റ ബിപിനെയും രണ്ട് ആൺകുട്ടികളെയും ആശുപത്രികളിൽ പ്രവേശിപ്പിച്ചിരുന്നു. ഇതിൽ ഒരു കുട്ടിയാണ് ഇന്ന് മരിച്ചത്. ചൊവ്വാഴ്ച പുലർച്ചെ ക്രിസും മരണത്തിന് കീഴടങ്ങിയതായി ക്വീൻസ്ലാന്റ് പൊലീസ് അറിയിച്ചു.\nവെന്റിലേറ്ററിലായിരുന്ന ക്രിസിനെ അതിൽ നിന്ന് മാറ്റാൻ തീരുമാനിക്കുകയായിരുന്നു. എട്ടു വയസ് പൂർത്തിയായി ദിവസങ്ങൾക്കകമാണ് ക്രിസും മരണത്തിന് കീഴടങ്ങിയിരിക്കുന്നത്. ജൂലൈ 29നായിരുന്നു ക്രിസിന്റെ ജന്മദിനം. നാലു മാസം മുമ്പു മാത്രമായിരുന്നു ബിപിനും മക്കളും ഓസ്‌ട്രേലിയയിലേക്ക് എത്തിയത്. ലോട്‌സിക്ക് പുതിയ ജോലി ലഭിച്ചതിനെ തുടർന്നാണ് ഓറഞ്ചിൽ നിന്ന് ബ്രിസ്‌ബൈനിലേക്ക് വീടു മാറാൻ ഇവർ തീരുമാനിച്ചിരുന്നത്. അപകടകാരണം എന്താണ് എന്നത് കണ്ടെത്താനുള്ള ഫോറൻസിക് അന്വേഷണം തുടരുകയാണെന്ന് പൊലീസ് അറിയിച്ചു.\nക്രിസിന്റെ അവയങ്ങൾ ദാനം ചെയ്യാൻ കുടുംബം തീരുമാനിച്ചതായി അടുത്ത ബന്ധു മാർട്ടിൻ മാത്യു അറിയിച്ചു. ആശുപത്രി വഴിയാകും അവയവദാനം നടത്തുകയെന്നും മാർട്ടിൻ അറിയിച്ചു. മൂന്നു വയസുള്ള ഇളയ ആൺകുട്ടിയുടെയും ബിപിന്റെയും നില മെച്ചപ്പെട്ടിട്ടുണ്ട്.\nകോവിഡിന്റെ മറവിൽ നീറ്റാ ജലാറ്റിൻ കമ്പനിയുടെ ക്രൂരത വീണ്ടും\nബ്രിസ്‌ബേനിലെ മലയാളി കടുംബത്തിനായി സമാഹരിച്ചത് രണ്ടേകാൽ കോടി രൂപ\nഓസ്‌ട്രേലിയയിലെ അപകടത്തിൽപ്പെട്ടത് ചാലക്കുടി പോട്ട സ്വദേശികൾ\nചാലക്കുടി പുഴയിലെ ജലനിരപ്പ് ഉയരാൻ സാധ്യത, ജാഗ്രതാ നിർദ്ദേശം


കൊടുംവേനലിലും പച്ചപ്പിന്റെ നനുത്ത തണുപ്പും നീരുറവയും; കഥകൾ ഉറങ്ങുന്ന ചാമക്കാവും മാടായിക്കാവും ഒന്നു കണ്ടുവരാം... | kannur travelogue | nature\nMonday 16 March 2020 04:53 PM IST : By Text : Ajith Unnikrishnan\nBy Text : Ajith Unnikrishnan\nകൊടുംവേനലിലും പച്ചപ്പിന്റെ നനുത്ത തണുപ്പും നീരുറവയും; കഥകൾ ഉറങ്ങുന്ന ചാമക്കാവും മാടായിക്കാവും ഒന്നു കണ്ടുവരാം...\nMonday 16 March 2020 04:53 PM IST\nPhoto : Ajith Unnikrishnan\nവെയിൽ വരട്ടിയെടുക്കുന്ന നമ്മുടെ സ്വന്തം നാട്. പച്ചപ്പ് അനുദിനം കരിഞ്ഞുണങ്ങുന്ന നാടിന്റെ ഹരിത പ്രതീക്ഷകളാണ് കാവുകൾ. നാടു കത്തിയുണങ്ങുമ്പോഴും കാവുകൾക്കുള്ളിലും പരിസരങ്ങളിലും പച്ചപ്പിന്റെ നനുത്ത തണുപ്പുണ്ടാവും. നീരുറവകളുണ്ടാവും.\nഅമ്മദൈവങ്ങൾ കുടിയിരിക്കുന്ന അമ്മക്കാവുകളും നാഗത്താന്മാർ കുടികൊള്ളുന്ന സർപ്പക്കാവുകളും കേരളത്തിന്റെ മിക്ക പ്രദേശങ്ങളിലുമുണ്ട്. എന്നാൽ, തെയ്യങ്ങൾ കുടികൊള്ളുന്ന കാവുകള് ഉത്തരകേരളത്തിന്റെ മാത്രം പ്രത്യേകതയാണ്. തീ കത്തുന്ന ഭൂമിയെന്നു (Land of Burning fire) പോർച്ചുഗീസുകാർ വിളിച്ച മാടായിപ്പാറ കടന്നു മാടായിക്കാവിലേക്ക് നമുക്ക് പോകാം.\nമാടായി, ചരിത്രവും ഐതിഹ്യവും\nപണ്ടു പണ്ട് മാടായിയുടെ പ്രതാപകാലത്ത് വിദേശ സഞ്ചാരികളായ ടോളമിയും ഫാഹിയാനും മാടായി സന്ദർശിച്ചിരുന്നു. കോലത്ത് രാജാവിന്റെ ആസ്ഥാനമായിരുന്നു മാടായി. 8-ാം നൂറ്റാണ്ടിൽ ഏഴിമല ഭരിച്ചിരുന്ന മൂഷിക സാമ്രാജ്യത്തിന്റെ ഒരു ശാഖയായിരുന്നു കോലത്തിരി രാജ്യം. ഏകദേശം 1200 വർഷങ്ങൾക്കു മുൻപ് ഈ രാജവംശത്തിന്റെ ഒരു ശാഖ മാടായിയിലേക്ക് കുടിയേറി. മാടായി അക്കാലത്തെ ഒരു പ്രധാന തുറമുഖവും വാണിജ്യ കേന്ദ്രവുമായിരുന്നു. മാടായി പഴയകാലത്ത് മാരാഹി, മടയേലി, ഹിലിമാറാവി എന്നിങ്ങനെ പല പേരുകളിലും അറിയപ്പെട്ടിരുന്നു. വെള്ളം നീങ്ങി ഉയർന്നു വന്ന കരഭാഗത്തിന് മാട് എന്നു പറയാറുണ്ട്. മാടായി പ്രദേശം ഒരു കാലത്ത് കടലായിരുന്നുവത്രെ. കടൽവെള്ളം നീങ്ങി മാട് ആയിമാറിയ പ്രദേശമായതുകൊണ്ടാണ് മാടായി എന്ന് ഈ ഗ്രാമത്തെ വിളിക്കുന്നതെന്നാണ് പറയപ്പെടുന്നത്.\nഏറെ പ്രത്യേകതയുള്ളതാണ് മാടായിക്കാവിന്റെ ഭൂമിശാസ്ത്രം. അറുന്നൂറു ഏക്കറോളം പരന്നു കിടക്കുന്ന പീഠഭൂമിയായ മാടായിപ്പാറയുടെ വടക്ക് കിഴക്ക് ഭാഗത്തായാണ് മാടായിക്കാവ്. ലാറ്ററൈറ്റ് (ചെങ്കല്) പാറകള് കൊണ്ട് നിറഞ്ഞ പ്രദേശമാണ് ഇവിടം. നിരവധി സുഷിരങ്ങള് ഉള്ള ചെങ്കല് പാറകള് ഇവിടെ പെയ്യുന്ന മഴവെള്ളം മുഴുവന് ഉള്ളിലേക്ക് വലിച്ചെടുക്കുകയും പാറകളുടെ ഉള്ളിലുള്ള അരുവികളില് സദാസമയവും വെള്ളം കിട്ടുകയും ചെയ്യുന്നു.\nമാടായിപ്പാറ ഉൾപ്പെടുന്ന പ്രദേശം വിദേശാധിപത്യ കാലത്ത് പോർച്ചുഗീസുകാരുടെ അധീനതയിലായിരുന്നു. മാടായിപ്പാറയുടെ അരികുകളിലെ പറങ്കിമാവുകൾ ഇവർ നട്ടുപിടപ്പിച്ചതാണെന്ന് പറയപ്പെടുന്നു. 1765-68 കാലഘട്ടത്തിൽ ഹൈദരാലിയും പട്ടാളവും തമ്പടിച്ചിരുന്ന സ്ഥലമാണു മാടായിപ്പാറയിലെ പാളയം മൈതാനം. ഇവിടെ ജൂതക്കുളം എന്നറിയപ്പെടുന്ന ഒരു കുളമുണ്ട്. ഏതു വേനലിലും ഒരിക്കലും വറ്റാത്ത ആ കുളം ജൂതന്മാര് നിര്‍മിച്ചതാണ്. ഭാരതത്തില് ആദ്യ ജൂത കുടിയേറ്റം നടന്നത് മാടായിലാണ്. എന്നാൽ അതിന്റെ ശേഷിപ്പുകളൊന്നും ഇന്നിവിടില്ല.\nകഠിനമായ വേനലും ശക്തമായ മഴക്കാലവും ഈ പീഠഭൂമിയുടെ പ്രത്യേകതയാണ്. വേനല്‍ക്കാലത്ത് ഇവിടത്തെ പുല്ലുകള് കരിഞ്ഞുണങ്ങി തീപിടുത്തം ഉണ്ടാവും. പണ്ട് പറങ്കികള് ഈ പ്രദേശത്തെ Land of Burning fire എന്ന് പറയാറുണ്ടായിരുന്നു. ഈ പാറയുടെ കിഴക്ക് ഭാഗത്തുള്ള സ്ഥലം എരിപുരം എന്നാണ് അറിയപ്പെടുന്നത്. മഴക്കാലം കഴിഞ്ഞാല് മാടായിപ്പാറ മുഴുവന് കാക്കപ്പൂവും കൃഷ്ണപ്പൂവും നിറഞ്ഞ പൂക്കളുടെ പരവതാനി പോലെ ആയിരിക്കും.\nമാടായിപ്പാറയ്ക്ക് പടിഞ്ഞാറ് ഒരു വള്ളിക്കെട്ടിന് പുറകിലാണ് മാടായിക്കാവ്. പീഠഭൂമിയില് നിന്നും വരുന്ന ശക്തമായ കാറ്റില് മരങ്ങള്‍ക്ക് സ്വാഭാവികമായും വളരാന് കഴിയില്ല. അതിനാല് നിരവധി വള്ളികള് ഉള്ള ഉയരം കുറഞ്ഞ മരങ്ങളാണ് കാവിന് ചുറ്റും. വള്ളിച്ചെടികളാണ് മരങ്ങളെ വളരാന് സഹായിക്കുന്നത്. മാടായിക്കാവിന്നു വടക്കായി വടുകുന്ദ ശിവക്ഷേത്രം സ്ഥിതി ചെയ്യുന്നു. വടുകുന്ദ ശിവക്ഷേത്രം നിർമിച്ചത് കോലത്തിരി രാജാക്കന്മാരാണെന്ന് കരുതപ്പെടുന്നു. മധ്യകാലഘട്ടത്തിലാണ് ഈ ക്ഷേത്രത്തിന്റെ നിർമാണം. ഈ ക്ഷേത്രക്കുളവും ഒരിക്കലും വറ്റാറില്ല. ഒരുപാടു സവിശേഷതയുള്ള ജൈവസസ്യ ലോകമാണ് മാടായിക്കാവിലേത്. ഇവിടെ മാത്രം കാണുന്ന കൃഷ്ണകേസരം, മാടായിച്ചൂത്, ഹോമിയോപ്പതിയിൽ മരുന്നായി ഉപയോഗിക്കുന്ന കൽമരം, കാർക്കോട്ടി അഥവാ മോതിരക്കണ്ണി, ഈഴച്ചെമ്പകം, ആവൽ, കുറ്റിച്ചെടിയായ പാണൽ തുടങ്ങിയവ ഇവിടത്തെ സസ്യജാലങ്ങളിൽ ചിലതാണ്.\nമാടായിക്കാവിലെ അമ്മ ദേവത എത്തിച്ചേര്‍ന്ന പ്രദേശങ്ങളില് എല്ലാം ആ ഗ്രാമങ്ങളുടെ പേരി ല് വ്യത്യസ്ത തെയ്യങ്ങളായി കെട്ടിയാടിക്കുന്നു. ഏതാണ്ട് എഴുപതോളം പേരുകളില് അറിയപ്പെടുന്ന അമ്മദേവതയാണ് മാടായിക്കാവിലമ്മ. കാവിനു വടക്ക് ഭാഗത്താണ് തെയ്യം കെട്ടുക. വലിയ മുടിയുള്ള തെയ്യമാണ് തായ്പരദേവത എന്ന മാടായിക്കാവിലമ്മ. കാരിഗുരുക്കൾ പുലിവേഷം മറഞ്ഞ് പുലി മറഞ്ഞ തൊണ്ടച്ചൻ തെയ്യമായത് മാടായിക്കാവിലാണെന്നാണ് വിശ്വാസം. മാടായിക്കാവിനു കിഴക്കായി കാവിന്റരികത്ത് പള്ളിയറ എന്ന പള്ളിയറയില് കതിവനൂര് വീരന് തെയ്യവും കുരിക്കള് തെയ്യവും കെട്ടിയാടുന്നു.\nപ്രകൃതിയുമായി ബന്ധപ്പെടുത്തിയതാണ് മാടായിക്കാവിലെ ആരാധനാക്രമം. മാടായിക്ക് പരിസരങ്ങളിലുള്ള സ്ഥലങ്ങളിലെല്ലാം തെയ്യാട്ടം നടക്കുമ്പോള് ഇവിടെ നിന്നാണ് ദീപവും തിരിയും കൊണ്ട്പോകുന്നത്. മാടായിക്കാവിലമ്മ ഇവിടെ നിന്നാണ് പെരിയാട്ട് കടിഞ്ഞിപ്പള്ളി നമ്പ്യാരുടെ കൂടെ വെള്ളൂരിലെ ചാമക്കാവില് എത്തിയത് എന്നും ഐതിഹ്യമുണ്ട്. തായ്പരദേവത, ചുഴലി ഭഗവതി, ക്ഷേത്ര പാലകന്, സോമേശ്വരി, കാളരാത്രി, മാഞ്ഞാളിയമ്മ, വട്ടുവ ചേകോന്, മാരിത്തെയ്യങ്ങള് എന്നിവയാണ് മാടായിക്കാവിലെ തെയ്യങ്ങൾ. ഇടവമാസം പത്താം തീയതിയോടെയാണ് ഇവിടെ തെയ്യാട്ടം നടക്കുന്നത്.\nപുഴകളാലും തോടുകളാലും ചുറ്റപ്പെട്ട് കിടക്കുന്ന ഒരു ഗ്രാമമാണ് കണ്ണൂര് ജില്ലയിലെ പയ്യന്നൂരിന് സമീപമുള്ള വെള്ളൂര്. വെള്ളൂച്ചേരിക്കല്ല് എന്നായിരുന്നു ഈ ഗ്രാമം പണ്ട് അറിയപ്പെട്ടിരുന്നത്. ഈ ഗ്രാമത്തിലെ തെയ്യങ്ങള്‍ക്കെല്ലാം അധീശദേവതയായി കരുതപ്പെടുന്ന ചാമക്കാവിലമ്മയുടെ ആസ്ഥാനമാണ് ചാമക്കാവ്. വെള്ളൂര് സർക്കാർ ഹയര്‍സെക്കന്‍ഡറി സ്കൂളിനു സമീപമാണ് ഈ കാവ്. പതിനൊന്നര എക്കറോളം വ്യാപിച്ചുകിടന്ന നുറ്റാണ്ടുകൾ പഴക്കമുള്ള ഈ കാവിന്റെ നാലേക്കറോളം സ്ഥലത്താണു് പിന്നീടു വെള്ളൂർ സർക്കാർ ഹൈസ്കൂൾ നിർമിച്ചത്. ചേരമാന് പെരുമാള് പണ്ട് പെരിയാടനെന്ന ഒരു സൈന്യാധിപനെ ആ പ്രദേശത്തിന്റെ സംരക്ഷണത്തിനു നിയോഗിച്ചു. അദ്ദേഹത്തിന്റെ സന്തതി പരമ്പരയിലുള്ളവര് ( പെരിയാട്ടു തറവാട്ടുകാര്) അവിടെ സ്ഥാപിച്ച നാല്‍പത്തീരടി കളരിയുമായി അനുബന്ധിച്ച് ഉണ്ടായിരുന്ന എഴുത്തു പള്ളിക്കൂടമാണ് വെള്ളൂരിലെ ആദ്യ സ്കൂളായി മാറിയത്. മാടായിക്കാവിലെ തിരുവര്‍ക്കാട്ടമ്മതന്നെയാണ് ചാമക്കാവിലമ്മ എന്ന് വിശ്വസിക്കപ്പെടുന്നു. പെരിയാട്ടു തറവാട്ടിലെ ഒരു കാരണവര്‍ക്ക് ദിവസവും മാടായിക്കാവു വരെ പോയി ഭഗവതിയെ ദര്‍ശിക്കാന് കഴിയാതെ വന്നപ്പോള് മാടായിക്കാവിലമ്മ കാരണവരുടെ കളരിയിലും ചാമാക്കാവിലും പ്രത്യക്ഷയായി എന്നാണ് ഐതിഹ്യം.\nഈ ചെറുവനത്തിനകത്ത് വൈദികാരാധനാരീതി പിന്തുടരുന്ന ക്ഷേത്രം സ്ഥിതി ചെയ്യുന്നു. ചാമക്കാവ് ഭഗവതി, കേളംകുളങ്ങര ഭഗവതി, പഞ്ചുരുളി, പരവക്കാളി, വിഷ്ണുമൂര്‍ത്തി, വേട്ടയ്ക്കൊരു മകന്, കാവില് തെയ്യം തുടങ്ങിയ കോലങ്ങള് ഇവിടെ അരങ്ങേറുന്നു. നാല്‍പത്തീരടി കളരിയിലും ചാമാക്കാവിലും കെട്ടിയാടിക്കുന്ന ചാമക്കാവ് ഭഗവതി എന്ന തിരുവര്‍ക്കാടു ഭഗവതിയുടെ വലിയ തിരുമുടിക്കോലം ശ്രദ്ധയാകര്‍ഷിക്കുന്നതാണ്. വലിയ മുടിത്തെയ്യം എന്നും ഈ ഭഗവതിയുടെ കോലത്തെ പറയാറുണ്ട്.ക്ഷേത്ര ഉത്സവവും തെയ്യം കെട്ടും നടക്കുന്ന അപൂർ‌വം ക്ഷേത്രങ്ങളിലൊന്നാണ് ഇവിടം. ഈ അമ്പലത്തിനു പ്രദക്ഷിണം പതിവില്ല എന്ന പ്രത്യേകത കൂടിയുണ്ട്.\nദേവാസുര യുദ്ധത്തില് ധാരാളം അസുരന്മാര് മരിച്ചു വീണ ഭൂമിയാണ് ഇതെന്നും. അതിനാല് അശുദ്ധി മാറ്റുവാന് അടിക്കാട് വെട്ടി ചാമ എന്ന ധാന്യം വിതയ്ക്കുമായിരുന്ന കാടായതിനാല് ഇതിനു ചാമക്കാവ് എന്ന പേരു വന്നു എന്ന് വിശ്വസിക്കുന്നു.ചാമാക്കാവിലമ്മ അവിടെ വന്നതിനുശേഷം അവിടെ ചാമയ്ക്ക് പകരം കാട്ടുചെടികളും മറ്റുമരങ്ങളും മുളച്ച് വരികയുണ്ടായി എന്നാണ് ഐതിഹ്യം. ബ്രാഹ്മണര്‍ക്ക് ഭക്ഷണം കൊടുക്കുവാന് കാവിന്‍റെ തെക്കേ അതിര്‍ത്തിയില് ഒരു അഗ്രശാല ഉണ്ടായിരുന്നതായി പറയപ്പെടുന്നു.ആ അഗ്രശാലയോടു അനുബന്ധിച്ച് കാവിന്റെ കിഴക്ക് ഭാഗത്തായി നിർമിച്ച ഒ രു കുളം ഇപ്പോഴും നികന്നു പോയിട്ടില്ല.\nഇവിടെ കെട്ടിയാടിക്കുന്ന പഞ്ചുരുളി തെയ്യത്തിന്‍റെ കഥ രസമുള്ളതാണ്. ചാമക്കാവ് ഇടതൂര്‍ന്ന വനമായിരുന്ന സമയത്ത് ഇതുവഴി ഒരു ഗര്‍ഭിണി വഴിതെറ്റി വന്നു. അവരെ സുരക്ഷിതമായി വീട്ടിലെത്തിക്കാന് ചാമക്കാവിലമ്മ വനദുര്‍ഗയ്ക്ക് നിർദേശം നല്‍കി. വരാഹരൂപത്തിലുള്ള (കാട്ടുപന്നി) ദേവതയാണ് വനദുര്‍ഗ അഥവാ പഞ്ചുരുളി. പഞ്ചുരുളി കാവിനകത്തു വച്ച് ആ ഗര്‍ഭിണിയെ കൊന്നു രക്തം കുടിക്കുകയുണ്ടായി. ഇതറിഞ്ഞ ചാമക്കാവിലമ്മ പഞ്ചുരുളിയുടെ നാക്ക് പിഴുതു കാവിന്‍റെ തെക്കുഭാഗത്തേക്ക് എറിഞ്ഞു. അവിടെ പിന്നീട് ഒരു പള്ളിയറ നിർമിച്ചു പഞ്ചുരുളിയെയും വിഷ്ണുമൂർത്തിയെയും കുടിയിരുത്തി എന്നാണു ഐതിഹ്യം.\nഇവിടെയുള്ള മരങ്ങളുടെ പ്രധാന പ്രത്യേകത മരങ്ങള്‍ക്ക് ഒന്നും തന്നെ വലിയ ഉയരം ഇല്ല എന്നതാണ്. അപൂർവം സമയങ്ങളില് മാത്രം പൂക്കുന്ന കാശാവ് ചെടികള് ഇവിടെ ധാരാളം കാണാം. ഉയരം കുറഞ്ഞ മരങ്ങള് ഈ ചെറുവനത്തില് ഇടതൂര്‍ന്നു വളരുന്നു. മരോട്ടി, കാട്ടുമരോട്ടി,കാച്ചിൽ, മൈലാഞ്ചി, കാട്ടുനാരകം, നാരകം, ആത്ത. വഴന, അശോകം,. ചമ്പകം, ആത്ത, അരണമരം, കാരപ്പൂമരം,ഗരുഡക്കൊടി, വട്ടപ്പെരുവലം, ചെത്തി, മുള്ളിലം, കരണ്ടവള്ളി, കാർത്തോട്ടി, പാണൽ തുടങ്ങി അനവധി ഔഷധ സ സ്യങ്ങള് ചാമക്കാവിലുണ്ട്.കാവിനു കിഴക്ക് ഭാഗത്ത്കുളത്തിനു സമീപം ധാരാളം കൃഷ്ണകിരീടം, വളര്‍ന്നു നില്‍ക്കുന്നത് കാണാം. ഈ വനത്തില് ആകെയുള്ള രണ്ടു വലിയ മരങ്ങള് പേരാല് മരങ്ങളാണ് അവ കാവിന്റെ കിഴക്കേ അതിരിലുമാണ്. ചിത്രശലഭങ്ങള് മുതല് വിഷസര്‍പ്പങ്ങള് വരെ പൂര്‍ണമായ ഭക്ഷ്യ ശൃംഖല ഇവിടെ സഹവര്‍ത്തിക്കുന്നു.\nഎത്ര കൊടും വേനലിലും ഇവിടത്തെ കാലാവസ്ഥ ആദ്രമായിരിക്കും. മഴക്കാലം തുടങ്ങിയാല് ഇവിടെ പുതിയ ജീവിതങ്ങള് നാമ്പെടുക്കും. ആദ്യത്തെ മഴയില് തന്നെ തവളകള് കാവിന്റെ കിഴക്കു ഭാഗത്തു കുളത്തിനു പരിസരങ്ങളിലായി പ്രത്യക്ഷപ്പെടും. പേക്കാച്ചിത്തവള, മണവാട്ടിത്തവള, ചാട്ടക്കാരൻ തവള തുടങ്ങിയ ഉഭയജീവികളെയും നമുക്ക് ഇവിടെ കാണാം. വയനാടന് കരിയിലത്തവളയെ കഴിഞ്ഞ മഴക്കാലത്ത് ഇവിടെ കണ്ടെത്തി. ഇവയെ കൂടാതെ പച്ചിലപ്പാമ്പ്, ചേര, മൂര്‍ഖന് അണലി, വില്ലൂന്നി വിഭാഗത്തില് പെട്ട വിഷമില്ലാത്ത ബ്രോൺസ് ബാക്ക് മരപാമ്പ്, അപൂർവമായി മാത്രം കാണപ്പെടുന്ന സതേൺ ബ്രോൺസ് ബാക്ക് മരപ്പാമ്പ് എന്നിവ ഈ കാവിലുണ്ട്.\nമഴക്കാലം കഴിഞ്ഞാല് ഇവിടെ പൂക്കളും ശലഭങ്ങളും സജീവമാകും. കേരളത്തിലെ ഏറ്റവും മനോഹരമായ ചിത്രശലഭമായ ബുദ്ധമയൂരി ഒാഗസ്റ്റ്, നവംബര് മാസങ്ങളില് ഇവിടെ ധാരാളമായി കാണാം. ദക്ഷിണേന്ത്യയിലെ ഏറ്റവും വലിയ പൂമ്പാറ്റയായ ഗരുഡ ശലഭം, ക്ലിപ്പര്, വഴനശലഭം, മരോട്ടി ശലഭം, കൃഷ്ണശലഭം, നീലക്കുടുക്ക, വഴനപ്പൂമ്പാറ്റ, നാരകക്കാളി, നാട്ടുറോസ്, ചക്കരശലഭം, നാരകശലഭം ചുട്ടിക്കറുപ്പൻ, ചോക്‌ലേറ്റ് ആല്‍ബട്രോസ്, നാടോടി, വരയൻ കോമാളി, പാണലുണ്ണി കുഞ്ഞിവാലൻ തുടങ്ങിയ ശലഭങ്ങളെ ഇവിടെ ഓണക്കാലത്തു കാണാം. പഞ്ചുരുളി, നാഗം, ശാസ്താവ് എന്നിവരാണ് കാവിലെ വനപലകരായ ദേവതകള്. ഒരു കാലത്ത് ഇടതൂര്‍ന്ന വനപ്രദേശമായിരുന്ന ഇവിടം കാലാന്തരത്തില് റോഡുകളും വഴികളും കാരണം കുറച്ചൊക്കെ നശിച്ചതായി കാണാം. എങ്കിലും ജൈവ വൈവിധ്യം ഏറെയുള്ള ഈ കാവ് ഇന്നും സംരക്ഷിച്ചു വരുന്നു.\nഉത്തരകേരളത്തിലെ 17 നദികളില് പന്ത്രണ്ടും ഉത്ഭവിക്കുന്നത് മാടായിപ്പാറ പോലെയുള്ള ചെങ്കല് കുന്നുകളില് നിന്നാണ്. വരും തലമുറയ്ക്ക് വേണ്ടി ജലം സംഭരിച്ചു വയ്ക്കുന്ന ചെങ്കല് കുന്നുകളും കാവുകളും സംരക്ഷിക്കുക എന്നത് നമ്മളോരോരുത്തരുടെയും കടമയാണ്. ഈ യാത്രയുടെ ലക്ഷ്യവും. കാത്തു സംരക്ഷിക്കണം ഈ മണ്ണിലെ കാവുകൾ.\nകാവു തീണ്ടല്ലേ, കുളം വറ്റും\nവിശ്വാസപരമായ കാരണങ്ങള് കൊണ്ട് സ മൂഹം തന്നെ ജനവാസ മേഖലകളിൽ സംരക്ഷിക്കുന്ന ചെറുവനപ്രദേശങ്ങള് ആണ് കാവുകള്. ഇംഗ്ലിഷില് Sacred Grooves എന്ന് അറിയപ്പെടുന്ന കാവുകളെ ഹിന്ദിയില് ദേവ് ഭൂമി എന്ന് വിളിക്കുന്നു. ഇന്ത്യയില് ഏറ്റവും കൂടുതല് കാവുകള് ഉള്ളത് ഹിമാചല് പ്രദേശിലാണ്. ഏകദേശം അയ്യായിരത്തോളം. കേരളത്തില് ഇന്ന് രണ്ടായിരത്തോളം കാവുകള് ഉണ്ടെന്നാണ് കണക്ക്. കേരളത്തിലെയും കര്‍ണാടകയിലേയും കാവുകളില് മാത്രം ഏകദേശം ആയിരത്തില് അധികം നാട്ടുദേവതകള് (folk deities) ആരാധിക്കപ്പെടുന്നു. കേരളത്തിൽ പ്രധാനമായും ഭഗവതിക്കാവുകളും സർപ്പക്കാവുകളുമാണ് വ്യാപകമായി കാണുന്നത്. തെയ്യങ്ങൾ കുടികൊള്ളുന്ന കാവുകൾ വടക്കെ മലബാറിലാണുള്ളത്.\nകാവ്, കോട്ടം, പള്ളിയറ എന്നിവയാണ് പ്രധാന തെയ്യാരാധാനാ കേന്ദ്രങ്ങള്. കാവുകളോട് അനുബന്ധിച്ചുള്ള കളരികളിലെ ആയോധനാപഠന പാരമ്പര്യത്തിനും ബുദ്ധമതവുമായി സാമ്യം കാണാം. ബൗദ്ധ ദ്രാവിഡ ആരാധനാ മൂര്‍ത്തികളായ അമ്മ ദൈവങ്ങളും ശാസ്താവും കരുമകനും പിന്നീട് വൈഷ്ണവ–ശൈവമൂർത്തികളായി മാറി എന്നു വിശ്വസിക്കുന്നവരും ഉണ്ട്.\nവിശ്വാസങ്ങൾക്കുമപ്പുറം കാവുകൾ ഒരു നാടിന്റെ കാലാവസ്ഥയുടെ റെഗുലേറ്ററുകളായിരുന്നു. കാവു തീണ്ടല്ലേ, കുളം വറ്റും എന്ന മുത്തശ്ശിപ്പഴമൊഴി ഒരു യാഥാർഥ്യമായി മാറിക്കഴിഞ്ഞു. നാടിനു വേണ്ടി അവശേഷിക്കുന്ന കാവുകളെ സംരക്ഷിക്കാം.\nകണ്ണൂരില് നിന്നും പഴയങ്ങാടി - പയ്യന്നൂര് റൂട്ടിലാണ് മാടായി. തളിപ്പറമ്പ് നിന്നു എഴോം വഴിയും ഇവിടെ എത്താം. കണ്ണൂരില് നിന്നും പഴയങ്ങാടി വഴി മാടായിക്കാവില് എത്താം.\nകണ്ണൂരു നിന്ന് പഴയങ്ങാടി– വളപട്ടണം– പിലാശ്ശേരി– പാപ്പിനിശ്ശേരി റോഡ് വഴി വെല്ലൂർ. അവിടെ നിന്ന് ഇടതു തിരിഞ്ഞ് ചാമക്കാവ്.\nകണ്ണൂർ –തളിപ്പറമ്പ്– പയ്യന്നൂർ– വെല്ലൂർ. അവിടെ നിന്ന് ഇടതു തിരിഞ്ഞ് ചാമക്കാവ്.\nഹോയി ആൻ, 15ാം നൂറ്റാണ്ടിൽ ജീവിക്കുന്ന നഗരം\nവഴിയരികിൽ പാചകം വേണ്ട: പൊതുസ്ഥലത്ത് മദ്യപാനം നിരോധിച്ചു: പുതിയ വിനോദ സഞ്ചാര നയം\nചില യാത്രകൾ അച്ഛനമ്മമാർക്കൊപ്പം, 180 ൽ അധികം രാജ്യങ്ങളിലും പോയത് ഒറ്റയ്ക്ക്; ലോകരാജ്യങ്ങൾ മുഴുവൻ സന്ദർശിച്ച ഇരുപത്തിനാലുകാരിയുടെ വിസ്മയിപ്പിക്കുന്ന കഥ\nലോകത്തെ ഏറ്റവും മികച്ച വൈൽഡ് ലൈഫ് ഫൊട്ടോഗ്രാഫ് സൈബീരിയൻ കടുവയുടെ ആലിംഗനം\nഡയമണ്ട് കുഴിച്ചെടുത്ത് കോടീശ്വരന്മാരാവാം: കൊച്ചിയിൽ നിന്നു 38 മണിക്കൂർ ട്രെയിൻ യാത്ര


ഇന്ത്യന് ഹൈക്കമ്മീഷന്റെ ഇഫ്താറിനെത്തിയ അതിഥികളെ ഐഎസ്‌ഐ തടഞ്ഞു :: Janmabhumi Daily\nഇന്ത്യന് ഹൈക്കമ്മീഷന്റെ ഇഫ്താറിനെത്തിയ അതിഥികളെ ഐഎസ്‌ഐ തടഞ്ഞു\nSunday2June 2019 10:59 am IST\nഇസ്ലാമാബാദ്: ഇന്ത്യന് ഹൈക്കമ്മീഷണര് നടത്തിയ ഇഫ്താര് വിരുന്നില് പങ്കെടുക്കാനെത്തിയ അതിഥികളെ പാക് രഹസ്യന്വേഷണ ഉദ്യോഗസ്ഥര്(ഐഎസ്‌ഐ) തടഞ്ഞതായി ആരോപണം. ഇഫ്താറില് പങ്കെടുക്കാനെത്തിയ അതിഥികളെ പാക്കിസ്ഥാനി രഹസ്യന്വേഷണ ഉദ്യോഗസ്ഥര് അപമാനിച്ചതായി ഇന്ത്യന് ഹൈകമ്മീഷ്ണറാണ് അറിയിച്ചത്.\nഇസ്ലാമാബാദിലെ സെറീന ഹോട്ടലിലായിരുന്നു ചടങ്ങ് സംഘടിപ്പിച്ചിരുന്നത്. ഇഫ്താര് വിരുന്നിന് ക്ഷണമുണ്ടായിരുന്ന അതിഥികള്‍ക്ക് അജ്ഞാത ഫോണ് നമ്പറുകളില് നിന്നും ഭീഷണി കോളുകള് വന്നിരുന്നു. ഇതിനെ തുടര്‍ന്ന് അതിഥികള് വിരുന്നില് പങ്കെടുക്കുന്നതില് നിന്നും പിന്മാറുകയായിരുന്നു.\nകൂടാതെ ചിലരെ ഹോട്ടലിന് മുന്നില് തടഞ്ഞ് മടങ്ങിപ്പോകാന് ആവശ്യപ്പെട്ടെന്നും ഔദ്യോഗിക വൃത്തങ്ങള് വെളിപ്പെടുത്തി. പാകിസ്ഥാന് രഹസ്യന്വേഷണ ഏജന്‍സി ഐഎസ്ഐ നേരിട്ടാണ് ചടങ്ങ് അലങ്കോലമാക്കിയത് എന്നാണ് ഇന്ത്യന് ഹൈകമ്മീഷന് ആരോപിക്കുന്നത്.\nഇന്ത്യന് ഹൈക്കമ്മീഷണര് സംഘടിപ്പിച്ച ഇഫ്താറില് പങ്കെടുക്കുകയാണെങ്കില് അതിന്റെ ഭവിഷ്യത്തുകള് അനുഭവിക്കേണ്ടി വരുമെന്ന് പാക്കിസ്ഥാനി ഉദ്യോഗസ്ഥര് പറഞ്ഞുവെന്നാണ് റിപ്പോര്‍ട്ട്. അതേസമയം ഹോട്ടലിന്റെ ഗേറ്റുകള് പൂട്ടി അതിഥികളോട് ഇഫ്താര് വിരുന്ന് കഴിഞ്ഞതായി ഇവര് കള്ളം പറഞ്ഞതായും ഒരു ദേശീയ മാധ്യമം റിപ്പോര്‍ട്ട് ചെയ്തിട്ടുണ്ട്. സംഭവം ഗൗരവകരമായി കാണുന്നെന്ന് അറിയിച്ച ഇന്ത്യന് ഹൈക്കമ്മീഷണര് അജയ് ബിസാരിയ അതിഥികളോട് ക്ഷമ പറഞ്ഞു.\nഇന്ത്യന് മഹാസമുദ്രത്തില് ഭൂകമ്പമുണ്ടാകും: ഐഎസ്‌ഐ\nഐഎസ്‌ഐ ചാരനെന്ന് സംശയിക്കുന്നയാള് പിടിയില്


instant response on RSS attack to media person | നിങ്ങൾക്ക് ഇഷ്ടപ്പെടാത്തത് പറയുന്നതുകൊണ്ട് മാത്രം തല്ലിയൊടിക്കാൻ എന്തവകാശമാണുള്ളത് ? നമ്മുടെ ജനാധിപത്യം ഇങ്ങനെ നിലനിൽക്കുന്നത് ഞങ്ങൾ മാധ്യമപ്രവർത്തകർ ഉള്ളതുകൊണ്ടാണ് മാധ്യമപ്രവർത്തകരെ തല്ലിചതച്ച് രാമരാജ്യം സ്ഥാപിക്കാൻ ഇറങ്ങിയിരിക്കുന്ന സംഘപരിവാറുകാരോട്.. ഇൻസ്റ്റന്റ് റെസ്‌പോൺസ് - MarunadanMalayali.com\nനിങ്ങൾക്ക് ഇഷ്ടപ്പെടാത്തത് പറയുന്നതുകൊണ്ട് മാത്രം തല്ലിയൊടിക്കാൻ എന്തവകാശമാണുള്ളത് ? നമ്മുടെ ജനാധിപത്യം ഇങ്ങനെ നിലനിൽക്കുന്നത് ഞങ്ങൾ മാധ്യമപ്രവർത്തകർ ഉള്ളതുകൊണ്ടാണ് മാധ്യമപ്രവർത്തകരെ തല്ലിചതച്ച് രാമരാജ്യം സ്ഥാപിക്കാൻ ഇറങ്ങിയിരിക്കുന്ന സംഘപരിവാറുകാരോട്.. ഇൻസ്റ്റന്റ് റെസ്‌പോൺസ്\nJanuary 05, 2019 | 04:34 PM IST | Permalink\nതിരുവനന്തപുരം: നമ്മുടെ ജനാധിപത്യത്തിന്റെ മൂന്ന് അടിസ്ഥാന തൂണുകൾ പാർലമെന്റും ജുഡീഷ്യറിയും എക്‌സിക്യൂട്ടീവുമാണ്. പാർലമെന്റ് എന്ന് പറയുമ്പോൾ അതിൽ നിയമസഭകളും ഉൾപ്പെടും. പാർലമെന്റും നിയമസഭയും നിയമങ്ങൾ പാസാക്കും. അവ എക്‌സിക്യൂട്ടീവുകൾ നടപ്പിലാക്കുന്നു. നടപ്പിലാക്കുന്നത് ചട്ടങ്ങളും നിയമങ്ങളും ഭരണഘടനയും പാലിച്ച് ആണോ എന്ന് കോടതി വിലയിരുത്തുന്നു. ഇതാണ് നമ്മുടെ ജനാധിപത്യത്തിന്റെ അടിത്തറ. എങ്ങനെയാണ് നിയമങ്ങൾ നിർമ്മിക്കുന്നത് എന്നതാണ്. സംസ്ഥാനങ്ങളുടെ കാര്യം വരുമ്പോൾ എംഎൽഎമാരും രാജ്യത്തിന്റെ കാര്യം വരുമ്പോൾ എംപിമാരും ആണ് നിയമം നിർമ്മിക്കുന്നത്.\nഎന്നാൽ എങ്ങനെ ആയിരിക്കണം ഓരോ നിയമവും നിർമ്മിക്കേണ്ടത് അല്ലെങ്കിൽ എങ്ങനെയാണ് ഒരു പ്രത്യേക സാഹചര്യത്തിൽ ഒരു നിയമം നിർമ്മിക്കുന്നത് അല്ലെങ്കിൽ അതിന്റെ ആവശ്യം എന്താണ് എന്ന് എങ്ങനെയാണ് തീരുമാനിക്കുന്നത്. ഇവിടെയാണ് മാധ്യമങ്ങളുടെ പ്രസ്‌കതി. നിയമനിർമ്മാണം എന്ന് പറയുന്നത് പൊതുജന അഭിപ്രായം ആണ് പ്രധാനം. ഒരു വിഷയത്തിൽ പൊതുജനം ഒരു ആഗ്രഹം വെച്ച് പുലർത്തുമ്പോൾ അത് സാമാന്യ യുക്തിക്കും ഭരണഘടനയ്ക്കും എതിരല്ലെങ്കിൽ നിയമമാക്കി മാറ്റുക എന്നതാണ് പാർലമെന്റിന്റെ കടമ. അപ്പോൾ മറ്റൊരു ചോദ്യം ഉയരുന്നത് എങ്ങനെയാണ് പൊതുജന അഭിപ്രായം അറിയുക എന്നതാണ്. അവിടെയാണ് മാധ്യമങ്ങളുടെ പ്രസക്തി.\nപൊതുജന അഭിപ്രായം ശേഖരിക്കുക മാധ്യമങ്ങളാണ്. അതുകൊണ്ടാണ് ലോകമെമ്പാടുമുള്ള മാധ്യമങ്ങളുടെ ഉടമസ്ഥത കുത്തക മുതലാളിമാരുടെ കയ്യിൽ എത്തുമ്പോഴും അതിന്റെ പത്രാധിപ സ്ഥാനം സ്വതന്ത്ര രാഷ്ട്രീയ ബോധമുള്ള ഒരാളെ ഏൽപ്പിക്കുന്നത്. സാങ്കേതികമായി പത്രത്തിന്റെ എഡിറ്ററായും ഉടമയായും ഒരാളെ നിയമിക്കുക തെറ്റല്ല എങ്കിലും ഉത്തരവാദിത്വമുള്ള മാധ്യമങ്ങൾ എഡിറ്ററായി ചുമതല ഏൽപ്പിക്കുന്ന് മറ്റ് പലരേയും ആണ്. അത് മാധ്യമപ്രവർത്തനത്തിൽ പ്രവർത്തി പരിചയമുള്ള ഒരാളെ തന്നെയായിരിക്കും. അതുകൊണ്ട് തന്നെ മാധ്യമങ്ങൾ നിഷ്പക്ഷമായ നിലപാട് എടുക്കേണ്ടത് ഉണ്ട്. പ്രത്യേകിച്ച് മാധ്യമപ്രവർത്തകർ അവർക്ക് ഒരു രാഷ്ട്രിയമുണ്ട്. ഒരു മത വിശ്വാസം ഉണ്ടാകാം. എന്നാൽ ഒരു വാർത്തയെ സമീപിക്കുമ്പോൾ ഒരിക്കലും ഒരു മാധ്യമപ്രവർത്തകൻ ആ രാഷ്ട്രീയ പാർട്ടിയുടേയോ മതത്തിന്റേയോ വക്താവായിക്കൂട. അവർ ഈ സമുധായത്തിന്റെ മൊത്തം പ്രതിനിധികളാകണം.\nമാധ്യമപ്രവർത്തകർ ഒരിക്കലും സ്ഥാപിത താൽപര്യങ്ങൾക്ക് വേണ്ടി പ്രവർത്തിക്കാൻ പാടില്ല. അത്തരത്തിൽ അധികാരത്തിനും സ്വാർഥ താൽപര്യത്തിനും വേണ്ടി പെരുമാറുന്നും പണി എടുക്കുന്നതും തെറ്റാണ്. അത്തരക്കാരുടെ എണ്ണവും കുറവല്ല. എന്നാൽ മഹാ ഭൂരിപക്ഷം മാധ്യമങ്ങളും മാധ്യമപ്രവർത്തകരും ഇപ്പോഴും എത്തിക്‌സിന് അനുസരിച്ച് പെരുമാറുന്നതും നിലകൊള്ളുന്നവരുമാണ്. എല്ലാവർക്കും അവസം നൽകുന്നതിനും അവർക്ക് തെിരഭിപ്രായമുള്ള രാഷ്ട്രീയ മത നേതാക്കളുടെ അഭിപ്രായം പ്രസിദ്ധീകരിക്കുന്നതിനും എല്ലാം ശ്രദ്ധിക്കുമ്പോൾ കേരളത്തിൽ ഉൾപ്പടെ അങ്ങനെ തന്നെയാണ്. എന്നിട്ടും രാഷ്ട്രീയ പാർട്ടികളും മത നേതാക്കളും അവർക്ക് ഇഷ്ടമല്ലാത്തതും ്അവർക്ക് എതിരെ ഉള്ളതുമായ വാർത്തകൾ വരുമ്പോൾ മാധ്യമപ്രവർത്തകരെ അക്രമിക്കുകയാണ്.\nഞങ്ങളുടെ വാർത്തകൾ നിങ്ങളുടെ അഭിപ്രായവുമായി യോജിക്കാത്ത അവസരത്തിൽ എന് അധികാരത്തിന്റെ പേരിലാണ് നിങ്ങൾ ഞങ്ങളെ ഉപദ്രവിക്കുകയും മർദ്ദിക്കുകയും അധിക്ഷേപിക്കുകയും ചെയ്യുന്നത്. എന്ത് അധികാരത്തിലാണ് ക്യാമറകൾ തട്ടിപ്പറിക്കുന്നത്. ഇങ്ങനെ മാധ്യമപ്രവർത്തകരെയും മാധ്യമങ്ങളേയും ്അതിക്രമിക്കുന്നതിൽ സിപിഎമ്മും ബിജെപിയും ആണ് എപ്പോഴും മുന്നിൽ. അവർക്ക് ഇഷ്ടമല്ലാത്ത വാർത്തകൾ വന്നാൽ അത് എഴുതിയവരേയും പ്രസിദ്ധീകരിച്ചവരേയും വളഞ്ഞിട്ട് അധിക്ഷേപിക്കുകയും തറി വിളിക്കുകയും ഭീഷണിപ്പെടുത്തുകയും ഒക്കെ ചെയ്യുന്നത് പതിവാണ്.\nഇത്തരത്തിൽ ഷാനി പ്രഭാകറിനേയും സിന്ധു സൂര്യകുമാറിനേയും വിനു വി ജോണിനേയും വേണു ബാലകൃഷ്ണനേയും ഇതിന് ഉദാഹരണമായി കാണാം. സിപിഎമ്മിനെ കടത്തിവെട്ടുന്ന മാടമ്പിത്തരമാണ് ഈ വിഷയത്തിൽ ബിജെപിക്ക്. ശബരിമലയിൽ യുവതികൾ പ്രവേശിച്ച ദിവസം നടന്ന സംഘർഷത്തിൽ കേരളത്തിൽ അങ്ങോളം ഇങ്ങോളം അക്രമിക്കപ്പെട്ടത് 39 മാധ്യമപ്രവർത്തകരാണ്. ഷാജില എന്ന കൈരളി ടിവി ക്യാമറപേഴ്‌സണെതിരെ അവർ സംഘപരിവാർ പരിപാടി റിപ്പോർട്ട് ചെയ്യാൻ പോയപ്പോൾ അവർ അക്രമിക്കപ്പെടുന്നു. കണ്ണുനീരോടെ അവർ അവരുടെ ജോലി ചെയ്യുന്നു. ഇത് ഏതൊരു മാധ്യമപ്രവർത്തകന്റെയും നെഞ്ച് തകർക്കുന്നതാണ്. സ്വന്തം ജോലി ചെയ്യുമ്പോഴും അക്രമിക്കപ്പെടുന്ന സാഹചര്യത്തിലും അതിൽ നിന്ന് പിന്മാറാൻ കഴിയാത്ത നസ്സഹായ അവസ്ഥയാണ് അത്. കൈരളി ടിവി റിപ്പോർട്ടർമാരെ കാണുമ്പോൾ സംഘപരിവാരിന് അങ്ങ് അക്രമിക്കാൻ തോന്നുകയാണ്. അവർ മനസ്സിലാക്കാൻ ശ്രമിക്കേണ്ടത് അവർ ചെയ്യുന്നത് അവരുടെ തൊഴിലാമ് എന്നതാണ്.\nഇത്തരത്തിൽ അക്രമം അഴിച്ച് വിടുന്ന സംഘപരിവാർ പ്രവർത്തകർ മനസ്സിലാക്കേണ്ടത് നിങ്ങൾ അക്രമിക്കുന്ന മാധ്യമപ്രവർത്തകർ എല്ലാവും ശബരിമലയിൽ സ്ത്രീകൾ പ്രവേശിപ്പിക്കണം എന്ന് താൽപര്യപ്പെടുന്നവർ ആയിരിക്കില്ല.അങ്ങനെ കരുതുന്നവർ വിഡ്ഢികളുടെ സ്വർഗത്തിലാണ് ജീവിക്കുന്നത് എന്ന് പറയേണ്ടിവരും....ഈ വിഷയമാണ് ഇന്നത്തെ ഇൻസ്റ്റന്റ് റെസ്‌പോൺസ് ചർച്ച ചെയ്യുന്നത്. പൂർണരൂപം വീഡിയോയിൽ കാണാം


കോവിഡ് 19ന്റെ പശ്ചാത്തലത്തില് ആയുര്‍രക്ഷാ ക്ലിനിക്കുമായി ആയുര്‍വ്വേദം – Tip of India News\nകോവിഡ് 19ന്റെ പശ്ചാത്തലത്തില് ആയുര്‍രക്ഷാ ക്ലിനിക്കുമായി ആയുര്‍വ്വേദം\nകണ്ണൂർ: കോവിഡ് 19ന്റെ പശ്ചാത്തലത്തില് ‘കരുതലോടെ കേരളം കരുത്തേകാന് ആയുര്‍വ്വേദം’ എന്ന സന്ദേശത്തോടെ മുഖ്യമന്ത്രി പ്രഖ്യാപിച്ച പദ്ധതികളുടെ ഭാഗമായാണ് ആയുര്‍രക്ഷാ ക്ലിനിക്കുകള് കണ്ണൂരിൽ ആരംഭിച്ചിരിക്കുന്നത്.\nരോഗപ്രതിരോധവും,രോഗമുക്തിക്ക് ശേഷമുള്ള ആരോഗ്യ പരിരക്ഷയുമാണ് ഇതിലൂടെ ലക്ഷ്യമിടുന്നത്. ജില്ലയിലെ ആയുര്‍വ്വേദ ആശുപത്രികളും, ഡിസ്‌പെന്‍സറികളും കേന്ദ്രീകരിച്ചാണ് ആയുര്‍രക്ഷാ ക്ലിനിക്കുകളുടെ പ്രവര്‍ത്തനം. പൊലീസ്, ഫയര്‍ഫോഴ്‌സ് – സേനാംഗങ്ങള്, ആരോഗ്യ പ്രവര്‍ത്തകര്, അറുപത് വയസ്സിന് മുകളിലുള്ളവര് എന്നിവരുടെ രോഗപ്രതിരോധത്തിനാണ് ആയുര്‍രക്ഷാ ക്ലിനിക്കുകള് പ്രത്യേക പരിഗണന നല്‍കുന്നത്.\n60 വയസ്സിന് മുകളിലുള്ളവരെ പ്രത്യേകം പരിഗണിച്ചു കൊണ്ട് തദ്ദേശസ്വയം ഭരണ സ്ഥാപനത്തിന്റെ സഹകരണത്തോടെ ‘സുഖായുഷ്യം’ എന്ന ആരോഗ്യസംരക്ഷണ പരിപാടിയാണ് സര്‍ക്കാര് പ്രഖ്യാപിച്ചിരിക്കുന്നത്. ഇതോടൊപ്പം വീട്ടിലിരിക്കുന്നവരുടെ രോഗചികിത്സയ്ക്കായി വിര്‍ച്വല് ആയുര്‍വ്വേദ ക്ലിനിക്കുകളും ആരംഭിച്ചിട്ടുണ്ട്. ലോക്ഡൗണ് കാലത്ത് സുഖവ്യായാമങ്ങളെ പ്രോത്സാഹിപ്പിക്കുന്നതിന് ‘സ്വസ്ഥ്യ’എന്ന വ്യായാമ പരിശീലന പദ്ധതികളും നടപ്പിലാക്കും.\nആയുഷിന്റെയും, എന് എച്ച് എമ്മിന്റെയും കീഴിലുള്ള ജില്ലയിലെ എല്ലാ സ്ഥാപനങ്ങളില് നിന്നും ആയുര്‍രക്ഷാ ക്ലിനിക്കുമായി ബന്ധപ്പെട്ട സേവനങ്ങള് ലഭ്യമാകുന്നതാണ്.\nആരോഗ്യസംരക്ഷണത്തിനുള്ള ഉപദേശങ്ങള്‍ക്കും,നിര്‍ദ്ദേശങ്ങള്‍ക്കും പഞ്ചായത്തിലെ മെഡിക്കല് ഓഫീസര്‍മാരെയൊ,ബന്ധപ്പെടാവുതാണ്.\nആയുര്‍രക്ഷാ ക്ലിനിക്കിന്റെ ജില്ലാതല ഉദ്ഘാടനം കണ്ണൂര് ജില്ലാ ആയുര്‍വ്വേദ ആശുപത്രിയില് നടന്ന ചടങ്ങില് ഭാരതീയ ചികിത്സാ വകുപ്പ് ജില്ലാ മെഡിക്കല് ഓഫീസര് ഡോ. എസ് ആര് ബിന്ദു നിര്‍വ്വഹിച്ചു.\nമലപ്പുറത്ത് ലീഗ് പ്രവർത്തകന് ഗുരുതരമായി വെട്ടേറ്റു\nവിദേശ കമ്പനിയുമായി കരാര് ഉണ്ടാക്കുന്നതിന് കേന്ദ്രസര്‍ക്കാരിന്റെ അനുമതി വേണമെന്ന വ്യസ്ഥ പാലിച്ചിട്ടില്ല : ഉമ്മന് ചാണ്ടി


ആലപ്പി രംഗനാഥ് വിടവാങ്ങി • Suprabhaatham\nആലപ്പി രംഗനാഥ് വിടവാങ്ങി\nJanuary 17, 2022 | 2:05 am IST\nഗാനരചയിതാവും സംഗീത സംവിധായകനുമായ ഏറ്റുമാനൂർ ഓണംതുരുത്ത് സരോജിനി വിലാസത്തിൽ ആലപ്പി രംഗനാഥ് (73) അന്തരിച്ചു. വൈകിട്ട് കോട്ടയത്തെ സ്വീകരണ പരിപാടിക്കിടെ ഉണ്ടായ ദേഹാസ്വാസ്ഥ്യത്തെ തുടർന്ന് രംഗനാഥിനെ ആശുപത്രിയിൽ പ്രവേശിപ്പിച്ചിരുന്നു. പരിശോധനയിൽ കൊവിഡ് സ്ഥിരീകരിച്ചതിനെ തുടർന്ന് മെഡിക്കൽ കോളജിൽ രാത്രി പത്തോടെ എത്തിച്ചെങ്കിലും മരിച്ചു. മലയാളത്തിലും തമിഴിലുമായി ആയിരത്തി അഞ്ഞൂറിലേറെ ഗാനങ്ങൾ ചിട്ടപ്പെടുത്തിയിട്ടുണ്ട്.\nസിനിമ, നാടക ഗാനങ്ങളും ഭക്തിഗാനങ്ങളും ഇതിൽപ്പെടും. കഴിഞ്ഞയാഴ്ചയാണ് ഹരിവരാസന പുരസ്കാരം നൽകി ആലപ്പി രംഗനാഥിനെ ആദരിച്ചത്.\nമികച്ച സംഗീത സംവിധായകനുള്ള സംഗീത നാടക അക്കാദമി അവാർഡ് നേടിയിട്ടുണ്ട്. ആദ്യ സിനിമയായ ജീസസിലെ ”ഓശാന ഓശാന…” എന്ന ഗാനവും തരംഗിണിയുടെ ””സ്വാമി സംഗീതം ആലപിക്കും” എന്ന അയ്യപ്പഭക്തി ഗാനവുമാണ് അദ്ദേഹത്തെ ശ്രദ്ധേയനാക്കിയത്. ക്ലാസിക്കൽ ഡാൻസറും അധ്യാപികയുമായ ബി. രാജശ്രീയാണ് ഭാര്യ. സംസ്കാരം ഇന്ന് വീട്ടുവളപ്പിൽ.


'ഇവിടുത്തെ ജോജു-കോണ്‍ഗ്രസ് വിഷയം സെയ്ദ് മിര്‍സയ്ക്ക് അറിയാമോ?'; പ്രേം കുമാര് | premkumar reaction on state film awards\n''അവാര്‍ഡ് നിര്‍ണയത്തില് ജൂറിയുടെ തീരുമാനമാണ് അന്തിമം. ''\n28 May 2022 4:21 PM GMT\nസംസ്ഥാന ചലച്ചിത്ര പുരസ്‌കാര നിര്‍ണയത്തിലെ വിവാദങ്ങളില് പ്രതികരണവുമായി ചലച്ചിത്ര അക്കാദമി വൈസ് ചെയര്‍മാന് പ്രേംകുമാര്. അവാര്‍ഡ് നിര്‍ണയത്തില് ജൂറിയുടെ തീരുമാനമാണ് അന്തിമമെന്നും ചലച്ചിത്ര അക്കാദമിക്ക് താല്‍പര്യങ്ങളൊന്നുമില്ലെന്ന് പ്രേംകുമാര് റിപ്പോര്‍ട്ടര് ടിവി എഡിറ്റേഴ്‌സ് അവറില് വ്യക്തമാക്കി.\n''അവാര്‍ഡ് നിര്‍ണയത്തില് ജൂറിയുടെ തീരുമാനമാണ് അന്തിമം. ചലച്ചിത്ര അക്കാദമിക്ക് താല്‍പര്യങ്ങളൊന്നുമില്ല. 142 സിനിമകളാണ് പുരസ്‌കാര പരിഗണനയില് വന്നത്. 29 സിനിമകള് അന്തിമ പട്ടികയില് വന്നു. അവാര്‍ഡ് നിര്‍ണയത്തില് ജൂറി അംഗങ്ങള് തമ്മില് അഭിപ്രായവ്യത്യാസങ്ങളുണ്ടാകും. അത് ചര്‍ച്ചയിലൂടെ പിന്നീട് ഒറ്റ തീരുമാനത്തില് എത്താം. പട്ടികയില് നിന്ന് തള്ളപ്പെട്ട സിനിമകളുടെ വിവരങ്ങളൊന്നും അറിയില്ല. അന്തിമ പട്ടികയില് വന്നതിനെക്കുറിച്ച് വിലയിരുത്തലുണ്ടാകാം. അതിനെക്കുറിച്ച് അക്കാദമിക്ക് അറിയില്ല. ''\nയൂത്ത് കോണ്‍ഗ്രസ് ഉന്നയിച്ച ആരോപണങ്ങള്‍ക്കും പ്രേംകുമാര് മറുപടി നല്‍കി. കേരളത്തിലെ രാഷ്ട്രീയവിഷയങ്ങളെക്കുറിച്ച് ജൂറി ചെയര്‍മാനായ സെയ്ദ് മിര്‍സയ്ക്ക് അറിവില്ലായിരിക്കുമെന്ന് പ്രേംകുമാര് പറഞ്ഞു.\n''ദേശീയതലത്തിലും അന്തര്‍ദേശീയതലത്തിലും ശ്രദ്ധിക്കപ്പെട്ട സംവിധായകനാണ് സെയ്ദ് മിര്‍സ. അദ്ദേഹത്തിന് കേരളത്തിലെ രാഷ്ട്രീയവിഷയങ്ങള് അറിയുമോയെന്ന് അറിയില്ല. അല്ലെങ്കില് വേറെ ആരെങ്കിലും അദ്ദേഹത്തെ ധരിപ്പിച്ചിട്ടുണ്ടോയെന്നും അറിയില്ല.''\nഇന്ധന വിലവര്‍ധനയ്‌ക്കെതിരായ കോണ്‍ഗ്രസ് നടത്തിയ ദേശീയപാത ഉപരോധത്തിനെതിരെ പരസ്യമായി പ്രതിഷേധിച്ചതോടെ ജോജു ജോര്‍ജും യൂത്ത് കോണ്‍ഗ്രസും തമ്മില് പേര് രൂക്ഷമായിരുന്നു. അന്ന് ജോജുവിന്റെ വാഹനം തല്ലിത്തകര്‍ത്തതിന് കോണ്‍ഗ്രസ് പ്രവര്‍ത്തകര്‍ക്കെതിരെ പൊലീസ് കേസെടുത്തിരുന്നു. കോണ്‍ഗ്രസിനെതിരെ പ്രതിഷേധിച്ചതിന് സംസ്ഥാന സര്‍ക്കാര് പ്രതിഫലമായി നല്‍കിയതാണ് സംസ്ഥാന അവാര്‍ഡ് എന്നായിരുന്നു യൂത്ത് കോണ്‍ഗ്രസ് പ്രതികരണം.


4malayalees - ദേശീയ ഗാനത്തിനിടെ യെദ്യൂരപ്പയും എംഎല്‍എമാരും സഭ വിട്ടത് വിവാദത്തില്\nദേശീയ ഗാനത്തിനിടെ യെദ്യൂരപ്പയും എംഎല്‍എമാരും സഭ വിട്ടത് വിവാദത്തില്\nവിശ്വാസ വോട്ടെടുപ്പിന് ഏതാനും മിനിറ്റിന് മുമ്പ് നാടകീയമായി രാജി പ്രഖ്യാപിച്ച മുഖ്യമന്ത്രി യെദ്യൂരപ്പയും മറ്റ് ബിജെപി എംഎല്‍എമാരും ദേശീയ ഗാനത്തിനിടെ സഭവിട്ടത് വിവാദത്തില്. രാജി പ്രഖ്യാപന പ്രസംഗത്തിന് ശേഷം സീറ്റില് നിന്നിറങഅങി പോകുന്നതിനിടെയാണ് ദേശീയ ഗാനം മുഴങ്ങിയത്. ഇതു വകവയ്ക്കാതെ യെദ്യൂരപ്പ നടന്നു നീങ്ങുന്ന ചിത്രങ്ങളാണ് പുറത്തുവന്നിരിക്കുന്നത്.\nഅര മണിക്കൂറിന് അടുത്ത് നടത്തിയ പ്രസംഗത്തിന് ശേഷമാണ് രാജി. പിന്നാലെ സഭാ നടപടികള് അവസാനിപ്പിച്ച് ദേശീയ ഗാനം തുടങ്ങി. എന്നാല് യെദ്യൂരപ്പയും ബിജെപി എംഎല്‍എമാരും ഈ സമയത്ത് അറ്റന്‍ഷനായി നില്‍ക്കുന്നതിന് പകരം നടന്നു നീങ്ങുകയായിരുന്നു.\nദേശീയ ഗാനം അവസാനിച്ചപ്പോള് അംഗങ്ങള് ഇക്കാര്യം സഭാ നടത്തിപ്പുകാരുടെ ശ്രദ്ധയില്‍പ്പെടുത്തുകയും ഇവരുടെ നിര്‍ദ്ദേശ പ്രകാരം വീണ്ടും ദേശീയ ഗാനം മുഴക്കുകയും ചെയ്തു.


പൊലീസ് ഓഫീസര് നീരുവുമായി വീട്ടിലെത്തിയപ്പോള് കണ്ടത് രക്തത്തില് കുളിച്ചുകിടക്കുന്ന അമ്മയുടെ മൃതദേഹമാണ്.\nദില്ലി: പ്രായമായ അമ്മയെ 47കാരിയായ മകള് ഇരുമ്പുദണ്ഡുകൊണ്ട് അടിച്ചുകൊന്നു. വിവാഹവുമായി ബന്ധപ്പെട്ടുണ്ടായ തര്‍ക്കമാണ് കൊലപാതകത്തില് കലാശിച്ചത്. ദില്ലിയിലെ ഹാരി നഗറിലാണ് സംഭവം നടന്നത്. പവര് ഡിസ്കോമില് അസിസ്റ്റന്‍റ് പേഴ്സണല് ഓഫീസറായ നീരു ബാഗ്ഗയെ തലയില് മുറിവേറ്റ നിലയിലാണ് ശനിയാഴ്ച മായാപുരിയിലെ ഖസാന് ബാസ്തിയില് വച്ച് കണ്ടെത്തിയത്.\nഹരിനഗറില് 81 വയസ്സ് പ്രായമുള്ള അമ്മ സന്തോഷ് ഭാഗ്ഗയ്ക്കൊപ്പമാണ് നീരു താമസ്സിച്ചിരുന്നത്. ഭര്‍ത്താവുമായി പിരിഞ്ഞ് ജീവിക്കുന്ന നീരുവിനെ ഇതിന്‍റെ പേരില് അമ്മ കുറ്റപ്പെടുത്തിയിരുന്നുവെന്നും മറ്റൊരു വിവാഹം ചെയ്യാന് ആവശ്യപ്പെട്ടിരുന്നുവെന്നും അവര് മൊഴി നല്‍കിയതായി പൊലീസ് വ്യക്തമാക്കി.\nശനിയാഴ്ച അമ്മയുമായി ഇതേ വിഷയത്തില് തര്‍ക്കമുണ്ടായി. സഹികെട്ട് ഇരുമ്പുദണ്ഡുകൊണ്ട് തലക്കടിക്കുകയും വീടുവിട്ടിറങ്ങുകയും ചെയ്തു. പൊലീസ് ഓഫീസര് നീരുവുമായി വീട്ടിലെത്തിയപ്പോള് കണ്ടത് രക്തത്തില് കുളിച്ചുകിടക്കുന്ന അമ്മയുടെ മൃതദേഹമാണ്. ഇരുമ്പുദണ്ഡുകൊണ്ടുള്ള അടിയില് തലപൊട്ടി ചോര ഒലിച്ചിരുന്നു. സംഭവത്തില് പൊലീസ് കൊലപാതകക്കുറ്റം ചുമത്തി നീരുവിനെ അറസ്റ്റ് ചെയ്തു.\nLast Updated 4, Nov 2019, 11:04 AM IST


ശബരിമല; സമരം നിര്‍ത്തിയെന്ന് പറ‍ഞ്ഞിട്ടില്ല, തെളിയിച്ചാല് പൊതുജീവിതം അവസാനിപ്പിക്കും: ശ്രീധരന്‍പിളള\nശബരിമല സമരം നിര്‍ത്തിയിട്ടില്ലെന്ന് ബിജെപി സംസ്ഥാന അധ്യക്ഷന് പി എസ് ശ്രീധരന്‍പിളള. സമരം അവസാനിപ്പിച്ചെന്ന് പറ‍ഞ്ഞിട്ടില്ല. അങ്ങനെ ആരെങ്കിലും തെളിയിച്ചാല് പൊതുജീവിതം അവസാനിപ്പിക്കുമെന്നും ശ്രീധരന് പിളള പറഞ്ഞു.\nKannur, First Published Dec 1, 2018, 7:13 PM IST\nകണ്ണൂര്: ശബരിമല സമരം നിര്‍ത്തിയിട്ടില്ലെന്ന് ബിജെപി സംസ്ഥാന അധ്യക്ഷന് പി എസ് ശ്രീധരന്‍പിളള. സമരം അവസാനിപ്പിച്ചെന്ന് പറ‍ഞ്ഞിട്ടില്ല. അങ്ങനെ ആരെങ്കിലും തെളിയിച്ചാല് പൊതുജീവിതം അവസാനിപ്പിക്കുമെന്നും ശ്രീധരന് പിളള പറഞ്ഞു.\nഅതേസമയം, ഉപതെരഞ്ഞെടുപ്പ് ഫലം ബിജെപിക്ക് എതിരെന്ന് മാധ്യമങ്ങള് എഴുതിയത് മൗഢ്യമെന്നും അദ്ദേഹം പറഞ്ഞു. ബംഗാളിലും ത്രിപുരയിൽ സിപിഎമ്മിന് സംഭവിച്ചത് കേരളത്തിലും നടക്കാൻ പോകുന്നു എന്ന നല്ല സൂചനയാണ് ഉപതെരഞ്ഞെടുപ്പ് ഫലം. അതിനിടെ മാധ്യമ സ്വാതന്ത്ര്യം നിഷേധിക്കുമ്പോൾ മിണ്ടാൻ ആരുമില്ലെന്നും അദ്ദേഹം കൂട്ടിച്ചേര്‍ത്തു.\nLast Updated Dec 1, 2018, 7:21 PM IST


ലളിത് മോദിയെ സഹായിച്ചിട്ടില്ല: സുഷമാ സ്വരാജ് :: Janmabhumi Daily\nMonday3August 2015 9:53 pm IST\nന്യൂദല്‍ഹി:മുന് ഐപിഎല് കമ്മീഷണര് ലളിത് മോദിക്ക് യാതൊരുവിധ സഹായങ്ങളും നല്‍കിയിട്ടില്ലെന്ന് കേന്ദ്രവിദേശകാര്യമന്ത്രി സുഷമാ സ്വരാജ് പറഞ്ഞു. ലളിത് മോദിക്ക് യാത്രാരേഖകള് നല്‍കാന് താന് ബ്രിട്ടീഷ് സര്‍ക്കാരിനോട് ശുപാര്‍ശ ചെയ്തിട്ടില്ലെന്ന് രാജ്യസഭയില് നടത്തിയ പ്രസ്താവനയില് സുഷമാ സ്വരാജ് വ്യക്തമാക്കി. കഴിഞ്ഞ രണ്ടാഴ്ചയായി ലളിത് മോദിയുമായി ബന്ധപ്പെട്ട വിഷയം സഭയില് വിശദീകരിക്കാന് കാത്തിരിക്കുകയായിരുന്നുവെന്ന് സുഷമാ സ്വരാജ് പറഞ്ഞു. എന്നാല് പ്രതിപക്ഷം അനാവശ്യ ബഹളമുണ്ടാക്കിയതിനാല് ചര്‍ച്ചയ്ക്ക് അവസരം ലഭിച്ചില്ല. വിഷയത്തില് തനിക്കെതിരെ ഉയര്‍ന്നിരിക്കുന്ന ആരോപണങ്ങള് അടിസ്ഥാന രഹിതവും നിലനില്‍ക്കാത്തതുമാണ്, സുഷമാ സ്വരാജ് വ്യക്തമാക്കി. ഇന്നലെ രാവിലെ രാജ്യസഭ സമ്മേളിച്ചതു മുതല് പ്രതിപക്ഷം വിവിധ വിഷയങ്ങള് ഉന്നയിച്ച് സഭ തടസ്സപ്പെടുത്തി. ഇതിനിടെയാണ് രാജ്യസഭയിലെ ഭരണകക്ഷി നേതാവ് അരുണ് ജെയ്റ്റ്‌ലി വിദേശകാര്യമന്ത്രി പ്രസ്താവനയ്ക്ക് സജ്ജമാണെന്ന് അറിയിച്ചത്. തുടര്‍ന്ന് സഭയിലെത്തിയ സുഷമ ലളിത് മോദി വിഷയത്തില് പ്രതിപക്ഷം ഉന്നയിക്കുന്ന ആരോപണങ്ങള്‍ക്ക് അക്കമിട്ട് മറുപടി നല്‍കി. പ്രതിപക്ഷ ബഹളം തുടര്‍ന്നതോടെ രാജ്യസഭ മന്ത്രിയുടെ ബഹളത്തെതുടര്‍ന്ന് നിര്‍ത്തിവെയ്‌ക്കേണ്ടിവന്നു.\nലളിത് മോദിയുടെ യാത്രാരേഖകള്‍ക്കായി ശുപാര്‍ശ ചെയ്തിട്ടില്ല: സുഷമാ സ്വരാജ്\nലളിത് മോഡി വിഷയത്തില് ഇടപെട്ടത് മാനുഷിക പരിഗണന: സുഷമാ സ്വരാജ്


Evening Kerala News പരീക്ഷാ ഫീസ് മുഴുവനായി അടയ്ക്കാത്തതില് അഡ്മിറ്റ് കാര്‍ഡ് തടഞ്ഞുവെച്ചു: വിദ്യാര്‍ത്ഥി ഹൃദയാഘാതത്തെ തുടര്‍ന്ന് മരിച്ചു Latest Kerala News / Malayalam News Portal\nപരീക്ഷാ ഫീസ് മുഴുവനായി അടയ്ക്കാത്തതില് അഡ്മിറ്റ് കാര്‍ഡ് തടഞ്ഞുവെച്ചു: വിദ്യാര്‍ത്ഥി ഹൃദയാഘാതത്തെ തുടര്‍ന്ന് മരിച്ചു\nസത്‌ന(മധ്യപ്രദേശ്): ഫീസ് മുഴുവനായി അടയ്ക്കാന് കഴിയാത്തതിനെ തുടര്‍ന്ന് അഡ്മിറ്റ് കാര്‍ഡ് തടഞ്ഞുവെച്ച് പരീക്ഷ എഴുതാന് അനുവദിക്കാതിരുന്ന വിദ്യാര്‍ത്ഥി ഹൃദയാഘാതത്തെ തുടര്‍ന്ന് മരിച്ചു. മധ്യപ്രദേശിലെ സത്‌നയിലാണ് ദാരുണ സംഭവം.\nരാംകൃഷ്ണ കോളേജിലെ ഇരുപതു വയസുകാരനായ മോഹന്‍ലാലാണ് പരീക്ഷ എഴുതിക്കാഞ്ഞതിന്റെ തൊട്ടടുത്ത ദിവസം ഹൃദയാഘാതത്തെ തുടര്‍ന്ന് മരിച്ചത്. കമ്പ്യൂട്ടര് ബിരുദ വിദ്യാര്‍ത്ഥിയായ മോഹന്‍ലാല് ഫീസ് തുകയായ ഇരുപത്തിയേഴായിരം രൂപയ്ക്ക് 300 രൂപ കുറച്ചാണ് അടച്ചത്. ബാക്കി 300 രൂപ അടയ്ക്കാന് കഴിയാതിരുന്നതിനെ തുടര്‍ന്ന് അഡ്മിറ്റ് കാര്‍ഡ് നിഷേധിച്ച് പരീക്ഷ എഴുതാന് അനുവദിച്ചില്ല. ഇതേതുടര്‍ന്ന് വിദ്യാര്‍ത്ഥി അമിതമായ സമ്മര്‍ദത്തിലായിരുന്നുവെന്ന് ബന്ധുക്കള് പറയുന്നു.\nപരീക്ഷ എഴുതാന് കഴിയാതിരുന്നതോടെ തന്റെ കരിയര് തന്നെ നഷ്ടമാകുമെന്ന ചിന്തയായിരുന്നു വിദ്യാര്‍ത്ഥിക്ക്. 300 രൂപയുടെ പേരില് വിദ്യാര്‍ത്ഥിയോടു കടുത്ത നടപടി സ്വീകരിച്ച കോളേജിനെതിരെ പ്രതിഷേധം ഉയരുകയാണ്. ഇതുവരെ ജില്ലാ ഭരണകൂടം കോളേജിനെതിരെ നടപടി സ്വീകരിച്ചില്ലെന്ന് ബന്ധുക്കള് ആരോപിക്കുന്നു.\nPrevious Post: ദേശീയപാതയില് വ്യാപാര സ്ഥാപനങ്ങളില് വ്യാപക മോഷണം\nNext Post: കുടുംബശ്രീയുടെ ഭക്ഷ്യമേളയില് താരമായി സ്വര്‍ഗകോഴിയും സൂഫി ചിക്കനും കരിംജീരക കോഴിയും


സിംഗപ്പൂരിലെ റോഡുകളില് ഇനി കാറുകള്‍ക്ക് അനുമതിയില്ല – നേരിടം\nസിംഗപ്പൂരിലെ റോഡുകളില് ഇനി കാറുകള്‍ക്ക് അനുമതിയില്ല\nഅടുത്ത വര്‍ഷം മുതല് റോഡിലിറങ്ങുന്ന കാറുകളുടെ എണ്ണം പരിമിതപ്പെടുത്തും എന്ന് വാഹനം വാങ്ങുന്നതില് ഏറ്റവും ചിലവേറിയ നഗരങ്ങളിലൊന്നായ സിംഗപ്പൂര് പ്രഖ്യാപിച്ചു. അതേ സമയം പൊതു ഗതാഗതം വികസിപ്പിക്കുകയും ചെയ്യും. സിംഗപ്പൂരിന്റെ മൊത്തം ഭൂമിയുടെ 12% റോഡുകളാണ് എടുത്തിരിക്കുന്നത്. ഇനി അത് വികസിപ്പിക്കാനാവില്ല എന്ന് കഴിഞ്ഞ ദിവസം പുറത്തുവിട്ട പ്രസ്ഥാവനയില് LTA പറയുന്നു. അടുത്ത5വര്‍ഷത്തേക്ക് Sg$2800 കോടി ഡോളര് പൊതുഗതാഗതത്തിന് ചിലവാക്കാനാണ് സര്‍ക്കാര് തീരുമാനിച്ചിരിക്കുന്നത്.\n— സ്രോതസ്സ് theguardian.com 2017-10-25\nTagged കാര്, വാര്‍ത്ത\nPrevious Post ഇക്വിഫാക്സിന്റെ CEO $9 കോടി ഡോളര് നേടി\nNext Post സൌരോര്‍ജ്ജ പാചകം


വെയില് കൊള്ളിക്കരുതാത്ത നായകള് |5Kinds Of Dogs Who Are Most At Risk For Sun Damage - Malayalam BoldSky\n| Updated: Monday, June 15, 2015, 14:55 [IST]\nവേനല്‍ക്കാലത്ത് നിങ്ങളുടെ നായക്കൊപ്പം പുറത്ത് പോകാറുണ്ടോ? കാനൈന് വിഭാഗത്തില് പെടുന്ന നായകള്‍ക്ക് സൂര്യാഘാതമേല്‍ക്കാനുള്ള സാധ്യത കൂടുതലാണ് എന്ന് അറിഞ്ഞിരിക്കുക.\nസൂര്യപ്രകാശം നായ്ക്കളുടെ ആരോഗ്യത്തെ ദോഷകരമായി ബാധിക്കുകയും ക്യാന്‍സര് വരെ ഉണ്ടാവുകയും ചെയ്യാം. അതിനാല് തന്നെ നിങ്ങളുടെ നായയുടെ സുരക്ഷ സംബന്ധിച്ച് മൃഗഡോക്ടറുമായി സംസാരിക്കുക. താഴെ പറഞ്ഞിരിക്കുന്ന ഏതെങ്കിലും ആപത്സാധ്യതകള് നിങ്ങളുടെ നായക്കുണ്ടെങ്കില് അവയെ സൂര്യപ്രകാശത്തില് നിന്ന് സംരക്ഷിക്കുന്നതില് പ്രത്യേക ശ്രദ്ധ നല്കണം.\n1. വെളുത്ത നായകള് - വെളുത്ത നിറമുള്ള നായകള്‍ക്ക് ബീച്ചിലും മറ്റും വെച്ച് സൂര്യപ്രകാശമേറ്റ് തകരാറുണ്ടാകാനുള്ള സാധ്യത കൂടുതലാണ്. മറ്റ് നിറങ്ങളിലുള്ള ഇതേയിനത്തില് പെട്ട നായകളേക്കാള് അവയ്ക്ക് അപകട സാധ്യത കൂടുതലാണ്. മൃഗചികിത്സകന് നിര്‍ദ്ദേശിക്കുന്ന സണ്‍സ്ക്രീന് ഉപയോഗിക്കാന് ശ്രദ്ധിക്കുക.\n2. രോമം കുറഞ്ഞവ - നായ്ക്കളുടെ രോമത്തിന്‍റെ പ്രധാന ലക്ഷ്യം അവയെ സൂര്യപ്രകാശത്തില് നിന്ന് സംരക്ഷിക്കുകയാണ്. അതിനാല് തന്നെ രോമം കുറഞ്ഞ നായകള് വേഗത്തില് ബാധിക്കപ്പെടും. ഇവയ്ക്ക് സണ്‍സ്ക്രീന് ഉപയോഗിക്കുന്നത് ഗുണകരമാകും. സിങ്ക് ഓക്സൈഡ് അടങ്ങാത്ത സണ്‍സ്ക്രീന് ഉപയോഗിക്കാന് ശ്രദ്ധിക്കണം. അല്ലെങ്കില് ഇവ നായ്ക്കളില് വിഷബാധയ്ക്കിടയാക്കുകയും അത് ചുവപ്പ് രക്തകോശങ്ങളെ കേട് വരുത്തുകയും ചിലപ്പോള് രക്തം മാറ്റിവെയ്ക്കല് വരെ വേണ്ടി വരികയും ചെയ്യും.\n3. രോമമില്ലാത്ത നായകള് - ഇത്തരം നായകള് നിര്‍ബന്ധമായും സംരക്ഷണം ആവശ്യമുള്ളവയാണ്. ചൈനീസ് ക്രെസ്റ്റഡ്, പെറുവിയന് ഇന്‍ക ഓര്‍ക്കിഡ് തുടങ്ങിയവക്ക് സണ്‍സ്ക്രീന് ഉപയോഗിക്കുകയും അധികനേരം വെയില് കൊള്ളുന്നതില് നിന്ന് തടയുകയും വേണം.\n4. ഇളം നിറമുള്ള മൂക്കുള്ളവ - പിങ്ക് അല്ലെങ്കില് ഇളം നിറമുള്ള മൂക്കുള്ള നായകള്‍ക്ക് സൂര്യപ്രകാശം വഴി തകരാറുണ്ടാകാന് സാധ്യത കൂടുതലാണ്. ശരീരമെമ്പാടും കട്ടിയുള്ള രോമമുണ്ടെങ്കിലും അരക്കെട്ട്, മൂക്ക് പോലുള്ള രോമമില്ലാത്ത ഭാഗങ്ങളില് സണ്‍സ്ക്രീന് തേയ്ക്കണം.\n5. സണ്‍ബാത്ത് നടത്തുന്നവ - നിങ്ങളുടെ നായ വീടിന് ചുറ്റുപാടുമായി നല്ലത് പോലെ വെയിലേല്‍ക്കുന്നുണ്ടോ? അത് എത്രത്തോളം അപകടകരമാണെന്ന് നിങ്ങള് തിരിച്ചറിയണം.വെറ്റെറിനറി ഓങ്കോളജിസ്റ്റായ ഡോ. ആന് ഹോഹെന്‍ഹോസ് പറയുന്നത്, സൂര്യപ്രകാശമേറ്റ് കിടക്കാനിഷ്ടപ്പെടുന്ന നായകളില് രോമം കുറഞ്ഞ വയര് ഭാഗത്ത് സ്ക്വാമസ് സെല് കാര്‍സിനോമ ഉണ്ടാകാനുള്ള സാധ്യത കൂടുതലാണ് എന്നാണ്.\nRead more about: petcare dog ഓമനമൃഗം നായ\nHere are5Kinds Of Dogs Who Are Most At Risk For Sun Damage,


കോവിഡിനെ നേരിടാൻ നൂതന സാങ്കേതികവിദ്യയുമായി ആൽബർട്ട - India News 24\nകോവിഡിനെ നേരിടാൻ നൂതന സാങ്കേതികവിദ്യയുമായി ആൽബർട്ട\nPosted on May 6, 2020 by India News\nഎഡ്മന്റന്: കോവിഡ് പ്രതിരോധ രംഗത്ത് നൂതന പ്രതിരോധ മാർഗവുമായി കാനഡയിലെ പ്രവിശ്യകളില് ഒന്നായ ആൽബർട്ട. ആൽബർട്ട ഹെൽത്ത് സർവീസ് കോൺടാക്ട് ട്രാക്കർ എന്ന സങ്കേതികവിദ്യ ആപ് സ്റ്റോറിൽ നിന്നും ഫ്രീയായി ഡൗൺലോഡ് ചെയ്യുന്നവർക്ക് ഈ സേവനം ലഭ്യമാകും.\nകോവിഡ് രോഗബാധ സ്ഥിരീകരിക്കപ്പെട്ട ആള് ബ്ലൂടൂത്ത് പരിധിയില് ഉണ്ടെങ്കില് മുന്നറിയിപ്പ് നല്‍കുന്നതാണ് ഈ സാങ്കേതികവിദ്യ. കോവിഡ് അതിവ്യാപന സ്ഥലങ്ങളുടെ വിവരങ്ങളും ഇതില് ലഭിക്കും.\nസാങ്കേതികവിദ്യക്ക് വൻ സ്വീകരണമാണ് പൊതുജനങ്ങളിൽ നിന്നും ലഭിക്കുന്നത്. നേരത്തെ സമാനമായ രീതിലുള്ള സാങ്കേതികവിദ്യ കോവിഡ് പ്രതിരോധത്തില് ചൈന വിജയകരമായി ഉപയോഗിച്ചിരുന്നു. കേരള സര്‍ക്കാരും ഇത്തരത്തിലുള്ള പരീക്ഷണം ആലോചിക്കുന്നതായി നേരത്തെ റിപ്പോര്‍ട്ടുകള് ഉണ്ടായിരുന്നു. എന്നാല്, സ്പ്രിങ്ക്ലര് വിവാദങ്ങളിൽ പെട്ട് ഇത് പാതിവഴിയില് മുടങ്ങുകയായിരുന്നു.


തിരുമൂലപുരം - കറ്റോട് റോഡ് ടാറിംഗ് തുടങ്ങി : Deepika.com Nattu Visesham\nറോഡ് നിരപ്പാക്കിയ ശേഷമുള്ള ഒന്നാംഘട്ട ടാറിംഗാണ് ഇന്നലെ മുതൽ തുടങ്ങിയത്. തിരുമൂലപുരം കുരിശടി മുതൽ കറ്റോട് ജംഗ്ഷൻ വരെ മൂന്നര കിലോമീറ്ററാണ് റോഡിന്‍റെ ദൂരം.\nബിഎം ആൻഡ് ബിസി നിലവാരത്തിലാണ് നിർമാണം നടത്തുന്നത്.\nഅഞ്ചര മീറ്റർ വീതിയിലാണ് ടാറിംഗ്. ബിഷപ്സ് ഹൗസിന് സമീപത്തെ പഴയ കലുങ്ക് പൊളിച്ച് പുതിയത് നിർമിക്കും.\nരണ്ടാംഘട്ട ടാറിംഗിന് മുന്നോടിയായി ഇത് പൂർത്തിയാക്കും. മൂന്നു വർഷത്തെ ഗാരണ്ടിയോടെയാണ് റോഡ് നിർമിക്കുന്നത്. രണ്ടുവർഷം മുമ്പ് ബഡ്‌ജറ്റിൽ അനുവദിച്ച മൂന്നര കോടി രൂപ ചെലവഴിച്ചാണ് റോഡ് നിർമിക്കുന്നത്.\nആദ്യത്തെ ടെൻഡറിൽ കരാർ ആരും ഏറ്റെടുത്തില്ല. തുടർന്ന് വീണ്ടും ടെൻഡർ ചെയ്തതിനാലാണ് നിർമാണം വൈകിയത്. മൂവാറ്റുപുഴ ആസ്ഥാനമായ കമ്പനിയാണ് ഇപ്പോൾ നിർമാണത്തിന്‍റെ കരാർ ഏറ്റെടുത്തിട്ടുള്ളത്. റോഡിൽ ഓടയും നടപ്പാതയും എല്ലാഭാഗത്തും നിർമിക്കാൻ സാധിച്ചിട്ടില്ല.\nവീതികൂട്ടി റോഡ് നിർമിക്കാൻ ശ്രമം നടത്തിയെങ്കിലും ഫലമുണ്ടായില്ലെന്നും ഇനിയും സ്ഥലം ലഭിച്ചാൽ ഓടയും നടപ്പാതയും നിർമിക്കുമെന്നും പൊതുമരാമത്ത് അധികൃതർ പറഞ്ഞു.


കാര്‍ക്കടിയുടെ വിവേകോദയം (98)\nയോഗവാസിഷ്ഠം നിത്യപാരായണം – ദിവസം 98 [ഭാഗം 3. ഉത്പത്തി പ്രകരണം]\nഅകൃത്രിമം സുഖം കീര്‍ത്തിമായുശ്ചൈവാഭിവാഞ്ഛതാ\nസര്‍വാഭിമതദാനേന പൂജനീയാ ഗുണാന്വിതാ: (3/77/26)\nവസിഷ്ഠന് തുടര്‍ന്നു: കാര്‍ക്കടിക്ക് പഴയ ഭീകരരൂപം തിരിച്ചു കിട്ടിയിരുന്നുവെങ്കിലും അവളിലെ രാക്ഷസീയത തീരെ ഇല്ലാതായിപ്പോയിരുന്നു. അവളുടെ അവബോധം അതിഭൌതീകമായി നിലകൊണ്ടു. അവള് അതേയിടത്ത് പത്മാസനത്തിലിരുന്ന് ധ്യാനനിരതയായിക്കഴിഞ്ഞു. ആറുമാസം കഴിഞ്ഞപ്പോഴെയ്ക്ക് അവള്‍ക്ക് പുറം ലോകത്തെക്കുറിച്ചും ശരീരത്തെക്കുറിച്ചും ബോധമുണ്ടായി. ഉടനേ അവള്‍ക്ക് വിശപ്പനുഭവപ്പെട്ടു. ശരീരമുള്ളിടത്തോളം അതിന്റെ നിയത നിയമങ്ങള് – വിശപ്പ്, ദാഹം എന്നിവയടക്കം- ബാധകമാകാതെ വയ്യല്ലോ. കാര്‍ക്കടി ആലോചിച്ചു: ഞാന് എന്താണു തിന്നേണ്ടത്? ആരെയാണു ഞാന് വിഴുങ്ങേണ്ടത്? ജീവികളെ സ്വജീവസന്ധാരണത്തിനായി കൊല്ലുന്നത് വിവേകശാലികളായ മാമുനിമാര് വിലക്കിയിട്ടുണ്ട്. അപ്പോള് ഈ നിഷിദ്ധഭക്ഷണം കഴിക്കാതിരുന്നാല് ഞാന് എന്റെ ശരീരം ഉപേക്ഷിക്കുന്നു എന്നര്‍ത്ഥം. ഞാനതില് തെറ്റൊന്നും കാണുന്നില്ല. ഉത്തമമല്ലാത്ത ഭക്ഷണം വിഷത്തിനു സമം. മാത്രമല്ല, പ്രബുദ്ധതയിലഭിരമിക്കുന്ന എന്നേപ്പോലുള്ളവര്‍ക്ക് ജീവിതവും മരണവും തമ്മില് വ്യത്യാസമൊന്നുമില്ല.’\nകാര്‍ക്കടി ഇപ്രകാരം ചിന്തിക്കേ ഒരശരീരി ആകാശത്തില്‍നിന്നു കേള്‍ക്കായി. “കാര്‍ക്കടീ, നീ അജ്ഞാനികളേയും മോഹവിഭ്രാന്തരേയും സമീപിച്ച് അവരില് വിവേകമുണ്ടാക്കിയാലും. പ്രബുദ്ധതയിലേക്കുണര്‍ന്നവര്‍ക്ക് ചെയ്യാന് ഇതല്ലാതെ മറ്റ് കര്‍മ്മങ്ങളൊന്നുമില്ല. അങ്ങിനെ നീ സമീപിച്ചുനോക്കിയിട്ടും സത്യത്തിലേയ്ക്കുണരാന് കൂട്ടാക്കാത്തവരെ നിനക്കു ഭക്ഷണമാക്കാം. അങ്ങിനെയുള്ളവരെ പാപഭീതിയൊന്നും കൂടാതെ നിനക്ക് വിഴുങ്ങാം.”\nഇതുകേട്ട് കാര്‍ക്കടി മലയിറങ്ങിവന്ന് ഒരു നിബിഢവനത്തില് പ്രവേശിച്ചു. അവിടെ ആദിവാസികളായ നായാട്ടുകാരാണു വസിച്ചിരുന്നത്. രാത്രിയായി. അവരുടെ രാജാവാണ് വിക്രമന്. രാത്രി തന്റെ മന്ത്രിയോടൊപ്പം കാട്ടില് , ഇരുട്ടിന്റെമറവില്‍പ്പോയി തന്റെ പ്രജകളെ ദ്രോഹിക്കുന്ന കൊള്ളക്കാരേയും പിടിച്ചുപറിക്കാരേയും കീഴടക്കുന്നത് വിക്രമന്റെ പതിവായിരുന്നു. ഈ രണ്ടു ധീരയോധാക്കള് -രാജാവും മന്ത്രിയും- വനദേവതമാര്‍ക്കു പൂജ ചെയ്യുന്നത് കാര്‍ക്കടി കണ്ടു. അവളാലോചിച്ചു: എന്റെ വിശപ്പുമാറ്റാനാണ് ഇവരിപ്പോള് ഇവിടെയെത്തിയിരിക്കുന്നത്. അവര് അജ്ഞരും ഭൂമിക്കൊരു ഭാരവുമാണ്. അവര് ഇഹജന്മത്തിലും പരജന്മത്തിലും ദുരിതമനുഭവിക്കുന്നു. ദുരിതം മാത്രമാണവരുടെ ജന്മലക്ഷ്യമെന്നു തോന്നുന്നു. മരണം അവര്‍ക്കൊരനുഗ്രഹമായിരിക്കും, കാരണം അവര്‍ക്കീ ദുരിതത്തില്‍നിന്നു മോചനമാകുമല്ലോ. മാത്രമല്ല മരണശേഷം ചിലപ്പോള് അവര്‍ക്ക് വിവേകബോധമുദിക്കാനും മുക്തിപദം പ്രാപിക്കാനും അവസരം ലഭിച്ചേക്കാം. പക്ഷേ അവര് രണ്ടാളും നല്ല ജ്ഞാനികളാണെങ്കിലോ? ജ്ഞാനികളെ കൊല്ലുന്നത് എനിക്കിഷ്ടമല്ല. “കറപുരളാത്ത ആനന്ദം ആഗ്രഹിക്കുന്നവര് ഏതുവിധേനെയും സദ്ജനങ്ങളെ വന്ദിച്ചു ബഹുമാനിക്കണം. അവര്‍ക്ക് ഹിതമായതെല്ലാം ആവുന്നത്ര കൊടുക്കുകയുംവേണം”. അവരുടെ ജ്ഞാനത്തെ ഒന്നു പരീക്ഷിച്ചുകളയാം. അവര് ജയിച്ചാല് ഞാനവരെ ഉപദ്രവിക്കുകയില്ല. വിവരമുള്ള സദ്ജങ്ങള് മാനവീകതയ്ക്കൊരനുഗ്രമാണല്ലോ.\nസൃഷ്ടിയും അതിന്റെ രഹസ്യവും (36)


സ്റ്റോക്കുകളുടെ ലോകത്തിലെ ഒരു വ്യാപാരിയുടെ പ്രതിഫലനങ്ങൾ - മികച്ച ഫോറെക്സ് ഇഎയുടെ | വിദഗ്ദ്ധ ഉപദേശകർ | എഫ് എക്സ് റോബോട്ടുകൾ\nHomeഫോറെക്സ് സ്കൂൾസ്റ്റോക്കുകൾ ലോക ഒരു വ്യാപാരി പ്രതിഫലന\nഒഹായോയിലെ ഡേട്ടണിലുള്ള എന്റെ പിതാവിന്റെ നിയമ കാര്യാലയം സന്ദർശിച്ച ഒരു 10 വയസ്സുള്ള ഒരു കുട്ടി സിർക 1940- ലാണ് ഞാൻ ആദ്യമായി ഒരു വിപണിയിലെത്തിയത്. അദ്ദേഹത്തിന്റെ ക്ലബിൽ ഉച്ചഭക്ഷണത്തിന് ശേഷം ഞങ്ങൾ അദ്ദേഹത്തിന്റെ സ്റ്റോക്ക് ബ്രോക്കറുടെ ഓഫീസ് സന്ദർശിക്കും. ഇരുന്നുകൊണ്ട് സ്റ്റോക്ക് ട്രേഡുകൾ കണ്ട വൃദ്ധരിൽ നിന്നുള്ള സിഗാർ പുകയുടെ ഗന്ധം എനിക്ക് ഇപ്പോഴും ഓർമയുണ്ട് വെസ്റ്റേൺ യൂണിയൻ ടിക്കർ ടേപ്പ്, ബ്ലാക്ക്ബോർഡിന് മുകളിലുള്ള ഒരു സ്ക്രീനിൽ പ്രദർശിപ്പിക്കും. ഒരു ബോർഡ് മാർക്കർ ഉണ്ടായിരുന്നു, സാധാരണയായി ആകർഷകമായ ഒരു പെൺകുട്ടി, അവർ ടേപ്പ് വായിക്കുകയും ബോർഡിലെ സ്റ്റോക്കുകളുടെ വില അടയാളപ്പെടുത്തുകയും ചെയ്യും. ഇടയ്ക്കിടെ ഒരു സ്റ്റോക്കോ ശരാശരിയോ ഒരു പുതിയ ഉയർന്ന നേട്ടമുണ്ടാക്കുമ്പോൾ, ആഹ്ലാദമുണ്ടാകും. കരടികൾ ചന്തയിൽ ഇറങ്ങിവരുന്ന ദിവസങ്ങളിൽ, കൂടുതൽ ഇരിപ്പിടങ്ങളുണ്ടായിരുന്നു, അവിടെ ഉണ്ടായിരുന്നവർ നിശബ്ദരും മോശക്കാരും ആയിരുന്നു. മാർക്കറ്റ് വിറ്റുപോകുന്ന ദിവസങ്ങളിൽ സിഗാർ പുക കട്ടിയുള്ളതായി തോന്നുന്നു.\nസ്റ്റോക്ക് ട്രേഡിംഗ് വർഷങ്ങളായി നടക്കുന്നു. ഒരു കമ്മീഷൻ അടിസ്ഥാനത്തിൽ സെക്യൂരിറ്റികൾ ട്രേഡ് ചെയ്യുന്നതിനായി ഒരു കൂട്ടം ബിസിനസുകാർ “ബട്ടൺവുഡ് കരാർ” ഒപ്പിട്ടപ്പോൾ ന്യൂയോർക്ക് സ്റ്റോക്ക് എക്സ്ചേഞ്ച് അതിന്റെ വേരുകൾ എക്സ്എൻ‌യു‌എം‌എക്സിലേക്ക് കണ്ടെത്തുന്നു. ആദ്യത്തെ സ്റ്റോക്ക് ടിക്കർ 1792 ൽ അവതരിപ്പിച്ചു. കമ്പ്യൂട്ടർ യുഗം ഇപ്പോൾ ഇൻറർനെറ്റുമായി സംയോജിപ്പിച്ച് ലോകത്തെ ഏത് സ്ഥലത്തുനിന്നും തത്സമയം ഓഹരികൾ ട്രേഡ് ചെയ്യുന്നത് സാധ്യമാക്കുന്നു. ഞങ്ങൾ വളരെ ദൂരം എത്തിയിരിക്കുന്നു.\n1990- ന്റെ അവസാനത്തിൽ, ഡോട്ട്-കോം ബബിൾ വർദ്ധിക്കുമ്പോൾ, ഡേ ട്രേഡിംഗ് വളരെ ജനപ്രിയമായി. ഒരു കാളവിപണിയിൽ എല്ലാവരും ഒരു പ്രതിഭയാണ്. മാർക്കറ്റ് തുടരുന്നിടത്തോളം കാലം ഇത് എളുപ്പമുള്ള പണമായിരിക്കും, പക്ഷേ ഒരിക്കൽ മാർക്കറ്റ് ഒരു ദിശയിലേക്ക് പോകുന്നത് നിർത്തിയാൽ വലിയ പ്രശ്‌നങ്ങളുണ്ട്. മാർക്കറ്റുകൾ വളരെ ഉയർന്നതും വളരെ താഴ്ന്നതുമാണ്. ഒരു വലിയ റാലി ആരംഭിച്ച് വളരെക്കാലം കഴിഞ്ഞാണ് വിപണി കണ്ടെത്തുന്ന പുതിയ നിക്ഷേപകർ സാധാരണയായി ബുൾ സ്റ്റോക്ക് റൺസിനായി എത്തുന്നത്. ഓഹരികൾ കുറയുമ്പോൾ, മിക്ക ആളുകളും അവഗണിക്കുന്നു. ഓഹരിവിപണി ഉയർന്നതിനുശേഷം മാത്രമേ പുതിയ നിക്ഷേപകന് താൽപ്പര്യമുണ്ടാകൂ. നിങ്ങളുടെ ബാർബർ, ബാർ‌ടെൻഡർ, അമ്മായിയമ്മ എന്നിവരെല്ലാം നിങ്ങൾക്ക് സ്റ്റോക്ക് ടിപ്പുകൾ ഉള്ളപ്പോഴേക്കും, വിപണിയിൽ ഇതിനകം തന്നെ വലിയ മുന്നേറ്റമുണ്ടായി എന്നതിന്റെ സൂചനയാണ് ഇത്. അവസാനമായി, ദൈനംദിന കച്ചവടത്തിനായി ജോലി ഉപേക്ഷിച്ച ആളുകളെ നിങ്ങൾ കണ്ടുമുട്ടുമ്പോൾ, ബബിൾ പോപ്പ് ചെയ്യാൻ പോകുന്ന നല്ലൊരു അടയാളമാണിത്.\nനിങ്ങൾക്ക് സ്റ്റോക്കുകളിൽ പണം സമ്പാദിക്കാൻ കഴിയില്ലെന്ന് ഇതിനർത്ഥമില്ല. നിങ്ങൾക്ക് തീർച്ചയായും കഴിയും. നിങ്ങൾ അറിവ്, വിശകലന വൈദഗ്ദ്ധ്യം, ബിസിനസ്സ് മിടുക്ക് എന്നിവ വികസിപ്പിച്ചെടുക്കുകയാണെങ്കിൽ, ഒരു വ്യക്തിക്ക് വളരെ വിജയകരമായ നിക്ഷേപകനാകാൻ ഒരു കാരണവുമില്ല. തീർച്ചയായും, നിങ്ങൾ ചെയ്യാൻ ആഗ്രഹിക്കുന്ന കാര്യങ്ങൾ ചെയ്യുമ്പോൾ വിജയം വളരെ എളുപ്പമാണ്. മാർക്കറ്റുകളുടെയോ സ്റ്റോക്കുകളുടെയോ കറൻസികളുടെയോ മാറിക്കൊണ്ടിരിക്കുന്ന പസിൽ വിശകലനം ചെയ്യുന്നതിനുള്ള കഴിവുകളും അറിവും നിങ്ങൾ വികസിപ്പിച്ചെടുക്കുകയാണെങ്കിൽ, ഇത് ഒരു നിശ്ചിത കാലയളവിൽ നിങ്ങളെ നന്നായി സേവിക്കും.\nഇക്വിറ്റി മാർക്കറ്റിന് അടിമപ്പെടുകയും സ്റ്റോക്ക് ബ്രോക്കറായി ഒരു കരിയറിനെക്കുറിച്ച് ചിന്തിക്കാൻ തുടങ്ങുകയും ചെയ്യുന്നവർക്ക്, ഇവിടെ ഒരു ഉപദേശം ഉണ്ട്. ഒരു സ്റ്റോക്ക് ബ്രോക്കർ ഒരു സ്റ്റോക്ക് വാപാരി വ്യത്യസ്ത സ്വഭാവവിശേഷങ്ങൾ, കഴിവുകൾ, വ്യക്തിത്വങ്ങൾ എന്നിവയുള്ള വ്യത്യസ്ത വ്യക്തികളാണ്. മിക്ക സ്റ്റോക്ക് ബ്രോക്കർമാരും മാനേജുമെന്റ് തിരഞ്ഞെടുത്ത നിക്ഷേപങ്ങളെ പരിഹസിച്ച് പുഞ്ചിരിക്കുകയും ഡയൽ ചെയ്യുകയും ചെയ്യുന്ന സെയിൽസ്മാൻമാരാണ്. കമ്പനിക്കും ഉപഭോക്താവിനും നല്ലത് എന്താണെന്ന് പലപ്പോഴും താൽപ്പര്യ വൈരുദ്ധ്യമുണ്ടാകാം. കമ്പനിക്കായി പണം സ്വരൂപിക്കാൻ രൂപകൽപ്പന ചെയ്ത സ്റ്റോക്ക് വിൽക്കാൻ അണ്ടർ‌റൈറ്റിംഗ് വകുപ്പ് ഒരു വലിയ കമ്പനിയുമായി ചർച്ച നടത്തിയിരിക്കാം. നിക്ഷേപകർക്ക് ദ്വിതീയ ഇഷ്യു എന്നറിയപ്പെടുന്ന ബ്രോക്കർമാർക്ക് (സെയിൽസ്മാൻ) മാന്യമായ ശമ്പളം ലഭിക്കും. പലതവണ സ്റ്റോക്ക് ഇഷ്യു ചെയ്യുന്ന കമ്പനിക്ക് ചില സാമ്പത്തിക ബുദ്ധിമുട്ടുകൾ ഉണ്ട്. അതുകൊണ്ടാണ് അവർ കൂടുതൽ സ്റ്റോക്ക് വിൽക്കുന്നത്. അത് വർഷങ്ങൾക്ക് മുമ്പ് ആയിരുന്നില്ല ജനറൽ മോട്ടോഴ്സ് അവരുടെ ജീവനക്കാർ‌ക്ക് ഒരു ഫണ്ടില്ലാത്ത റിട്ടയർ‌മെൻറ്, ഹെൽ‌ത്ത് ബെനിഫിറ്റ് പ്രോഗ്രാമിനായി പണമടയ്ക്കുന്നതിന് സ്റ്റോക്ക് വിൽ‌ക്കുകയായിരുന്നു. അത് എപ്പോൾ പ്രവർത്തിക്കുമെന്ന് ഞങ്ങൾക്കറിയാം ജനറൽ മോട്ടോഴ്സ് അടുത്തിടെ പാപ്പരത്തം ഫയൽ ചെയ്തു. ആ സ്റ്റോക്ക്ഹോൾഡർമാർക്ക് എല്ലാ പണവും നഷ്ടപ്പെട്ടു. നിലവിൽ രണ്ടിലും ചില ബാങ്കുകളുണ്ട് US പണം സ്വരൂപിക്കുന്നതിന് സ്റ്റോക്ക് വിൽക്കേണ്ട ബ്രിട്ടനും.\nനിങ്ങൾക്ക് സ്ഥിരമായി നീക്കിവയ്ക്കാൻ പണമുണ്ടെങ്കിൽ ഒരു നീണ്ട ചക്രവാളമുണ്ടെങ്കിൽ സ്റ്റോക്കുകൾ അനുയോജ്യമായ നിക്ഷേപമാണ്. ഉദാഹരണത്തിന്, നിങ്ങൾക്ക് പ്രതിമാസം ഒരു അധിക $ 500 ഉണ്ടെങ്കിൽ, നിങ്ങൾക്ക് ഓരോ മാസവും പത്ത് വർഷത്തേക്ക് നീക്കിവയ്ക്കാം, നിങ്ങൾ ഒരു ദീർഘകാല നിക്ഷേപകനാണ്. ശരിയായി നിക്ഷേപിച്ചാൽ, സംയോജിത താൽപ്പര്യത്തിന്റെ ശക്തിയും മാന്ത്രികതയും പ്രയോജനപ്പെടുത്താനുള്ള ഒരു സ്ഥാനത്താണ് നിങ്ങൾ.\nഎന്നിരുന്നാലും, ഡേ ട്രേഡിംഗ് സ്റ്റോക്ക് ചില പ്രശ്നങ്ങൾ അവതരിപ്പിക്കുന്നു. അസ്ഥിരമായ സ്റ്റോക്കുകളാണ് നിങ്ങൾക്ക് വേഗത്തിൽ പണം സമ്പാദിക്കാനുള്ള അവസരം നൽകുന്നത്, പക്ഷേ അവ ഏറ്റവും അപകടസാധ്യതയുള്ളവയുമാണ്. ട്രേഡിങ്ങ് കുറഞ്ഞ അസ്ഥിര സ്റ്റോക്കുകൾ നിങ്ങളുടെ ഞരമ്പുകളിൽ വളരെ എളുപ്പമാണ്, എന്നാൽ ചുരുങ്ങിയ സമയത്തിനുള്ളിൽ കാര്യമായ പണം സമ്പാദിക്കുന്നത് എളുപ്പമല്ല. നിങ്ങൾക്ക് ഒരു മാർജിൻ അക്കൗണ്ട് തുറക്കാൻ കഴിയുമെന്ന് ഉറപ്പാണ്. ബ്രോക്കറേജ് ഹ houses സുകൾ നിങ്ങളെ ഉൾക്കൊള്ളുന്നതിൽ സന്തുഷ്ടരാണ്, കാരണം നിങ്ങൾ കൂടുതൽ വ്യാപാരം നടത്തുകയും കമ്മീഷനുകളിൽ കൂടുതൽ പണം നൽകുകയും ബ്രോക്കറേജ് വീടുകൾക്ക് ദിവസേന പലിശ നൽകുകയും ചെയ്യും.\nമിക്കപ്പോഴും വിപണികൾ കുറയുന്നു, ചിലപ്പോൾ വേഗത്തിലും പ്രതീക്ഷിച്ചതിലും കൂടുതൽ. മിക്ക നിക്ഷേപകരും സ്റ്റോക്ക് ഉയരുന്നതുവരെ അത് വാങ്ങുകയും കൈവശം വയ്ക്കുകയും ചെയ്യുന്നു. ചിലപ്പോൾ ഒരു സ്റ്റോക്ക് തിരികെ വരാൻ വർഷങ്ങളെടുക്കും. തുടർന്ന്, ചില ഓഹരികൾ താഴുകയും ഒരിക്കലും തിരികെ വരികയുമില്ല. എൻ‌റോൺ, ക്രിസ്‌ലർ, ഒപ്പം GM സ്റ്റോക്ക് ഖേദത്തോടെ ആ കണ്ടെത്തൽ നടത്തി. അമേച്വർ വർഷങ്ങളോളം സ്റ്റോക്ക് കൈവശം വയ്ക്കുകയും പിന്നീട് മാറ്റമില്ലാതെ വിൽക്കുകയും ചെയ്യും; അഭിമാനപൂർവ്വം അവർ സ്റ്റോക്ക് പോലും തകർത്തുവെന്ന് അവകാശപ്പെടുന്നു. ഇത് പണത്തിന്റെ സമയ മൂല്യത്തെ അവഗണിക്കുന്നു. നഷ്ടപ്പെട്ട സ്റ്റോക്ക് വിറ്റ് പണം മെച്ചപ്പെട്ട സാഹചര്യത്തിൽ നിക്ഷേപിച്ചിരുന്നെങ്കിൽ, ആ പണം ഒരു നീണ്ട സമയത്തേക്ക് ഒരു പരാജിതനെ കെട്ടിപ്പിടിക്കുന്നതിനേക്കാൾ വളരെയധികം സമ്പാദിക്കുമായിരുന്നു.\nഓഹരികൾ കുറയുമ്പോൾ പണം സമ്പാദിക്കാൻ കഴിയും, എന്നാൽ ഇതിൽ ഷോർട്ടിംഗ് ഉൾപ്പെടുന്നു, ഇത് നിരവധി പുതിയ വ്യാപാരികൾക്ക് അന്യമാണ്. എപ്പോൾ വാപാരി വിപണി താഴേക്ക് പോകുകയാണെന്ന് കരുതുന്നു, ആദ്യം അദ്ദേഹം സ്റ്റോക്ക് വിൽക്കുന്നു, പിന്നീട് കുറഞ്ഞ വിലയ്ക്ക് തിരികെ വാങ്ങാമെന്ന് പ്രതീക്ഷിക്കുന്നു. പുതിയ വ്യാപാരികൾ വൺവേ വ്യാപാരികളാകാൻ സാധ്യതയുണ്ട്. വേലിയേറ്റം എല്ലാ ബോട്ടുകളും ഉയർത്തുന്ന തിരക്കിലായിരിക്കുമ്പോൾ അവ നല്ലതാണ്, പക്ഷേ വേലിയേറ്റം പുറപ്പെടുമ്പോൾ അവ പിന്നിലും ബീച്ചിലും മൊബൈലിലും അവശേഷിക്കുന്നു.\nസ്റ്റോക്കുകളുടെ ചുരുക്കത്തിൽ, നിങ്ങൾക്ക് ധാരാളം നിക്ഷേപം നടത്താനോ അല്ലെങ്കിൽ ഒരു നിശ്ചിത കാലയളവിൽ നിക്ഷേപിക്കാൻ പണമോ, ചില പൊതു ബിസിനസ്സ് പരിജ്ഞാനമോ ഉണ്ടെങ്കിൽ അവ മികച്ചതാണ് വാൾ സെന്റ്. ജേണൽ അല്ലെങ്കിൽ ഇബ്ദ്. മാർക്കറ്റ് ഒരു ദിശയിൽ ട്രെൻഡുചെയ്യുമ്പോൾ അവ മികച്ചതാണ്. സാധാരണയായി സ്റ്റോക്കുകളിൽ കാര്യമായ ലിവറേജ് ഉപയോഗിക്കുന്നത് ബുദ്ധിമുട്ടാണ്, അതിനാൽ പണം സമ്പാദിക്കാൻ കൂടുതൽ പണം ആവശ്യമാണ്.


'ഞാൻ മുസ്ലിം, ഭാര്യ ഹിന്ദു, മക്കൾ ഇന്ത്യക്കാർ': നിലപാട് വ്യക്തമാക്കി ഷാരുഖ് ഖാൻ | Bollywood Actor Shah Rukh Khan Says I am Muslim My Wife Hindu My Kids Are Hindustan – News18 Malayalam\n'ഞാൻ മുസ്ലിം, ഭാര്യ ഹിന്ദു, മക്കൾ ഇന്ത്യക്കാർ': നിലപാട് വ്യക്തമാക്കി ഷാരുഖ് ഖാൻ\nവീട്ടിൽ പ്രത്യേകിച്ച് ഒരു മതവുമില്ലാത്തതു കൊണ്ട് എല്ലാ മതങ്ങളുടെ ഉത്സവങ്ങളും ഞങ്ങൾ ഒരേ പ്രാധാന്യത്തോട ആഘോഷിക്കും.\nLast Updated : January 27, 2020, 11:13 IST\nബോളിവുഡ് താരം ഷാരുഖ് ഖാന്‍റെ ഒരു വീഡിയോയാണ് ഇപ്പോൾ സോഷ്യൽ മീഡിയയെ കീഴടക്കിയിരിക്കുന്നത്. മതത്തെക്കുറിച്ചുള്ള തന്‍റെ കാഴ്ചപ്പാട് വ്യക്തമാക്കുകയാണ് ഈ വീഡിയോയിൽ ഷാരുഖ് ഖാൻ ചെയ്യുന്നത്. ഹിന്ദു - മുസ്ലിം എന്ന വേർതിരിവ് തങ്ങൾക്കിടയിൽ ഇല്ലെന്ന് വീഡിയോയിൽ ഷാരുഖ് ഖാൻ വ്യക്തമാക്കുന്നു.\n'ഞാൻ മുസ്ലിം ആണ് . എന്‍റെ ഭാര്യ ഹിന്ദുവും. എന്നാൽ എന്‍റെ കുട്ടികൾ ഇന്ത്യക്കാരാണ്. കുട്ടികൾ സ്കൂളിൽ പോയി തുടങ്ങിയപ്പോൾ ഞങ്ങൾക്ക് മതം എന്ന കോളം പൂരിപ്പിക്കേണ്ടി വന്നു. എന്‍റെ മകൾ എന്നോട് ചോദിച്ചു നമ്മുടെ മതമെന്താണെന്ന് ? അപ്പോൾ ഞാൻ അതിൽ ഇന്ത്യൻ എന്ന് എഴുതി. ഞങ്ങൾക്ക് വേറെ ഒരു മതമില്ല' - വീഡിയോയിൽ ഷാരുഖ് ഖാൻ പറഞ്ഞു.\nവീട്ടിൽ പ്രത്യേകിച്ച് ഒരു മതവുമില്ലാത്തതു കൊണ്ട് എല്ലാ മതങ്ങളുടെ ഉത്സവങ്ങളും ഞങ്ങൾ ഒരേ പ്രാധാന്യത്തോട ആഘോഷിക്കും. ആര്യൻ എന്ന പേരും സുഹാന എന്ന പേരും പകുതി മതപരവും പകുതി ഇന്ത്യനുമാണ്. അതിന്‍റെ കൂടെ ഖാൻ എന്ന പേര് ഇഷ്ടദാനം നൽകിയതാണെന്നും ഷാരുഖ് വ്യക്തമാക്കി.\nFirst published: January 27, 2020, 11:13 IST\nBollywood actorShahruk khanshahrukh khan


unaccounted money raid aa rahim seeks pt thomas mla resignation\nകള്ളപ്പണ റെയ്ഡ്: പി ടി തോമസ് എംഎൽഎയുടെ രാജി ആവശ്യപ്പെട്ട് എ എ റഹീം\nകള്ളപ്പണകേന്ദ്രത്തില് ഉണ്ടായിരുന്നുവെന്നും എന്നാല് ഓടിയിട്ടില്ലെന്ന് എംഎല്‍എ തന്നെ സ്ഥിരീകരിച്ചത് അപമാനമാണെന്നും റഹീം\nകൊച്ചി: കൊച്ചിയില് റെയ്ഡില് കള്ളപ്പണം പിടിച്ചെടുത്ത സ്ഥലത്ത് കോണ്‍ഗ്രസ് എംഎല്‍എ പി.ടി. തോമസ് ഉണ്ടായിരുന്നുവെന്ന വാര്‍ത്തയ്ക്ക് പിന്നാലെ അദ്ദേഹത്തിന്‍റെ രാജി ആവശ്യപ്പെട്ട് ഡിവൈഎഫ്‌ഐ നേതാവ് എ.എ. റഹീം. ഫേസ്ബുക്ക് പോസ്റ്റിലൂടെയാണ് അദ്ദേഹം ഇക്കാര്യം ഉന്നയിച്ചത്. ആദായ നികുതി വകുപ്പിന്റെ നേതൃത്വത്തിലായിരുന്നു റെയ്ഡ് നടന്നത്.\nകള്ളപ്പണകേന്ദ്രത്തില് ഉണ്ടായിരുന്നുവെന്നും എന്നാല് ഓടിയിട്ടില്ലെന്ന് എംഎല്‍എ തന്നെ സ്ഥിരീകരിച്ചത് അപമാനമാണെന്നും ഒരു നിമിഷം പോലും അദ്ദേഹത്തിന് എംഎല്‍എയായി തുടരാന് അവകാശമില്ലെന്നും റഹീം വ്യക്തമാക്കി.\nഎ.എ. റഹീമിന്റെ ഫേസ്ബുക്ക് പോസ്റ്റിന്‍റെ പൂര്‍ണരൂപം\nഇന്നലെ, ആദായ നികുതി വകുപ്പിന്‍റെ റെയിഡില് കൊച്ചിയില് ലക്ഷങ്ങളുടെ കള്ളപ്പണം പിടിച്ചെടുത്തു. റെയിഡിനിടയില് കള്ളപ്പണക്കാര്‍ക്ക് ഒപ്പം ഉണ്ടായിരുന്ന കോണ്‍ഗ്രസ് എംഎല്‍എ ഓടി രക്ഷപ്പെട്ടതായാണ് വാര്‍ത്ത.\nതാന് ഓടിയില്ലെന്നും എന്നാല് കള്ളപ്പണ കേന്ദ്രത്തില് ഉണ്ടായിരുന്നു എന്നും ശ്രീ പി ടി തോമസ് എംഎല്‍എ സ്ഥിരീകരിച്ചു. അപമാനകരമാണ് ഈ സംഭവം. ഒരു നിമിഷം പോലും എംഎല്‍എ സ്ഥാനത്തു തുടരാന് അദ്ദേഹത്തിന് അവകാശമില്ല.\nരാജ്യത്തിന്‍റെ സമ്ബദ് വ്യവസ്ഥയെ ആട്ടിമറിക്കുന്ന ഗുരുതരമായ ക്രിമിനല് പ്രവര്‍ത്തനത്തില് ഒരു എംഎല്‍എ നേരിട്ട്, അറിഞ്ഞു കൊണ്ട് പങ്കെടുക്കുന്നു. രണ്ട് കേന്ദ്രങ്ങളിലാണ് ഇന്നലെ റെയിഡ് നടന്നതായി മനസ്സിലാക്കുന്നത്.ഈ സംഘങ്ങളുടെ തലവന് ശ്രീ പി ടി തോമസ് ആണെന്നാണ് പുറത്തു വരുന്ന വിവരം.\nകള്ളപ്പണ സംഘവുമായി എംഎല്‍എയ്ക്കുള്ള ബന്ധം എന്താണ്? ഈ ഇടപാടില് അദ്ദേഹം പങ്കാളിയാണോ?. അതോ ഇടനിലക്കാരനാണോ?. മുന്‍പ് ഇതുപോലെയുള്ള കള്ളപ്പണ ഇടപാടില് ഇദ്ദേഹത്തിന്‍റെ പങ്ക് എന്തായിരുന്നു?. പിടിച്ചെടുത്ത കള്ളപ്പണത്തിന്‍റെ ഉറവിടം ഏതാണ്?.\nസമഗ്രമായ അന്വഷണം ആവശ്യമാണ്. അദ്ദേഹത്തിന്‍റെയും ബന്ധുക്കളുടെയും പേരിലുള്ള വസ്തുവകകളുടെ വളര്‍ച്ച പരിശോധിക്കണം. ബിനാമി ഇടപാടുകളും അന്വഷിക്കണം. കള്ളപ്പണ ഇടപാടിന് പോകുമ്ബോഴെങ്കിലും ഖദര് മാറ്റിവച്ചുപോകാന് കെപിസിസി, തങ്ങളുടെ നേതാക്കള്‍ക്ക് പ്രത്യേകം നിര്‍ദേശം നല്‍കണം.\nഖദറില് ഗാന്ധിയുടെ ഓര്‍മയുണ്ട്. ഗാന്ധിയെ നിന്ദിക്കരുത് എന്നെങ്കിലും ഏറ്റവും കുറഞ്ഞത് ശ്രീ പി ടി തോമസിനെ ഉപദേശിക്കാന് അഭിമാന ബോധമുള്ള കോണ്‍ഗ്രസ് പ്രവര്‍ത്തകര് തയാറാകണം.


dd news not informed of maharashtra swearing in ceremony | പാതിരാനാടകത്തില് ഡിഡി ന്യൂസിനെയും ഒഴിവാക്കി... മഹാരാഷ്ട്രയില് സര്‍ക്കാര് രൂപീകരണം നടന്നത് ഇങ്ങനെ - Malayalam Oneindia\n9 min ago പരിശീലനത്തിനിടെ ഹെലികോപ്റ്റർ തകർന്ന് പൈലറ്റ് കൊല്ലപ്പെട്ടു; ഒരാൾക്ക് ഗുരുതര പരിക്ക്\n31 min ago പ്രവാസി പ്രേമമെന്ന 19ാം അടവ്; ഈന്തപ്പഴം എവിടെ പോയി?കോടിയേരി വടികൊടുത്ത് അടിവാങ്ങല്ലേയെന്ന് ചാമക്കാല\n48 min ago കാർഷിക ബിൽ: ചിലർ കർഷകരെ തെറ്റിദ്ധരിപ്പിക്കുന്നു, പ്രതിഷേധങ്ങൾക്കിടെ പ്രതികരിച്ച് പ്രധാനമന്ത്രി\nപാതിരാനാടകത്തില് ഡിഡി ന്യൂസിനെയും ഒഴിവാക്കി... മഹാരാഷ്ട്രയില് സര്‍ക്കാര് രൂപീകരണം നടന്നത് ഇങ്ങനെ\nPublished: November 25 2019, 20:51 [IST]\nമുംബൈ: മഹാരാഷ്ട്രയില് പുലര്‍ച്ചെ നടന്ന ദേവേന്ദ്ര ഫട്‌നാവിസ് സര്‍ക്കാരിന്റെ സത്യപ്രതിജ്ഞാ ചടങ്ങില് നിന്ന് തഴയപ്പെട്ട് ഡിഡി ന്യൂസും പ്രസാര് ഭാരതിയും സാധാരണ സര്‍ക്കാരിന്റെ കൂടി ഭാഗമായ ദേശീയ സംപ്രേഷകരായ പ്രസാദ് ഭാരതിയെ സര്‍ക്കാര് രൂപീകരണത്തിനായി ക്ഷണിക്കാറുണ്ട്. എന്നാല് ഇത്തവണ അത് ഉണ്ടായില്ല. ദേശീയ മാധ്യമങ്ങളൊന്നും സര്‍ക്കാര് രൂപീകരണ വാര്‍ത്ത അറിഞ്ഞിരുന്നില്ല.\nദൂര്‍ദര്‍ശന് ന്യൂസ് ഇക്കാര്യത്തെ കുറിച്ച് അറിഞ്ഞിട്ട് പോലുമില്ലെന്ന് അധികൃതര് പറയുന്നു. പ്രസാദ് ഭാരതിക്കാണ് ഇതിന്റെ ചുമതലയുള്ളത്. അതേസമയം ഓള് ഇന്ത്യാ റേഡിയോ പോലും അവസാന നിമിഷമാണ് സത്യപ്രതിജ്ഞാ ചടങ്ങിനെ കുറിച്ച് അറിഞ്ഞത്. റേഡിയോയുടെ മുംബൈ പ്രതിനിധി ഫട്‌നാവിസിന്റെ ഓഫീസുമായി നിരന്തരം ബന്ധപ്പെട്ടത് കൊണ്ടാണ് ഇക്കാര്യം അറിയാന് സാധിച്ചത്.\nരാവിലെ 7.50നാണ് ഫട്‌നാവിസ് രാജ്ഭവനില് നിന്ന് സത്യപ്രതിജ്ഞ ചെയ്തത്. മാധ്യമങ്ങളെ വിളിക്കാത്തത് കൊണ്ട് നേരത്തെ തന്നെ ചടങ്ങ് വിവാദമായിരുന്നു. ന്യൂസ് ഏജന്‍സിയായ എഎന്‍ഐ രാവിലെ എട്ട് മണിക്കാണ് വാര്‍ത്ത പുറത്ത് വിട്ടത്. അതേസമയം ബിജെപിയുമായുള്ള അടുപ്പമാണ് അവര്‍ക്ക് ഈ വാര്‍ത്ത ആദ്യം കിട്ടുന്നതിന് കാരണമായത്. സാധാരണഗതിയില് ഈ വാര്‍ത്ത ദൂരദര്‍ശനാണ് ആദ്യം ലഭിക്കേണ്ടത്. ലൈവ് ടെലികാസ്റ്റിംഗ് ഉണ്ടായിരിക്കും. എന്നാല് പെട്ടെന്ന് നടന്നത് കൊണ്ടായിരിക്കും ഇത് അറിയിക്കാതിരുന്നതെന്നാണ് വിശദീകരണം.\nഅതേസമയം അദ്ഭുതപ്പെടുത്തുന്ന കാര്യങ്ങള് പ്രസാദ് ഭാരതിയില് നടക്കാറുണ്ടെന്ന് മുന് എക്‌സിക്യൂട്ടീവ് ജവഹര് സര്‍ക്കാര് പറയുന്നു. മുമ്പ് ആര്‍എസ്എസ് അധ്യക്ഷന്റെ തത്സമയ സംപ്രേഷണം വരുന്ന കാര്യം അറിഞ്ഞിരുന്നില്ലെന്ന് അദ്ദേഹം പറഞ്ഞു. അതേസമയം പ്രമുഖരായ പലരും ഇത്തരം അനുഭവങ്ങള് ഇല്ലായിരുന്നെന്ന് പറയുന്നു. നേരത്തെ എംജിആര് യുഎസ്സില് നിന്ന് ചികിത്സ കഴിഞ്ഞ് വന്നപ്പോള്, സത്യപ്രതിജ്ഞ ചെയ്തിരുന്നു, അന്നും മാധ്യമങ്ങള്‍ക്ക് ക്ഷണമുണ്ടായിരുന്നില്ല.\nപ്രധാനമന്ത്രി നരേന്ദ്ര മോദിയുടെ കൊറോണ പ്രസംഗം മലയാളത്തില്...പുറത്തുവിട്ട് പ്രസാര് ഭാരതി!!\nprasar bharati shiv sena uddhav thackeray bjp congress ncp മഹാരാഷ്ട്ര ശിവസേന ബിജെപി കോണ്‍ഗ്രസ് എന്‍സിപി ഉദ്ധവ് താക്കറെ\ndd news not informed of maharashtra swearing in ceremony\nStory first published: Monday, November 25, 2019, 20:51 [IST]


NP Rajendran: അടിയന്തരാവസ്ഥയില് ഒരു പത്രസമരം\nഅടിയന്തരാവസ്ഥയില് ഒരു പത്രസമരം\nസമരം കുറേ നീണ്ടുനിന്നു. കേരള കൗമുദിയിലേക്ക് മാര്‍ച്ചും അസംബ്ലി മാര്‍ച്ചും അറസ്റ്റുമൊക്കെ ഉണ്ടായി.മാര്‍ച്ചും അറസ്റ്റുമൊക്കെ ഉണ്ടായി. കേരളകൗമുദിക്കു മുന്നില് യൂനിയന് പ്രസിഡന്റ് ജി. വേണുഗോപാലിന്റെ നിരാഹാരസമരവും നടന്നു. ഒന്നും ഫലിച്ചില്ല. ജി. വേണുഗോപാല് ഉള്‍പ്പെടെ പലരും പിരിച്ചുവിടപ്പെട്ടു. മറ്റുള്ളവര് സ്ഥലം മാറ്റപ്പെട്ടു. കുറേ ചര്‍ച്ചയും കൂടിയാലോചനയുമെല്ലാം നടന്നെങ്കിലും മാനേജ്‌മെന്റ് വഴങ്ങിയില്ല. അന്നത്തെ മുഖ്യമന്ത്രി സി. അച്യുതമേനോനും ആഭ്യന്തരമന്ത്രി കെ. കരുണാകരനും ആയിരുന്നല്ലോ. അദ്ദേഹത്തിന്റെ പരോക്ഷ പിന്തുണ സമരക്കാര്‍ക്കുണ്ടായിരുന്നു എന്ന രഹസ്യം അറിയാത്തവരില്ല!\nഇലയിളകാത്ത കാലമായിരുന്നു, അടിയന്തരാവസ്ഥ എന്നാണു പറയുക. പക്ഷേ, അടിയന്തരാവസ്ഥയുടെ മൂര്‍ധന്യ നാളുകളില് കേരളത്തില് ഒരു പണിമുടക്കു സമരം നടന്നു. നാലുപേര് കൂടിനില്‍ക്കുന്നതിനു പോലും നിരോധനമുണ്ടായിരുന്ന തിരുവനന്തപുരം പട്ടണത്തില് പത്രപ്രവര്‍ത്തകര് പ്രകടനം നടത്തി. നിയമസഭയിലേക്കു മാര്‍ച്ച് നടത്തി. ഇതെല്ലാം നടന്നത് ഒരു പത്രപ്രവര്‍ത്തകനെ പിരിച്ചുവിട്ടതിനെതിരേ, സമരം നടന്നത് അക്കാലത്ത് തലസ്ഥാനത്ത് ഏറ്റവും പ്രമുഖപത്രമായ കേരളകൗമുദിയില്.\nപ്രമുഖ സാഹിത്യകാരനായ പി.കെ ബാലകൃഷ്ണന് (19271991) ആണ് പിരിച്ചുവിടപ്പെട്ട പത്രപ്രവര്‍ത്തകന്. നോവല്, ചരിത്രം, നിരൂപണം എന്നീ രംഗങ്ങളിലും ശ്രദ്ധേയനായിരുന്നു അദ്ദേഹം. അതുകൊണ്ടുതന്നെ പിരിച്ചുവിടല് വലിയ സാഹിത്യസംഭവമായി. സാഹിത്യകാരന്മാര് ബാലകൃഷ്ണനെ പിന്തുണച്ചു. അതിനു മുന്‍പോ ശേഷമോ എസ്.എന്.ഡി.പി യോഗം അങ്ങനെ ചെയ്തിട്ടുണ്ടോ എന്നറിയില്ല.\nപി.കെ ബാലകൃഷ്ണന്റെ പിരിച്ചുവിടലിന് എതിരേ യോഗം പ്രമേയം പാസാക്കി. ബാലകൃഷ്ണന് എസ്.എന്.ഡി.പി യോഗം പ്രവര്‍ത്തകന്‍പോലും ആയിരുന്നില്ലെന്ന് പത്രപ്രവര്‍ത്തന ചരിത്രകാരനായ ജി. പ്രിയദര്‍ശനന് 'സാഹിത്യസംഭവങ്ങള്' എന്ന കൃതിയില് ഓര്‍ക്കുന്നു.\nപതിനേഴു വര്‍ഷമായി കേരളകൗമുദി പത്രാധിപ സമിതിയംഗമായിരിക്കെയാണ് അദ്ദേഹത്തെ പിരിച്ചുവിട്ടത്. കേരളകൗമുദിയില് തൊഴില്‍പ്രശ്‌നങ്ങളെച്ചൊല്ലി നടന്ന പണിമുടക്കിന്റെ തുടര്‍ച്ചയായിട്ടായിരുന്നു പിരിച്ചുവിടല്. കേരളകൗമുദിയിലെന്തായിരുന്നു തൊഴില്‍തര്‍ക്കം എന്നതൊക്കെ ഇന്ന് അപ്രസക്തമാണ്. പ്രശസ്ത പത്രാധിപര് കെ. സുകുമാരനും മകന് എം.എസ് മണിയും ഈറ്റപ്പുലികള് എന്നു പഴയകാല പത്രപ്രവര്‍ത്തക നേതാവു കൂടിയായി പി. വിശ്വംഭരന് വിശേഷിപ്പിക്കുന്ന കുറേ യുവപത്രപ്രവര്‍ത്തകരും ഒരു കുടുംബംപോലെ നടത്തിയിരുന്ന പത്രമായിരുന്നു അന്നത്തെ കേരളകൗമുദി. കെ. ബാലകൃഷ്ണന്റെ കൗമുദിയുടെ പോരാളികളായിരുന്ന പത്രപ്രവര്‍ത്തകരാണ് കൗമുദി നിര്‍ത്തിയതോടെ കേരളകൗമുദിയിലേക്കു മാറിയത്.\nപി.കെ ബാലകൃഷ്ണന് പക്ഷേ, കോഴിക്കോട്ട് കായ്യത്ത് ദാമോദരന് പ്രസിദ്ധീകരിച്ചിരുന്ന ദിനപ്രഭയുടെ പത്രാധിപരായിരുന്നു ആദ്യം. അവിടെ മാനേജ്‌മെന്റുമായി തെറ്റിപ്പിരിഞ്ഞു കേസും കൂട്ടവുമായാണ് തിരുവനന്തപുരത്തേക്കു മടങ്ങുന്നത്. അദ്ദേഹത്തെ കേരളകൗമുദിയില് നിയമിക്കാന് പത്രാധിപര് കെ. സുകുമാരന് വൈമനസ്യം ഉണ്ടായിരുന്നുവെന്ന് അക്കാലത്ത് അവിടെ സീനിയര് ജേണലിസ്റ്റ് ആയിരുന്ന എന്. രാമചന്ദ്രന് എഴുതിയിരുന്നു (ജി. വേണുഗോപാല് സ്മരണിക). വേജ്‌ബോര്‍ഡ് പ്രകാരം കിട്ടേണ്ടതില് കൂടുതല് ശമ്പളം ഉണ്ടായിരുന്നിട്ടും അവിടെ സമരം നടന്ന കഥയും അദ്ദേഹം എഴുതിയിട്ടുണ്ട്.\nകേന്ദ്ര സര്‍ക്കാരിന്റെ ജീവിതച്ചെലവു സൂചിക അനുസരിച്ചുള്ള ക്ഷാമബത്ത കൂടുകയും കുറയുകയും ചെയ്യുന്നത് സാധാരണമാണ്. പക്ഷേ, ഒരിക്കല് ക്ഷാമബത്ത ഇപ്രകാരം കുറഞ്ഞപ്പോള് അതിനെതിരേ സമരം നടന്നെന്നും എന്. രാമചന്ദ്രന് എഴുതിയിട്ടുണ്ട്.\nഎന്തായാലും പത്രാധിപര് കെ. സുകുമാരന്റെ ആശങ്കകള് അസ്ഥാനത്തായില്ല. പി.കെ ബാലകൃഷ്ണനെ ആദ്യം അദ്ദേഹത്തിന്റെ പ്രൊബേഷന് അവസാനിക്കുന്ന സമയത്താണു പിരിച്ചുവിട്ടത്. അന്നു പക്ഷെ, സമരമൊന്നും നടന്നില്ല. ബാലന്റെ വിവാഹം നിശ്ചയിച്ചിരുന്ന സമയമായതു കൊണ്ട് മാനേജ്‌മെന്റില് സമ്മര്‍ദം ചെലുത്തിയപ്പോള് അവര് പതിയെ വഴങ്ങുകയായിരുന്നു. അടുത്തതാണ്, അതായത് 1976ല് അടിയന്തരാവസ്ഥയുടെ നാളുകളില് നടന്നത്. മാനേജ്‌മെന്റിന്റെ പ്രതികാരനടപടിയായിരുന്നില്ലേ എന്നു ചോദിച്ചാല് അതേ എന്നേ മാനേജ്‌മെന്റ് പക്ഷത്തുള്ളവരും പറയൂ. എന്തായാലും മാനേജ്‌മെന്റ് ഡമസ്റ്റിക് എന്‍ക്വയറി നടത്തി പി.കെ ബാലകൃഷ്ണന് കുറ്റക്കാരനാണെന്ന വിധി സമ്പാദിച്ചാണ് പിരിച്ചുവിട്ടത്. ചെറിയ പുള്ളിയൊന്നുമല്ല എന്‍ക്വയറി ഓഫിസര്. റിട്ടയേര്‍ഡ് ചീഫ് ജസ്റ്റിസ് ശങ്കരനാണ് അതു ചെയ്തത്.\nകേരള പത്രപ്രവര്‍ത്തക യൂനിയന് അതൊരു സംസ്ഥാനതല പ്രശ്‌നമായി ഗൗരവത്തിലെടുത്തു. അന്നത്തെ യൂനിയന് പ്രസിഡന്റും ജന. സെക്രട്ടറിയും പത്രപ്രവര്‍ത്തന രംഗത്തും പ്രാഗത്ഭ്യം തെളിയിച്ച രണ്ടു വേണുഗോപാലന്മാരായിരുന്നു. പ്രസിഡന്റ് ജി. വേണുഗോപാല് ശരിക്കും ഈറ്റപ്പുലി തന്നെയായിരുന്നു. സര് സി.പിയുടെ കാലം മുതലേ രാഷ്ട്രീയ രംഗത്തുവന്ന തീപ്പൊരി പ്രവര്‍ത്തകന്. കേരള സോഷ്യലിസ്റ്റ് പാര്‍ട്ടി എന്നൊരു അതിതീവ്ര ഇടതുപാര്‍ട്ടിയിലാണ് അദ്ദേഹത്തിന്റെ തുടക്കം. പിന്നീട് പാര്‍ട്ടി പിളര്‍ന്നു. മിക്കവരും ആര്.എസ്.പിയിലേക്കു മാറി. ജി. വേണുഗോപാല് ആര്.എസ്.പിയുടെ എണ്ണമറ്റ യൂനിയനുകളുടെ ഭാരവാഹിയായിരുന്നു. കുറേകഴിഞ്ഞ് രാഷ്ട്രീയം മടുത്താണ് അദ്ദേഹം മുഴുവന്‍സമയ പത്രപ്രവര്‍ത്തകനാകുന്നത്.\nനാലുവര്‍ഷം കേരള പത്രപ്രവര്‍ത്തക യൂനിയന് പ്രസിഡന്റായിരുന്നു. മൂന്നു വര്‍ഷവും യൂനിയന്റെ ജന. സെക്രട്ടറി ടി. വേണുഗോപാലും. മാതൃഭൂമി ചീഫ് സബ് എഡിറ്റര് ആയിരുന്നു അദ്ദേഹം. പില്‍ക്കാലത്ത് ഡെപ്യൂട്ടി എഡിറ്ററായി വിരമിച്ചു.\nസമരം കുറേ നീണ്ടുനിന്നു. സ്റ്റാച്യൂ ജങ്ഷനില്‍നിന്ന് കേരളകൗമുദിയിലേക്കു മാര്‍ച്ചും അസംബ്ലി മാര്‍ച്ചും അറസ്റ്റുമൊക്കെ ഉണ്ടായി. കേരളകൗമുദിക്കു മുന്നില് യൂനിയന് പ്രസിഡന്‍് ജി. വേണുഗോപാലിന്റെ നിരാഹാരസമരവും നടന്നു. ഒന്നും ഫലിച്ചില്ല. ജി. വേണുഗോപാല് ഉള്‍പ്പെടെ പലരും പിരിച്ചുവിടപ്പെട്ടു. മറ്റുള്ളവര് സ്ഥലം മാറ്റപ്പെട്ടു. കുറേ ചര്‍ച്ചയും കൂടിയാലോചനയുമെല്ലാം നടന്നെങ്കിലും മാനേജ്‌മെന്റ് വഴങ്ങിയില്ല.\nഅന്നത്തെ മുഖ്യമന്ത്രി സി. അച്യുതമേനോനും ആഭ്യന്തരമന്ത്രി കെ. കരുണാകരനും ആയിരുന്നല്ലോ. അദ്ദേഹത്തിന്റെ പരോക്ഷ പിന്തുണ സമരക്കാര്‍ക്കുണ്ടായിരുന്നു എന്ന രഹസ്യം അറിയാത്തവരില്ല! അതേസമയം തൊഴില്‍മന്ത്രിയായിരുന്ന വക്കം പുരുഷോത്തമന് മാനേജ്‌മെന്റ് പക്ഷത്തുമായിരുന്നു. ചര്‍ച്ച നടക്കുമ്പോള് ഈ തൊഴില്‍മന്ത്രി മാനേജ്‌മെന്റ് പക്ഷം ചര്‍ച്ച നടത്തുന്ന മുറിയില്‍തന്നെയായിരുന്നു ഇരിപ്പ് എന്ന് അക്കാലത്ത് കേരളകൗമുദിയില് യൂനിയന് പക്ഷത്തു സജീവമായി പ്രവര്‍ത്തിച്ചിരുന്ന ജി. യദുകുലകുമാര് ഓര്‍ക്കുന്നു.\nപി.കെ ബാലകൃഷ്ണന് പിരിച്ചുവിടലിന് എതിരേ കേസ് കൊടുത്തിരുന്നു. നേരത്തെ പിരിച്ചുവിടാന് ഒത്താശ ചെയ്തത് റിട്ട. ചീഫ് ജസ്റ്റിസ് ആയിരുന്നെങ്കിലും കേസിലെ വിധി പി.കെ ബാലകൃഷ്ണന് അനുകൂലമായിരുന്നു. തിരിച്ചെടുക്കാന് വിധിയുണ്ടായെങ്കിലും അപ്പോഴേക്കും റിട്ടയര്‍മെന്റ് പ്രായം കഴിഞ്ഞിരുന്നു.\nപി.കെ ബാലകൃഷ്ണന്റെ പിരിച്ചുവിടലുമായി ബന്ധപ്പെട്ട ഒരു കാര്യം എം.കെ സാനു എഴുതിയ എം. ഗോവിന്ദന്റെ ജീവചരിത്രകൃതിയില് വിവരിക്കുന്നുണ്ട്. പി.കെ ബാലകൃഷ്ണന്റെ ഉറ്റ മിത്രമായ എം. ഗോവിന്ദന് ബാലകൃഷ്ണനെ പത്രത്തില് തിരിച്ചെടുപ്പിക്കാന് കഠിനശ്രമം നടത്തിയിരുന്നു. മാനേജ്‌മെന്റ് ഒട്ടും വഴങ്ങുന്നില്ല എന്നു കണ്ടപ്പോള് എം. ഗോവിന്ദന് ഒരു നിര്‍ദേശം ബാലകൃഷ്ണനു മുന്‍പാകെ വച്ചു.\nലേബര്‍കേസും മറ്റുമായി കുറേ വര്‍ഷം നടന്നാല് ഒരുപക്ഷേ ഗുണം കിട്ടിയേക്കും. പക്ഷേ, അത് എന്ന് എന്നറിയില്ല. ബാലകൃഷ്ണന് സാമ്പത്തികമായി വലഞ്ഞിരിക്കുകയാണ്. എന്തുകൊണ്ട് നല്ലൊരു തുക നഷ്ടപരിഹാരം വാങ്ങി ഒത്തുതീര്‍പ്പാക്കിക്കൂടാ? ജീവിതത്തില് ഒന്നിനോടും ഒത്തുതീര്‍പ്പുണ്ടാക്കിയിട്ടില്ലാത്ത ബാലകൃഷ്ണന് നിര്‍ദേശം അപ്പടി തള്ളി എന്നുമാത്രമല്ല എം. ഗോവിന്ദന്റെ ഉദ്ദേശശുദ്ധിയില് സംശയം പ്രകടിപ്പിക്കുകയും ചെയ്തു. ഗോവിന്ദന് ഇതു വലിയ ഞെട്ടലും വേദനയും ഉണ്ടാക്കി. അദ്ദേഹം ചര്‍ച്ചയില്‍നിന്നു പിന്‍വാങ്ങി. ഇനി താന് കേരളകൗമുദി പ്രസിദ്ധീകരണങ്ങളുമായി ഒരു ബന്ധവും പുലര്‍ത്തില്ല എന്നു പ്രഖ്യാപിച്ചുകൊണ്ടായിരുന്നു ആ മടക്കം. ഇതിനെത്തുടര്‍ന്നു നിരവധി സാഹിത്യകാരന്മാര് ഗോവിന്ദനെപ്പോലെ കേരളകൗമുദിയുമായുള്ള ബന്ധം വിച്ഛേദിക്കുന്നതായി പ്രഖ്യാപിച്ചെങ്കിലും കാലം എല്ലാറ്റിലും മാറ്റം വരുത്തി എന്നു എം.കെ സാനു ഓര്‍ക്കുന്നു.\nഎറണാകുളം എടവനക്കാട്ട് സ്വദേശിയായ പി.കെ ബാലകൃഷ്ണന് ക്വിറ്റ് ഇന്ത്യാ സമരത്തില് പങ്കെടുത്ത് ജയിലിലടക്കപ്പെട്ട കാലം മുതല് പ്രക്ഷോഭകാരിയായിരുന്നു. അദ്ദേഹത്തിന്റെ സാഹിത്യ നിരൂപണ ലേഖനങ്ങളും ജാതി വ്യവസ്ഥയെക്കുറിച്ചുള്ള ഗവേഷണ നിഗമനങ്ങളും ഏറെ ശ്രദ്ധിക്കപ്പെട്ടതാണ്. മഹാഭാരതകഥ ആസ്പദമാക്കി രചിച്ച 'ഇനി ഞാന് ഉറങ്ങട്ടെ' ആണ് ഏറെ പ്രശംസിക്കപ്പെട്ട കൃതി. പ്ലൂട്ടോ, ചന്തുമേനോന്, ശ്രീനാരായണഗുരു, ടിപ്പു സുല്‍ത്താന്, കുമാരനാശാന്, എഴുത്തച്ഛന് എന്നിവരുടെ സംഭാവനകള് വിലയിരുത്തുന്ന കൃതികള് അദ്ദേഹം രചിച്ചിട്ടുണ്ട്. ഒടുവില് മാധ്യമം പത്രത്തിന്റെ ചീഫ് എഡിറ്ററായും പ്രവര്‍ത്തിച്ചിരുന്നു.


വര്‍ക്കേഴ്സ് ഫോറം: വിലക്കയറ്റം എന്തുകൊണ്ട്?\n2013 നവംബറില്, അതിനുമുമ്പത്തെ ഒരു വര്‍ഷത്തേതിനെ അപേക്ഷിച്ച് വിലക്കയറ്റം 7.52 ശതമാനമായിരുന്നു. അതില്‍ത്തന്നെ ഭക്ഷ്യസാധനങ്ങളുടെ വിലക്കയറ്റം 19.93 ശതമാനമായിരുന്നു; വൈദ്യുതിയുടെയും എണ്ണയുടെയും വിലക്കയറ്റം 11.08 ശതമാനവും. ഇത്തരമൊരു പശ്ചാത്തലത്തില് ഇക്കഴിഞ്ഞ നാല് അസംബ്ലി തിരഞ്ഞെടുപ്പുകളില് കോണ്‍ഗ്രസ് ദയനീയമായി പരാജയപ്പെട്ടതില് അല്‍ഭുതത്തിന്നവകാശമില്ലല്ലോ. ബിജെപിയ്ക്ക് ഭൂരിപക്ഷം ലഭിയ്ക്കുന്നതിനെ തടഞ്ഞുകൊണ്ടും കോണ്‍ഗ്രസ്സിനെ തറപറ്റിച്ചുകൊണ്ടും ആം ആദ്മി പാര്‍ടി ഡെല്‍ഹിയില് ഉയര്‍ന്നുവന്നത്, കൊള്ളലാഭക്കാരെ അനുകൂലിക്കുന്ന കോണ്‍ഗ്രസ്സിെന്‍റയും ബിജെപിയുടെയും നയങ്ങളോട് ജനങ്ങള്‍ക്കുള്ള അമര്‍ഷത്തെയാണ് പ്രതിഫലിപ്പിക്കുന്നത്.\n2004നും 2013നും ഇടയില് ഭക്ഷ്യസാധനങ്ങളുടെ വില 157 ശതമാനം കണ്ടാണ് വര്‍ധിച്ചത്. പാവങ്ങളുടെ ഭക്ഷണമായ ഭക്ഷ്യധാന്യങ്ങളുടെ വില 137 ശതമാനം കണ്ട് വര്‍ധിച്ചു; ഗോതമ്പിന്റെ വില 117 ശതമാനം വര്‍ധിച്ചു. പയര്‍വര്‍ഗങ്ങളുടെ വില 123 ശതമാനം കണ്ട് വര്‍ധിച്ചു; ഉരുളക്കിഴങ്ങിെന്‍റ വില 185 ശതമാനം കണ്ടാണ് വര്‍ധിച്ചത്. പച്ചക്കറികളുടെ വില 350 ശതമാനം കണ്ടും ഉള്ളിയുടെ വില 521 ശതമാനം കണ്ടും വര്‍ധിച്ചതോടെ, അവയൊക്കെ പാവപ്പെട്ടവരുടെ ഭക്ഷണസാധനങ്ങളല്ലാതായിത്തീര്‍ന്നു. ഇതൊക്കെ സംഭവിച്ചത്, തങ്ങള് വില കുറയ്ക്കും എന്ന് കേന്ദ്ര ഗവണ്‍മെന്‍റ് പ്രഖ്യാപിച്ചുകൊണ്ടിരിക്കുന്നതിന്നിടയിലാണുതാനും. വെറും വാചകമടിയല്ലാതെ അവര് യാതൊന്നും ചെയ്യുകയുണ്ടായില്ല. പൂഴ്ത്തിവെപ്പുകാര്‍ക്ക്, എതിരായി ഗവണ്‍മെന്‍റ് നടപടിയെടുക്കുമെന്ന് കരുതി ജനങ്ങള് കാത്തിരുന്നു. എന്നാല്, രാജ്യത്തെ ഏറ്റവും വലിയ പൂഴ്ത്തിവെപ്പുകാരന് ഫുഡ് കോര്‍പ്പറേഷന് ഓഫ് ഇന്ത്യയായതുകൊണ്ട് കേന്ദ്ര ഗവണ്‍മെന്‍റ് ഒന്നും തന്നെ ചെയ്തില്ല. 2013 ഒക്ടോബര് ഒന്നിലെ കണക്കനുസരിച്ച്, എഫ്സിഐയുടെ കയ്യില് ആവശ്യത്തിലധികമായി 240 ലക്ഷം ടണ് ഗോതമ്പ് സ്റ്റോക്കുണ്ടായിരുന്നു. എന്നാല് അവര് ആ സ്റ്റോക്ക് എപിഎല് കാര്‍ഡുടമകള്‍ക്ക് വിതരണം ചെയ്യുന്നതിനായി വിട്ടുകൊടുത്തില്ല; അഥവാ വില കുറയ്ക്കുന്നതിനുവേണ്ടി വിപണിയില് ഇറക്കിയതുമില്ല. എന്താണ് അവര് കണ്ടിരിക്കുന്നത് എന്ന് ആരും അല്‍ഭുതപ്പെട്ടുപോകും. എഫ്സിഐ ഗോഡൗണുകളില്‍ക്കിടന്ന് നശിച്ചു പോകുന്ന ഭക്ഷ്യധാന്യങ്ങള് എടുത്ത് പാവങ്ങള്‍ക്ക് വിതരണം ചെയ്യാന് സുപ്രീംകോടതി ഒരിയ്ക്കല് നിര്‍ദേശിക്കുകയുണ്ടായി. എന്നാല് അങ്ങനെ ചെയ്യാന് ഭരണഘടനാപരമായ വകുപ്പില്ല എന്നാണ് കേന്ദ്ര ഭക്ഷ്യമന്ത്രി പ്രഖ്യാപിച്ചത്! ജനങ്ങള് പട്ടിണികിടക്കുന്നതിനും അവര് പട്ടിണികിടക്കുന്ന അവസരത്തില്‍ത്തന്നെ പൂഴ്ത്തിവെച്ച് വിലക്കയറ്റം സൃഷ്ടിക്കുന്നതിന് പൂഴ്ത്തിവെപ്പുകാരെ അനുവദിക്കുന്നതിനും ഭരണഘടനാപരമായ വകുപ്പു വല്ലതുമുണ്ടോ? രാജ്യത്തെ ഭക്ഷ്യധാന്യങ്ങളുടെ ഏറ്റവും വലിയ പൂഴ്ത്തിവെപ്പുകാരന് എഫ്സിഐ ആയതുകൊണ്ട് ചെറുകിട പൂഴ്ത്തിവെപ്പുകാരെ ഗവണ്‍മെന്‍റ് ഫലപ്രദമായി നിയന്ത്രിക്കും എന്ന് കരുതുന്നത് ബുദ്ധിശൂന്യതയാണ്. കൃഷിക്കാരുടെ ഉല്‍പന്നങ്ങളുടെ വില നിശ്ചയിക്കുന്നതും ഈ ഉല്‍പന്നങ്ങള്‍ക്ക് മേല് കുത്തക നേടിക്കൊണ്ട് ഉപഭോക്താക്കളെ സംബന്ധിച്ചിടത്തോളം വിലക്കയറ്റം ഉണ്ടാക്കുന്നതും വന്‍കിട കച്ചവടക്കാരാണ്. അത്തരം മൊത്തക്കച്ചവടക്കാര്‍ക്ക് അനുകൂലമായിട്ടാണ്, കാര്‍ഷികോല്‍പന്ന വിപണനക്കമ്മിറ്റിനിയമം നിലക്കൊള്ളുന്നത്. ഗവണ്‍മെന്റിന്റെ മിനിമം താങ്ങുവില സംവിധാനം (വിലക്കയറ്റത്തിന് കാരണം അതാണ് എന്നാണ് പലരും ആക്ഷേപിക്കുന്നത്) അനുസരിച്ച് ഗോതമ്പിന്റെ താങ്ങുവില ക്വിന്‍റലിന് 1350 രൂപയാക്കി നിശ്ചയിച്ചിരിക്കുന്നു. (പിന്നീടത് 1400 രൂപയാക്കി പുതുക്കി നിശ്ചയിക്കുകയുണ്ടായി).\nമാര്‍ക്കറ്റില് ഗോതമ്പിന് ക്വിന്‍റലിന് 1800 രൂപ വില ലഭിച്ചുകൊണ്ടിരുന്നപ്പോഴാണിത്. അതായത് ഗവണ്‍മെന്‍റ് പ്രഖ്യാപിച്ച താങ്ങുവില വിപണിയിലെ വിലയേക്കാള് ഏറെ കുറവാണ്. 2011-12 വര്‍ഷത്തില് അരിയ്ക്ക് ക്വിന്‍റലിന് ന്യായവിലയായി ഡോക്ടര് എം എസ് സ്വാമിനാഥന് കണക്കാക്കിയത് 1331.73 രൂപയാണ്. 2012-13 വര്‍ഷത്തില് ഗവണ്‍മെന്‍റ് നല്‍കിയ മിനിമം താങ്ങുവിലയേക്കാള് (1260 രൂപ) കൂടുതലാണത്. കൃഷിക്കാരന് ന്യായമായി ലഭിയ്ക്കേണ്ടിയിരുന്ന വിഹിതം അവനില്‍നിന്ന് കവര്‍ന്നെടുക്കപ്പെടുന്നു എന്ന് ഇതില്‍നിന്ന് വ്യക്തമാണ്; അതോടൊപ്പം കുത്തകകള്‍ക്കും പൂഴ്ത്തിവെപ്പുകാര്‍ക്കും വമ്പിച്ച ലാഭമുണ്ടാക്കാന് സഹായിയ്ക്കുകയും ചെയ്യുന്നു. അതേ അവസരത്തില് വിലക്കയറ്റത്തിന് കൃഷിക്കാരനെ കുറ്റം പറയുകയും ചെയ്യുന്നു! അതുകൊണ്ടാണ് ഭക്ഷ്യവിലക്കയറ്റം 10 ശതമാനത്തില് നില്‍ക്കുമ്പോഴും ഭക്ഷ്യധാന്യങ്ങളുടെ വിലക്കയറ്റം 15 - 17 ശതമാനമായി ഉയര്‍ന്നുനില്‍ക്കുന്നത്. ഈ നിലയില് മാറ്റം വരുത്തുന്നതിന് കേന്ദ്ര ഗവണ്‍മെന്‍റും മിക്ക സംസ്ഥാന ഗവണ്‍മെന്‍റുകളും കാര്യമായി ഒന്നും തന്നെ ചെയ്യുന്നില്ല. വില നിലവാരം പിടിച്ചു നിര്‍ത്തുന്നതില് ഗവണ്‍മെന്റിന്റെ നയത്തിനുള്ള പ്രാധാന്യം എത്രത്തോളമുണ്ട് എന്നാണ് ഇത് കാണിക്കുന്നത്. ഭക്ഷ്യധാന്യങ്ങളുടെ വിലക്കയറ്റം തടയുന്നതില് ഗവണ്‍മെന്‍റ് പരാജയപ്പെട്ടുവെന്ന് മാത്രമല്ല, പൊതുവിതരണ വ്യവസ്ഥയിലൂടെ വിതരണം ചെയ്യപ്പെടുന്ന ഭക്ഷ്യധാന്യങ്ങളുടെ വില വര്‍ധിപ്പിച്ചുകൊണ്ട് അവര് വിലക്കയറ്റത്തിന് ആക്കം കൂട്ടുകയും ചെയ്തു; എന്‍ഡിഎ ഗവണ്‍മെന്‍റും യുപിഎ ഗവണ്‍മെന്‍റും ചെയ്തത് അതുതന്നെയാണ്. അതേ അവസരത്തില്‍ത്തന്നെ, പെട്രോളിന്റെയും ഡീസലിന്റെയും വില അടിയ്ക്കടി വര്‍ധിപ്പിച്ചുകൊണ്ടിരിക്കുന്നത്, ഒരു വശത്ത് ചരക്കു കടത്തിനുള്ള കൂലി വര്‍ധിപ്പിയ്ക്കുന്നു; മറുവശത്താകട്ടെ, പമ്പു സെറ്റുകളുടെയും മറ്റും പ്രവര്‍ത്തനച്ചെലവ് വര്‍ധിപ്പിച്ചുകൊണ്ട് ഉല്‍പാദനച്ചെലവ് കൂട്ടുകയും ചെയ്യുന്നു.\nബിപിഎല് കാര്‍ഡുടമകള്‍ക്കുള്ള അരിയുടെ വില 1997-98ല് ക്വിന്‍റലിന് 350 രൂപയായിരുന്നത് 2007-08 ആയപ്പോഴേക്ക് 415 രൂപയാക്കി വര്‍ധിപ്പിച്ചു. ഇതേ കാലഘട്ടത്തില് എപിഎല് കാര്‍ഡുടമകള്‍ക്കുള്ള അരിയുടെ വില ക്വിന്‍റലിന് 550 രൂപയില്‍നിന്ന് 755 രൂപയായും വര്‍ധിപ്പിച്ചു. ഗോതമ്പിന്റെ വില ബിപിഎല് കാര്‍ഡുടമകള്‍ക്ക് ക്വിന്‍റലിന് 250 രൂപയായിരുന്നത് 415 രൂപയാക്കി വര്‍ധിപ്പിച്ചു. എപിഎല് കാര്‍ഡ് ഉടമകള്‍ക്ക് ഗോതമ്പിന്റെ വില 450 രൂപയില്‍നിന്ന് 610 രൂപയായും വര്‍ധിപ്പിച്ചു. ഇത്രയും വര്‍ധന വരുത്തിയത് പത്തുകൊല്ലത്തിനുള്ളിലാണ്. ഭക്ഷ്യധാന്യങ്ങളുടെ സബ്സിഡിത്തുക പണമായി നല്‍കുന്ന പരിപാടി നടപ്പിലാകുന്നതോടെ റേഷന് സാധനങ്ങളുടെ വിലയും വിലക്കയറ്റത്തിന് കാരണമായിത്തീരും. കാരണം അത്രയും പണവും വിപണിയിലേക്ക് നേരിട്ട് കടന്നുവരികയാണല്ലോ ചെയ്യുക. എന്നുതന്നെയല്ല, വില വര്‍ധിയ്ക്കുമ്പോള്, ഒരു കുടുംബത്തിന് കിട്ടിക്കൊണ്ടിരിക്കുന്ന ഭക്ഷ്യധാന്യത്തിന്റെ അളവും കുറയും. അതിനാല് പൂഴ്ത്തിവെപ്പുകാരേയും കൊള്ളലാഭക്കാരേയും ആശ്രയിച്ചായിരിക്കും ഉപഭോഗം. (പൂഴ്ത്തിവെപ്പുകാരുടെ ആശാനാണല്ലോ നമ്മുടെ ഗവണ്‍മെന്‍റ്). ഭക്ഷ്യധാന്യങ്ങളുടെ അവധിവ്യാപാരം നിയമാനുസൃതമാക്കുന്നതുകൊണ്ട് പൂഴ്ത്തിവെപ്പുകാര് കൊള്ളലാഭമുണ്ടാക്കും. ആഗോളതലത്തിലും ഇന്ത്യയിലും വിലക്കയറ്റത്തിന് ഒരു പ്രധാന കാരണം അതാണല്ലോ. എന്നു തന്നെയല്ല, ഗവണ്‍മെന്റിന്റെ നയങ്ങള് കാരണം ഉല്‍പാദനച്ചെലവും വലിയ അളവില് വര്‍ധിച്ചിട്ടുണ്ട്. യൂറിയ ഉല്‍പന്നങ്ങളല്ലാത്ത രാസവളങ്ങളുടെ വില ഇരട്ടിയില് അധികമായിട്ടാണ് വര്‍ധിച്ചത്. നൈട്രേറ്റുകളുടെയും പൊട്ടാസിയം അധിഷ്ഠിത രാസവളങ്ങളുടെയും വിലനിയന്ത്രണം നീക്കം ചെയ്യപ്പെട്ടതോടെ പൂഴ്ത്തിവെപ്പുകാര്‍ക്ക് കൊള്ളലാഭത്തിനുള്ള കളമൊരുങ്ങി. ഡീസലിന്റെയും മറ്റ് പെട്രോളിയം ഉല്‍പന്നങ്ങളുടെയും വിലക്കയറ്റവും റെയില്‍വെ കടത്തുകൂലി വര്‍ധനയും ഇതിന്നുപുറമെയാണ്. ഗവണ്‍മെന്‍റില്‍നിന്ന് അതിനുള്ള അനുമതി ലഭിച്ചതോടെ, പൂഴ്ത്തിവെപ്പുകാരും കുത്തകക്കാരുമായ മൊത്തക്കച്ചവടക്കാര് കൊള്ളലാഭം കൊയ്തു തുടങ്ങി. പട്ടിണിയും പരിവട്ടവുമായി കഴിയുന്നവരുടെ പോലും ലാഭം ഞെക്കിപ്പിഴിയാന് പ്രതിജ്ഞാബദ്ധമായ ഗവണ്‍മെന്‍റ് ആണ്, ഇത്തരം കരിഞ്ചന്തക്കാര്‍ക്ക് കൊള്ളലാഭം ഉണ്ടാക്കുന്നതിന് ഒത്താശ ചെയ്തു കൊടുക്കുന്നത്.\nഈ സംഭവവികാസത്തിന് ഒരു നല്ല ഉദാഹരണമാണ് ഉള്ളിയുടെ വിലക്കയറ്റം. ഇന്ത്യയില് ഏറ്റവും കൂടുതല് ഉപയോഗിയ്ക്കപ്പെടുന്ന പച്ചക്കറികളില് രണ്ടാം സ്ഥാനത്തു നില്‍ക്കുന്ന ഉള്ളിയുടെ വ്യാപാരത്തില് 70 - 80 ശതമാനവും മഹാരാഷ്ട്ര, കര്‍ണാടകം എന്നീ രണ്ട് സംസ്ഥാനങ്ങളിലാണ് നടക്കുന്നത്. ഏറ്റവും അധികം ഉള്ളി ഉല്‍പാദിപ്പിക്കുന്ന സംസ്ഥാനം മഹാരാഷ്ട്ര തന്നെ. ഈ രണ്ടു സംസ്ഥാനങ്ങളിലും വിളവെടുപ്പ് നടക്കുന്നത് ശൈത്യകാലത്താണ്. എന്നാല് വിപണികളിലെ കുത്തകവല്‍ക്കരണം കാരണം; ചെറുകിട ഉല്‍പാദകരായ സംസ്ഥാനങ്ങള്, ഇവയുടെ മുന്നില് ഒന്നുമല്ല. എന്നുതന്നെയല്ല, വ്യാപാരികള് കൃഷിക്കാര്‍ക്ക് വായ്പ നല്‍കി അവരെ ചൂഷണം ചെയ്യുകയുമാണ്. ഈ വ്യാപാരികള് ഒരേ സമയം കമ്മീഷന് ഏജന്‍റുമാരും മൊത്തക്കച്ചവടക്കാരുമാണ്; സംഭരണശാലകളുടെ ഉടമസ്ഥരുമാണ്; ഓര്‍ഡര് എടുക്കുന്നതും കൊടുക്കുന്നതും ചരക്കു കടത്തുന്നതും അവര് തന്നെ. കൃഷിക്കാരേയും ഉപഭോക്താക്കളെയും ഒരേ സമയം വട്ടം കറക്കുന്നതിന് അവര്‍ക്ക് കഴിവുണ്ട്; അതിന്നവരെ വലിയ അളവില് ഗവണ്‍മെന്‍റ് സഹായിക്കുകയും ചെയ്യുന്നു. നാസിക്കുകാരായ ഏതാനും വ്യാപാരികള്‍ക്കാണ് ഉള്ളി വിപണിയുടെ കുത്തക എന്നു തന്നെ പറയാം. മഹാരാഷ്ട്രയിലെ ഒരൊറ്റ വ്യാപാരിയാണത്രേ, ആകെ ഉള്ളി വ്യാപാരത്തിന്റെ 20.4 ശതമാനവും കയ്യടക്കിവെച്ചിരിക്കുന്നത്. അതിന്റെ വില കൊടുക്കേണ്ടിവരുന്നത് രാജ്യത്തെ ജനങ്ങളാണ്. ഓണം, ദുര്‍ഗാപൂജ, ദീപാവലി, ഈദ്, ക്രിസ്തുമസ്സ് തുടങ്ങിയ വിശേഷ ദിവസങ്ങളെല്ലാം വരുന്ന ശൈത്യകാലത്ത് ഈ പൂഴ്ത്തിവെപ്പുകാര് ഉള്ളി വില കൂട്ടിവില്‍ക്കുന്നു. പിന്നെ ശൈത്യകാല വിള മുഴുവനും വാങ്ങിക്കൂട്ടി പൂഴ്ത്തിവെയ്ക്കുന്നു. വില്‍ക്കാന് വിസമ്മതിക്കുന്നു. 2010-11 വര്‍ഷത്തില് ഉണ്ടായത് അതാണ്. പച്ചക്കറി വ്യാപാരം മുഴുവനും ഗവണ്‍മെന്‍റ്, സ്വകാര്യ വ്യാപാരികള്‍ക്ക് വിട്ടുകൊടുത്തതു കാരണം, പൂഴ്ത്തിവെപ്പുകാരുടെയും കൊള്ളലാഭക്കാരുടെയും കുത്തകകളുടെയും ദയാദാക്ഷിണ്യങ്ങള്‍ക്ക് മുന്നിലേക്ക് കൃഷിക്കാരും ഉപഭോക്താക്കളും വലിച്ചെറിയപ്പെടുന്നു. ഗവണ്‍മെന്റിന്റെ കാര്‍ഷികോല്‍പന്ന വിപണന നിയമം വന്‍കിട കുത്തകകളുടെ വളര്‍ച്ചയെയാണ് സഹായിക്കുന്നത്; മല്‍സരത്തെയല്ല.\nഇതിന്നൊക്കെ പുറമെ, ഇക്കാര്യങ്ങളെല്ലാം അവഗണിക്കുന്ന ഗവണ്‍മെന്‍റ്, മിച്ചമുള്ള ഉല്‍പന്നം ആഭ്യന്തര വിപണിയില് ഇറക്കുന്നതിനുപകരം കയറ്റിയയയ്ക്കാന് കച്ചവടക്കാര്‍ക്ക് അനുവാദം നല്‍കുകയും ചെയ്യുന്നു; അങ്ങിനെ വിലക്കയറ്റത്തിന് വീണ്ടും വഴിവെയ്ക്കുന്നു. 2010ല് അകാലത്തിലുണ്ടായ മഴ കാരണം ഉള്ളിക്കൃഷി നശിച്ചപ്പോഴും 1,33,000 ടണ് ഉള്ളി കയറ്റുമതി ചെയ്യാന് ഗവണ്‍മെന്‍റ് വ്യാപാരികള്‍ക്ക് അനുവാദം നല്‍കുകയാണുണ്ടായത്. അതോടെ വിലക്കയറ്റമുണ്ടായി. ഇക്കൊല്ലവും സ്ഥിതി വ്യത്യസ്തമല്ല. 2012ല് ഏപ്രില് മാസത്തിനും ഡിസംബറിനുമിടയില് 3,00,000 ടണ് ഉള്ളിയാണ് കയറ്റുമതി ചെയ്തത്. കാലാവസ്ഥ പിഴച്ചിട്ടും അതാണ് സര്‍ക്കാര് ചെയ്തത്. എന്നു തന്നെയല്ല, 2013 ജനുവരി തൊട്ട് മെയ് വരെ വീണ്ടും കയറ്റുമതി നടത്താന് അനുവദിച്ചു. അതിന്റെ ഫലമായി കഴിഞ്ഞവര്‍ഷം 244.6 ശതമാനമാണ് വില വര്‍ധിച്ചത്. ഭക്ഷ്യധാന്യങ്ങളുടെ കാര്യത്തിലും ഗവണ്‍മെന്‍റ് അനുവര്‍ത്തിക്കുന്നത് അതേനയം തന്നെയാണ്. ഭക്ഷ്യധാന്യങ്ങളുടെ വില കുതിച്ചുയരാന് തുടങ്ങിയപ്പോള്, ഇന്ത്യയുടെ ചരിത്രത്തിലെ ഏറ്റവും വലിയ ഭക്ഷ്യധാന്യക്കയറ്റുമതിക്കാണ്, 2012-13ല് ഇന്ത്യാ ഗവണ്‍മെന്‍റ് അനുമതി നല്‍കിയത്! 101 ലക്ഷം ടണ് അരിയും 65 ലക്ഷം ടണ് ഗോതമ്പും 48 ലക്ഷം ടണ് ചോളവും ആണ് ആ വര്‍ഷം കയറ്റുമതി ചെയ്തത്. അതോടെ ഭക്ഷ്യധാന്യങ്ങളുടെ വില കുതിച്ചുയര്‍ന്നു. എഫ്സിഐ ഗോഡൗണുകളില്‍നിന്ന് ഇത്രയും വമ്പിച്ച അളവിലുള്ള ഭക്ഷ്യധാന്യശേഖരം ആഭ്യന്തര വിപണിയില് ഇറക്കിയിരുന്നുവെങ്കില് അത്രയും വലിയ വിലക്കയറ്റം ഉണ്ടാകുമായിരുന്നില്ല. വ്യാപാരികള് ദീര്‍ഘകാല കരാറുകളില് ഏര്‍പ്പെട്ടു കഴിഞ്ഞിരുന്നു, അത് മാനിയ്ക്കാതെ തരമില്ലല്ലോ എന്ന് പറഞ്ഞ ഗവണ്‍മെന്‍റ്, വ്യാപാരികളുടെ കാര്യത്തില് മാത്രമാണ് ശ്രദ്ധിച്ചത്! അതുമൂലം ജനങ്ങള് പട്ടിണികിടന്നാല്, ഗവണ്‍മെന്‍റിനെന്തു നഷ്ടം! സാര്‍വത്രികമായ പൊതുവിതരണം ഉറപ്പുവരുത്തിക്കൊണ്ട് പൊതുവിതരണശൃംഖല ശക്തിപ്പെടുത്തിയിരുന്നുവെങ്കില് സ്ഥിതി മെച്ചപ്പെടുമായിരുന്നു. അത്തരം ഒരു നീക്കം നടത്തിയിരുന്നുവെങ്കില്, എണ്ണയും പഞ്ചസാരയും ഉപ്പുമടക്കം പതിനാല് അവശ്യസാധനങ്ങള്‍കൂടി പൊതുവിതരണശൃംഖലയില് ഉള്‍പ്പെടുത്തിയിരുന്നുവെങ്കില്, ഭക്ഷ്യധാന്യങ്ങളുടെ മാത്രമല്ല, പൊതുവില് ഭക്ഷ്യസാധനങ്ങളുടെയാകെ വില കുറയുമായിരുന്നു; ആഭ്യന്തരമായ പൂഴ്ത്തിവെപ്പ് അവസാനിക്കുമായിരുന്നു; ഗവണ്‍മെന്റിന്റെ ഗോഡൗണുകളില്‍കിടന്ന് ഭക്ഷ്യധാന്യങ്ങള് നശിക്കുകയില്ലായിരുന്നു. എന്നാല് ഇതിനൊക്കെ വിപരീതമായിട്ടാണ് കാര്യങ്ങള് നടന്നത്.\nഭക്ഷ്യവസ്തുക്കളുടെ വില ഇങ്ങനെ വര്‍ധിച്ചുകൊണ്ടിരിക്കുന്നതിന്റെ പ്രധാന കാരണങ്ങളിലൊന്ന്, കഴിഞ്ഞ രണ്ടു പതിറ്റാണ്ടുകാലമായി കേന്ദ്ര ഗവണ്‍മെന്‍റും വിവിധ സംസ്ഥാന ഗവണ്‍മെന്‍റുകളും അവലംബിച്ചുവരുന്ന നയങ്ങളാണ്. എന്നാല് കഴിഞ്ഞ അഞ്ചുകൊല്ലക്കാലമായി നാം അനുഭവിച്ചുകൊണ്ടിരിക്കുന്ന അഭൂതപൂര്‍വമായ വിലക്കയറ്റത്തിന് മറ്റൊരു കാരണം കൂടിയുണ്ട്: ചില്ലറ വ്യാപാരത്തില് വിദേശ നിക്ഷേപം കൊണ്ടുവരുന്നതിനുള്ള ഇന്ത്യാ ഗവണ്‍മെന്റിന്റെ അത്യാര്‍ത്തിയാണത്. നമ്മുടെ ചില്ലറ വ്യാപാരം വിദേശ നിക്ഷേപകര്‍ക്കായി തുറന്നുകൊടുക്കുന്നതിനുള്ള അവരുടെ ഭ്രാന്തന് നീക്കങ്ങള് ഇത്ര നാളും പരാജയപ്പെടുകയാണുണ്ടായത്. അതിനാല് വിദേശ നിക്ഷേപകരെ സംബന്ധിച്ചിടത്തോളം, നമ്മുടെ ചില്ലറ വ്യാപാരം ലാഭക്ഷമമാണെന്ന് മനസ്സിലാക്കിയ്ക്കുന്നതിനായി വിലകള് കണ്ടമാനം ഉയരുന്നതിന് - ഗവണ്‍മെന്‍റ് അനുവദിച്ചുകൊണ്ടിരിക്കുകയാണ്. അമേരിക്കന് ചില്ലറ വ്യാപാരികള്‍ക്ക് ഇത്രനാളും ലഭിച്ചുവന്നിരുന്നതിനേക്കാള് കൂടുതല് ആനുകൂല്യങ്ങള് ഇന്ത്യാ ഗവണ്‍മെന്‍റില്‍നിന്ന് നേടിയെടുക്കുന്നതിനുവേണ്ടി വാള്‍മാര്‍ട്ടിനെപോലെയുള്ള വിപണന ഏജന്‍സികള് അമേരിക്കന് ഗവണ്‍മെന്‍റില് സമ്മര്‍ദം വര്‍ധിപ്പിച്ചുകൊണ്ടിരിക്കുകയാണ്. അവര്‍ക്കുവേണ്ടി കങ്കാണിപ്പണി ചെയ്യാന് തയ്യാറുള്ള വലിയ രാഷ്ട്രീയക്കാര്‍ക്കും ബ്യൂറോക്രാറ്റുകള്‍ക്കും കൈക്കൂലി നല്‍കുകയാണ് അത് നടന്നു കിട്ടുന്നതിനുള്ള ഒരു പോംവഴി. ഇന്ത്യന് ജനതയിലെ മഹാഭൂരിപക്ഷത്തിന്റെയും ജീവനും ജീവനോപാധികളും തകര്‍ത്തുകൊണ്ടുപോലും, ഈ നീക്കം പ്രാബല്യത്തില് വരുത്തേണ്ടത് പരമപ്രധാനമാണെന്ന് അവര് കരുതുന്നത് എന്തുകൊണ്ടാണ് എന്നതാണ് പ്രധാനപ്പെട്ട ചോദ്യം. അതിനുള്ള ഉത്തരം വ്യക്തമാണ്. ക്ലാസിക്കല് വികസനത്തെ സംബന്ധിച്ച മുതലാളിത്തത്തിന്റെ ചില നിയമങ്ങള് പുരോഗതിയുടെ മാര്‍ഗത്തിലൂടെയുള്ള ചലനത്തിന് അനിവാര്യമാണെന്നുള്ള കാലഹരണപ്പെട്ട ധാരണകളോട് പ്രതിജ്ഞാബദ്ധതയുള്ള, അന്ധമായും സാമ്പത്തിക മൗലികവാദികളായ ഒരു ഗൂഢസംഘത്തിന്റെ (അവരുടെ നേതൃത്വം പ്രധാനമന്ത്രിയ്ക്കാണ്) നിയന്ത്രണത്തിലുള്ളതാണ് കേന്ദ്ര ഗവണ്‍മെന്‍റ്.\nഎന്തൊക്കെയാണ് ആ തത്വങ്ങള്? മുതലാളിത്ത ഉല്‍പാദനത്തിന്റെ വികസിച്ചുകൊണ്ടിരിക്കുന്ന ചക്രവാളത്തിന്, സ്വത്തില്ലാത്ത കൂലിവേലക്കാരായ ജനങ്ങളുടെ നിലനില്‍പ് അനിവാര്യമാണ് എന്നതാണ് ഒന്നാമത്തെ കാര്യം. എന്നാല് ഈ കൂലിവേലക്കാര്‍ക്ക് തൊഴില് നല്‍കാന് വേണ്ടിയല്ല അവരെ നിലനിര്‍ത്തിയിരിക്കുന്നത്, മറിച്ച് തൊഴിലാളിവര്‍ഗത്തോട് കൂടുതല് ശക്തമായി വില പേശുന്നതിന് മുതലാളിവര്‍ഗത്തിന് കഴിയുന്നതിനായി അവരെ കരുതല് തൊഴില്‍സേനയായി ഉപയോഗപ്പെടുത്തുകയാണ് എന്നതാണ് പ്രധാനപ്പെട്ട കാര്യം. എന്നാല് കൂടുതല് കൂടുതല് ലാഭം കൊയ്തെടുക്കുന്നതിനുവേണ്ടി നിലവിലുള്ള തൊഴിലാളികളുടെ ജോലി ഭാരം വര്‍ധിപ്പിക്കുകയും യന്ത്രവല്‍ക്കരണം ഏര്‍പ്പെടുത്തുകയും ചെയ്യുന്നതിന്റെ ഫലമായി ഇത്തരം കരുതല് തൊഴില്‍സേന ആവശ്യത്തിലധികമായിത്തീരുന്ന അവസ്ഥയുണ്ടാവുകയാണെങ്കില്, അവര് കുറ്റവാളികളുടെയും ഗുണ്ടകളുടെയും മാഫിയകളുടെയും കൂട്ടത്തില് ചെന്ന് ചേരുകയാണെങ്കില്, ഈ മുതലാളിത്ത വികസനം, സമൂഹത്തെ സംബന്ധിച്ചിടത്തോളം വിനാശകരമായിത്തീരുന്നു. അപ്പോള് ആ വ്യവസ്ഥയേയും അതിനെ നിയന്ത്രിക്കുന്ന സാമ്പത്തിക ആശയങ്ങളെയും തൂത്തെറിയേണ്ടത് ആവശ്യമായിത്തീരുന്നു; അഥവാ അതു പരാജയപ്പെടുകയാണെങ്കില് ആ സമൂഹത്തിന്റെ തന്നെ ശിഥിലീകരണം നടക്കുന്നു. ഇങ്ങനെയുള്ള പരാജയത്തിന്റെ ഫലമായി, തൊഴിലാളിവര്‍ഗം സമരങ്ങളിലൂടെ നേടിയെടുത്ത ജനാധിപത്യ അവകാശങ്ങള് അട്ടിമറിയ്ക്കപ്പെടുകയും അരാജകത്വം പൊട്ടിപ്പുറപ്പെടുകയും യുദ്ധങ്ങള് തന്നെ ഉണ്ടാവുകയും ചെയ്യാം. സാമ്പത്തിക മൗലികവാദികള് ചിന്തിയ്ക്കുന്നതായി തോന്നുന്നപോലെ, ഇക്കാര്യത്തില് നമുക്ക് ഏതെങ്കിലുമൊന്ന് തിരഞ്ഞെടുക്കാനുള്ള സാഹചര്യമുണ്ടാവുകയില്ല എന്ന് വ്യക്തമാണ്.\nഒരു പിടി ആളുകളുടെ കൈകളിലേക്ക് മൂലധനം കേന്ദ്രീകരിക്കുക എന്നതാണ് മറ്റൊരു തത്വം. ഇന്ത്യയില് അതിന്നര്‍ഥം കര്‍ഷക ജനസാമാന്യത്തിന്റെ ഭൂമി അവരില്‍നിന്ന് തട്ടിപ്പറിച്ചെടുത്ത് മാഫിയകളും കാര്‍ഷിക വ്യവസായവും തോട്ടമുടമകളും റിയല് എസ്റ്റേറ്റുകാരും കയ്യടക്കുക എന്നതാണ്. തൊഴില്‍വിപണിയിലെ ആളുകളുടെ സംഖ്യ അതുമൂലം വര്‍ധിക്കും എന്നു മാത്രമല്ല, ചെറുകിട കൃഷിയ്ക്കും സഹകരണ കൃഷിയ്ക്കും ലഭ്യമായ ഭൂമിയുടെ അളവ് കുറയ്ക്കുകയും ചെയ്യും. ദാരിദ്ര്യരേഖയ്ക്ക് താഴെയുള്ളവരുടെ സംഖ്യ വലിയ അളവില് വര്‍ധിച്ചതും ഗ്രാമങ്ങളില് ലക്ഷക്കണക്കിന് ആളുകള് ആത്മഹത്യ ചെയ്യുന്നതും കാണിക്കുന്നത് ഇതും പ്രവര്‍ത്തനക്ഷമമല്ലെന്നാണ്. കൂട്ടക്കുഴപ്പവും മനുഷ്യവിഭവശേഷിയുടെ വമ്പിച്ച നഷ്ടവുമാണ് അതിന്റെ ഫലം. ഒരുപിടി ആളുകള്‍ക്കുണ്ടാകുന്ന ലാഭത്തെ വളര്‍ച്ചയായി ചിത്രീകരിക്കുകയും 84 കോടി ഇന്ത്യക്കാര് ദാരിദ്ര്യത്തില് കഴിയുന്നതിനെ അവഗണിയ്ക്കുകയും ചെയ്യുന്ന സാമ്പത്തിക മൗലികവാദികള് യഥാര്‍ത്ഥത്തില് ഉല്‍പാദനപരമായ കഴിവിനെ നശിപ്പിക്കുകയാണ് ചെയ്യുന്നത് എന്ന് ഇതില്‍നിന്ന് വ്യക്തമാകുന്നു. ഈ സ്ഥിതിയ്ക്ക് ഒരൊറ്റ പരിഹാരമേയുള്ളൂ; സമ്പാദിയ്ക്കപ്പെടുന്ന സ്വത്ത് സ്വകാര്യ കുത്തകകളുടെ കൈകളില് എത്തിച്ചേരാത്തവിധത്തില് വിഭവങ്ങള് വഴി തിരിച്ചുവിടുന്ന ഒരു വ്യവസ്ഥ കണ്ടെത്തുക. കൂടുതല് തൊഴിലുകള് സൃഷ്ടിക്കുന്നതിനും സ്വത്ത് കൂടുതല് വിശാലമായി വിതരണം ചെയ്യുന്നതിനും ഉപകരിക്കുന്ന ആസൂത്രണത്തില് അധിഷ്ഠിതമായിരിക്കണം ആ വ്യവസ്ഥ. വികസന മൂലധനത്തിന്റെ ആവശ്യങ്ങള്‍ക്കനുസരിച്ച് വിഭവശേഷിയെ വികസിപ്പിയ്ക്കാന് ആ വ്യവസ്ഥയില് ആഭ്യന്തര വിപണിയ്ക്ക് കഴിയും. ഏറ്റവും താഴെ തട്ടുതൊട്ട് മുകളറ്റം വരെ ജനാധിപത്യ സ്ഥാപനങ്ങളുടെ ശക്തമായ ഉപകരണങ്ങള് ഉണ്ടാവേണ്ടത് ഇതിന്നാവശ്യമാണ്. മേല്‍പ്പറഞ്ഞ വിനാശകരമായ പ്രവണതകളെ ചെറുക്കുന്നതിന് ഒരു തരത്തിലുള്ള സോഷ്യലിസ്റ്റ് പരിഹാരങ്ങള് തന്നെയാണ് ആവശ്യം. കോര്‍പറേറ്റ്വല്‍ക്കരണത്തിന്റെയും വിപണികുത്തകകളുടെയും ധനമൂലധനത്തിന്റെ ഊഹാധിഷ്ഠിതമായ പകല്‍കൊള്ളയുടെയും പ്രവണതയ്ക്കെതിരെ കടുത്ത ആക്രമണം നടത്തേണ്ടത് ഇതിന്നാവശ്യമാണ്. സാമൂഹ്യ ഉടമസ്ഥത ശക്തിപ്പെടുത്തുന്നതിനും സഹകരണവല്‍ക്കരണത്തിനും ലഭ്യമായ വിഭവങ്ങള്‍വെച്ചുകൊണ്ട് ജനങ്ങളുടെ ആവശ്യങ്ങള് നിറവേറ്റുന്നതിന് മുന്‍ഗണന നല്‍കുന്നതിനും ഉള്ള ശ്രമങ്ങള് ഇതിനാവശ്യമാണ്.\nഗ്രാമങ്ങളില് താമസിക്കുന്ന വലിയ സംഖ്യ വരുന്ന തൊഴിലാളികളാണ് നമ്മുടെ ഏറ്റവും പ്രധാനപ്പെട്ട വിഭവം. ഗ്രാമീണ തൊഴിലുറപ്പു പദ്ധതി (എംഎന്‍ആര്‍ഇജിഎ) നിയമവും ഭൂപരിഷ്കരണവുമായി ബന്ധപ്പെട്ട നിയമങ്ങളുംപോലുള്ള നിയമങ്ങള് വഴി നാം അവരെ ശാക്തീകരിയ്ക്കേണ്ടതുണ്ട്. വിതരണം ചെയ്യുന്നതിന് യഥേഷ്ടം ഭൂമി ഇവിടെയുണ്ട്; അതില് കൃഷി ചെയ്യുന്നതിന് തൊഴിലാളികളുമുണ്ട്. ഇതായിരിക്കണം ഗവണ്‍മെന്റിന്റെ മുന്‍ഗണനയില് വരേണ്ടത്. ഗ്രാമീണ തൊഴിലുറപ്പ് നിയമം നടപ്പാക്കുന്നതിന് ശക്തമായ പ്രസ്ഥാനം ഉയര്‍ത്തിക്കൊണ്ടുവരുന്നതിലൂടെ വിലക്കയറ്റത്തിനുനേരെ ശക്തമായ ആക്രമണം നടത്തണം; വന്‍കിട കച്ചവടക്കാരും സര്‍ക്കാരും നടത്തുന്ന പൂഴ്ത്തിവെപ്പ് തടയുന്നതിന് ശക്തമായ പൊതുവിതരണ സംവിധാനം വളര്‍ത്തിക്കൊണ്ടുവരണം; ഗവണ്‍മെന്‍റ് പദ്ധതികള് നടപ്പാക്കുന്നതില് ഉള്ള അഴിമതികള് തടയുന്നതിന് കര്‍ശനമായ നിയമങ്ങള് നിര്‍മിയ്ക്കണം; ജനങ്ങളുടെ സമ്പത്ത് കൊള്ളയടിച്ച് അവരെ ദുരിതത്തിലേക്ക് തള്ളിവിടുന്ന നിക്ഷിപ്ത താല്‍പര്യക്കാരുടെമേല് ഫലപ്രദമായ പൊതുനിയന്ത്രണം കൊണ്ടുവരണം. തൊഴിലാളികളുടെയും കൃഷിക്കാരുടെയും കര്‍ഷകത്തൊഴിലാളികളുടെയും ന്യായമായ ആവശ്യങ്ങള് ഉന്നയിച്ചുകൊണ്ട് സംഘടിതമായ സമരങ്ങള് കെട്ടഴിച്ചുവിട്ടുകൊണ്ടേ ഇതെല്ലാം സാധിക്കൂ. ആ സമരങ്ങള്‍ക്ക് നാം നേതൃത്വം നല്‍കണം.\nസുനീത് ചോപ്ര ചിന്ത വാരിക\nLabels: വിലക്കയറ്റം, സാമ്പത്തികം


കാര്‍ഷിക സമൃദ്ധിയുടെ ഓര്‍മ്മപ്പെടുത്തലുമായി നിറയുത്സവം – Utharadesam\nപാലക്കുന്ന്: കാര്‍ഷിക സമൃദ്ധിയുടെ ഓര്‍മ്മപ്പെടുത്തലുമായി ക്ഷേത്രങ്ങളിലും തറവാട് ഭവനങ്ങളിലും നിറയുത്സവം നടത്തി. നാട്ടിന്റെ ക്ഷേമത്തിനും ഐശ്വര്യത്തിനുമായി പാടത്തില് നിന്ന് ആദ്യം കൊയ്‌തെടുത്ത നെല്‍ക്കതിര് നിറയ്ക്കുന്ന ഉത്സവമാണിത്. നിശ്ചിത ദിവസം രാവിലെ കിട്ടുന്ന മുഹൂര്‍ത്തത്തിലാണിത് നടത്താറ്. ഔഷധ സസ്യങ്ങളായ അത്തി, ഇത്തി, അരയാല്, പ്ലാവ്, മാവ്, വട്ട, നെല്ലി, മുള, തുളസി തുടങ്ങിയവയുടെ ഇലകള് പൊലിവള്ളിയും ചേര്‍ത്ത് നിറയോല ഉണ്ടാക്കി അതില് നെല്‍ക്കതിരുകള് തിരുകി പാന്തം (തെങ്ങോലയുടെ മടലിലെ പുറംതോല്) കൊണ്ട് കെട്ടിയ ശേഷം തലയിലേന്തി ക്ഷേത്രത്തിലെ നിശ്ചിത ഇടങ്ങളില് ബന്ധിക്കും. അടുത്ത നിറയുത്സവം വരെ ഇത് തല്‍സ്ഥാനങ്ങളില് ഉണ്ടായിരിക്കണം.\nപാലക്കുന്ന് കഴകം ഭഗവതി ക്ഷേത്രത്തിലും കഴക പരിധിയിലെ മിക്ക വയനാട്ടു കുലവന് തറവാടുകളിലും ഉത്രാട ദിവസം ‘നിറയ്ക്കല്’ നടന്നു. ക്ഷേത്രത്തില് നിറയ്ക്ക് ആവശ്യമായ കോപ്പുകള് തലേന്നാള് തന്നെ അതിന് നിയോഗിതരായ അവകാശികള് എത്തിച്ചു. ഭണ്ഡാര വീട്ടിലെ ശ്രീകോവിലിന്റെ തിരുമുറ്റത്ത് രാവിലെ നിറക്കോപ്പുകള്‍ക്കു വലം വെച്ച് കലാശാട്ടും പൂജയും നടത്തി ആചാരസ്ഥാനീക്കാര് നിറകെട്ടി ഭണ്ഡാര വീട്ടിലും ക്ഷേത്രത്തിലും പ്രധാന സ്ഥാനങ്ങളില് ബന്ധിച്ചു. ലഭ്യതയനുസരിച്ച് ഇതിലൊരു ഭാഗം ചടങ്ങിനെത്തിയ വിശ്വാസികള് വീടുകളിലേക്ക് കൊണ്ട് പോയി. പാലക്കുന്നില് ആള്‍ക്കൂട്ടമോ ആരവമോ ഇല്ലാത്ത ഉത്സവമാണിത്. ആചാരത്തിലൂടെ കാര്‍ഷിക സംസ്‌കാരം നിലനിര്‍ത്തുക എന്നതോടൊപ്പം വര്‍ഷം മുഴുവന് സമ്പല് സമൃദ്ധിയുണ്ടാകുമെന്നാണ് വിശ്വാസം.


ഉത്തര്‍പ്രദേശില് വ്യാജ മദ്യം കഴിച്ച് പത്ത് പേര് മരിച്ചു :: Janmabhumi Daily\nഉത്തര്‍പ്രദേശില് വ്യാജ മദ്യം കഴിച്ച് പത്ത് പേര് മരിച്ചു\nMonday 21 May 2018 11:25 am IST\nഉത്തര്‍പ്രദേശിലെ രണ്ട് ജില്ലകളിലായി വ്യാജ മദ്യം കഴിച്ച പത്ത് പേര് മരിച്ചു. 16 പേരെ ഗുരുതരാവസ്ഥയില് ആശുപത്രിയില് പ്രവേശിപ്പിച്ചിരിക്കുകയാണ്. സര്‍ക്കാരിന്റെ മദ്യശാലയില് നിന്നും മദ്യം വാങ്ങി കഴിച്ചവരാണ് മരിച്ചതെന്ന് ബന്ധുക്കള് പൊലീസിനോട് പറഞ്ഞു\nലക്നൗ: ഉത്തര്‍പ്രദേശിലെ രണ്ട് ജില്ലകളിലായി വ്യാജ മദ്യം കഴിച്ച പത്ത് പേര് മരിച്ചു. 16 പേരെ ഗുരുതരാവസ്ഥയില് ആശുപത്രിയില് പ്രവേശിപ്പിച്ചിരിക്കുകയാണ്. സര്‍ക്കാരിന്റെ മദ്യശാലയില് നിന്നും മദ്യം വാങ്ങി കഴിച്ചവരാണ് മരിച്ചതെന്ന് ബന്ധുക്കള് പൊലീസിനോട് പറഞ്ഞു.\nയു.പിയിലെ കാണ്‍പൂര്, ദേഹത് എന്നീ ജില്ലകളിലായാണ് മരണം റിപ്പോര്‍ട്ട് ചെയ്തിരിക്കുന്നത്. 'മാധുരി' എന്ന മദ്യമാണ് മരിച്ചവര് വാങ്ങി കഴിച്ചതെന്ന് കാണ്‍പൂര് എസ്.പി അഖിലേഷ് കുമാര് അറിയിച്ചു. കാണ്‍പൂരിലെ എല്.എല്.ആര് ആശുപത്രി, ഉര്‍സല ഹോര്‍സ്മാന് മെമ്മോറിയല് ആശുപത്രി എന്നിവിടങ്ങളിലാണ് ഗുരുതരാവസ്ഥയില് 16 പേരെ ചികിത്സയ്ക്കായി പ്രവേശിപ്പിച്ചത്.\nസംഭവത്തെ തുടര്‍ന്ന് മദ്യശാലയുടെ ലൈസന്‍സ് ഹോള്‍ഡറായ ശ്യാം ബാലകിനെതിരെ എക്സൈസ് നിയമ പ്രകാരം കേസെടുത്തിട്ടുണ്ട്. ഇതുമായി ബന്ധപ്പെട്ട് മറ്റ് നാല് പേരെ കസ്റ്റഡിയിലെടുക്കുകയും ഒരാളെ അറസ്റ്റ് ചെയ്തിട്ടുണ്ടെന്നും പോലീസ് അറിയിച്ചു. അതേസമയം, ദുരന്തബാധിതരുടെ കുടുംബത്തിന് മുഖ്യമന്ത്രി യോഗി ആദിത്യനാഥ് രണ്ട് ലക്ഷം രൂപ ധനസഹായം പ്രഖ്യാപിച്ചു.\nഉത്തര്‍പ്രദേശില് വന് വിഷമദ്യ ദുരന്തം; വ്യാജ മദ്യം കഴിച്ച് 26 മരണം\nഉത്തര്‍പ്രദേശില് വിഷമദ്യം കഴിച്ച് 27 പേര് മരിച്ചു: 122 പേര് ഗുരുതരനിലയില്\nവ്യാജ ചാരായം കഴിച്ച് യുവാവ് മരിച്ചു\nഅച്ഛന്‍വാങ്ങിവെച്ച മദ്യം കഴിച്ച് മൂന്നാം ക്ലാസുകാരന് മരിച്ചു\nഉത്തര്‍പ്രദേശില് വ്യാജമദ്യ ദുരന്തം: 17 പേര് മരിച്ചു


മധ്യപ്രദേശ് 5.63 ലക്ഷം കോടി രൂപയുടെ നിക്ഷേപം ആകര്‍ഷിച്ചു: ശിവ്‌രാജ് സിംഗ് ചൗഹാന് - FUTURE KERALA - Future Kerala\nby വെബ് ഡെസ്‌ക്\t,\t25 October 2016\nഇന്‍ഡോര്: രണ്ടു ദിവസം നീണ്ടു നിന്ന ആഗോള നിക്ഷേപക ഉച്ചകോടിയില് നിന്ന് 5.63 ലക്ഷം കോടി രൂപയുടെ നിക്ഷേപ സമാഹരണം നടത്താന് മധ്യപ്രദേശിനു സാധിച്ചതായി മുഖ്യമന്ത്രി ശിവ് രാജ് സിംഗ് ചൗഹാന്. ലോകത്തെ ഏറ്റവും വലിയ നിക്ഷേപ കേന്ദ്രങ്ങളിലൊന്നാക്കി മധ്യപ്രദേശിനെ മാറ്റുന്നതിന് ആവശ്യമായ എല്ലാ പ്രോത്സാഹനങ്ങളും നിക്ഷേപകര്‍ക്കു നല്‍കുമെന്നും ശിവ്‌രാജ് സിംഗ് ചൗഹാന് പറഞ്ഞു.\nരണ്ടു ദിവസങ്ങളിലായി സംഘടിപ്പിച്ച ഉച്ചകോടിക്ക് വമ്പിച്ച പ്രതികരണമാണ് നിക്ഷേപകരില് നിന്ന് ലഭിച്ചത്. 2600ഓളം നിക്ഷേപ വാഗ്ദാനങ്ങളാണ് ഇതിനിടയില് സംസ്ഥാനത്തിന് ലഭിച്ചതെന്നു ചൗഹാന് പറഞ്ഞു. നിക്ഷേപകര് ചൂണ്ടിക്കാട്ടിയ പ്രശ്‌നങ്ങള് പരിഹരിക്കുന്നതിന് ഉദ്യോഗസ്ഥതലത്തില് സമഗ്രമായ ചര്‍ച്ച നടന്നതായും ചൗഹാന് വ്യക്തമാക്കി. നിക്ഷേപകരുടെ സൗകര്യാര്‍ത്ഥം പ്രത്യേക പോര്‍ട്ടല് ഉടനാരംഭിക്കുമെന്നും പദ്ധതി അനുമതിയടക്കമുള്ള വിഷയങ്ങളില് ഇതു സഹായകമായിരിക്കുമെന്നും ശിവ്‌രാജ് സിംഗ് ചൗഹാന് അറിയിച്ചു. 50 കോടി രൂപ മൂല്യമുള്ള നിക്ഷേപങ്ങള്‍ക്കായി റിലേഷന് മാനേജരെ നിയമിക്കുമെന്ന് ചൗഹാന് ചൂണ്ടിക്കാട്ടി.\nഭൂവിനിയോഗം സംബന്ധിച്ച് നിലവിലെ നിയമങ്ങളില് സംസ്ഥാന സര്‍ക്കാര് ഭേദഗതി തയാറാക്കും. ഭൂവിനിയോഗത്തിനായി കുറഞ്ഞ തുക മാത്രം നിക്ഷേപകര് അടയ്‌ക്കേണ്ട സാഹചര്യം സൃഷ്ടിക്കുമെന്നും ശിവ് രാജ് സിംഗ് ചൗഹാന് പറഞ്ഞു. റെഡിമെയ്ഡ് വസ്ത്രങ്ങളുടെ നിര്‍മാണ മേഖലയ്ക്കായി സര്‍ക്കാര് പുതിയ നയം ആവിഷ്‌കരിക്കും. മലിനീകരണ നിയന്ത്രണ ബോര്‍ഡിന്റെ പക്കല് നിന്ന് വിവിധ പദ്ധതികള്‍ക്ക് യഥാസമയം അനുമതി ലഭ്യമാക്കുമെന്നും ശിവ് രാജ് സിംഗ് ചൗഹാന് ഉറപ്പു നല്‍കി. ചരക്കു സേവന നികുതി പ്രാവര്‍ത്തികമാക്കുമ്പോള് സംസ്ഥാനത്തിന് ഉണ്ടാകുന്ന വരുമാന നഷ്ടം പരിഹരിക്കുന്നതിന്റെ ഭാഗമായി പ്രത്യേക സമിതിക്കു രൂപം നല്‍കും. സംസ്ഥാനത്തിന്റെ വരുമാനത്തില് തുടര്‍ച്ച ഉറപ്പാക്കുന്നതിന് ആവശ്യമായ നടപടികള് സമിതി നിര്‍ദേശിക്കും.\nഭോപ്പാല്, ഇന്‍ഡോര് എന്നീ നഗരങ്ങളില് അന്താരാഷ്ട്ര വിമാനത്താവളങ്ങള് അനുവദിക്കണമെന്ന ആവശ്യം കേന്ദ്ര വിദേശകാര്യ മന്ത്രി സുഷമ സ്വരാജിനോട് ശിവിരാജ് സിംഗ് ചൗഹാന് ഉന്നയിച്ചു. നിക്ഷേപ ഉച്ചകോടിയുടെ സമാപന പ്രസംഗത്തിലാണ് ഇക്കാര്യം ശിവ്‌രാജ് സിംഗ് ചൗഹാന് മുന്നോട്ടു വെച്ചത്.\nTags:\tgets Rs 5.63 lakh crore, Madhyapradesh, Shivraj Singh Chouhan, worth investment\nചന്ദാ കൊച്ചാര് അവധിയിലേക്ക്; അവധി ആവശ്യപ്പെട്ടിട്ടില്ലെന്ന് ഐസിഐസിഐ ബാങ്ക്\nഅമുലിനെതിരായ കേസില് എച്ച്‌യുഎല്ലിനൊപ്പം വാദിലാല് ഗ്രൂപ്പും ഫ്രഷ് ആന്റ് ന്യൂട്രല്ലയും\nഅര്‍ദ്ധവാര്‍ഷിക കണക്കില് റെക്കോര്‍ഡ് ലാഭവുമായി മുത്തൂറ്റ് കാപ്പിറ്റല് സര്‍വീസസ് ലിമിറ്റഡ്\n30% വളര്‍ച്ച ലക്ഷ്യമിട്ട് ടാറ്റാ കാപിറ്റല്\nഡാനോന് ഇന്ത്യ ചെലവ് ചുരുക്കുന്നു; മൂന്ന് വര്‍ഷത്തിനുള്ളില് വരുമാനം ഇരട്ടിയാക്കും


മൂന്നാം ദിനം മഹാരാജാസ് മുന്നില് | mangalam.com\nമൂന്നാം ദിനം മഹാരാജാസ് മുന്നില്\nStory Dated: Sunday, March 13, 2016 12:59\nതൊടുപുഴ: എം.ജി. സര്‍വകലാശാല കലോത്സവം മൂന്നാം ദിനം പിന്നിടുമ്പോള് എറണാകുളം മഹാരാജാസ് കോളജ് മുന്നില്. ആദ്യ രണ്ടുദിനങ്ങളില് മുന്നിട്ടുനിന്നിരുന്ന മുന് ജേതാക്കള് കൂടിയായ എറണാകുളം സെന്റ് തെരേസസ് കോളജിനെ അട്ടിമറിച്ചാണു മഹാരാജാസ് മുന്നിലെത്തിയത്.\n34 മത്സരങ്ങള് പൂര്‍ത്തിയായപ്പോള് മഹാരാജാസ് കോളജ് 47 പോയിന്റോടെയാണു കുതിക്കുന്നത്.\nരണ്ടാം സ്‌ഥാനത്തുള്ള സെന്റ് തെരേസസിന് 37 പോയിന്റാണുള്ളത്. 21 പോയിന്റുമായി തേവര എസ്.എച്ചാണു മൂന്നാമത്. 18 പോയിന്റുമായി തൃപ്പൂണിത്തുറ ആര്.എല്.വി. കോളജും ആലുവ യു.സി. കോളജും തൊട്ടു പിന്നിലുണ്ട്. കോട്ടയം സി.എം.എസ്. കോളജും ആലുവ സെന്റ് സേവ്യേഴ്‌സ് കോളജ് ഫോര് വുമണും 13 പോയിന്റുമായി ഇവര്‍ക്കു പിന്നിലുണ്ട്.\nഇന്നലെയും വൈകിയാണു മത്സരങ്ങള് ആരംഭിച്ചത്. കലോത്സവത്തിന്റെ ഗ്ലാമര് ഇനങ്ങളായ നാടോടി നൃത്തം (ഗ്രൂപ്പ്), മോഹിനിയാട്ടം, ക്ലാസിക്കല് മ്യൂസിക്ക് തുടങ്ങിയവയാണ് ഇന്നത്തെ പ്രധാന മത്സരങ്ങള്. പെരുമ്പിള്ളിച്ചിറ അല് അസ്‌ഹര് കോളജില് നടക്കുന്ന കലോത്സവം നാളെ സമാപിക്കും.\nസാങ്കേതികക്കുടുക്കില് സി.ബി.ഐ. : ജയരാജന്റെ കസ്‌റ്റഡി അപേക്ഷ പിന്‍വലിച്ചു, പിന്നെ വീണ്ടും നല്‍കി\nതലശേരി: കതിരൂര് മനോജ് വധക്കേസില് റിമാന്‍ഡിലായ സി.പി.എം. ജില്ലാ സെക്രട്ടറി പി. ജയരാജനെ...\nതിരുവനന്തപുരം: തീപിടിത്തത്തില് കേടുപാടുണ്ടായ ഇറ്റാര്‍സി ജങ്‌ഷന് സ്‌റ്റേഷനിലെ സിഗ്നല്...\nസാംസ്‌കാരിക സദസിലായാലും സിനിമാ സംബന്ധിച്ച ചര്‍ച്ചകളിലായാലും സുഹൃദ് സമ്മേളനങ്ങളിലായാലും...\nആഭ്യന്തരമന്ത്രിയുടെ കര്‍ശനനിര്‍ദേശം: രാഷ്‌ട്രീയക്കാരുടെയും മാധ്യമപ്രവര്‍ത്തകരുടെയും ഫോണ് ചോര്‍ത്തരുത്\nതിരുവനന്തപുരം: രാഷ്‌ട്രീയനേതാക്കളുടെയോ മാധ്യമപ്രവര്‍ത്തകരുടെയോ ടെലിഫോണ് ചോര്...\nസി.പി.ഐ. മന്ത്രിമാര്: തീരുമാനം നാളെ\nതിരുവനന്തപുരം: ഇടതുമുന്നണി മന്ത്രിസഭയിലെ സി.പി.ഐ. പ്രതിനിധികളുടെ കാര്യത്തില് പ്രാഥമിക...\nഹയര് സെക്കന്‍ഡറി അലോട്ട്‌മെന്റ്: സാങ്കേതിക തകരാറില് വിദ്യാര്‍ഥികള് വലഞ്ഞു\nതിരുവനന്തപുരം: ഹയര് സെക്കന്‍ഡറി ട്രയല് അലോട്ട്‌മെന്റില്‍തന്നെ സാങ്കേതിക പിഴവിനെത്തുടര്...\nവഴിതെറ്റിയോടിയ ഓഖ ഒടുവില് പെസഹ ദിനത്തിലെത്തി\nകൊച്ചി: ഗുഡ്‌സ് ട്രെയിന് പാളം തെറ്റിയതിനെ തുടര്‍ന്ന് വഴി തിരിച്ചു വിട്ട ഓഖ-എറണാകുളം...


നീറ്റ് പരീക്ഷയ്ക്ക് ശിരോവസ്ത്രം ധരിക്കാം; മുൻകൂട്ടി അനുമതി വാങ്ങണമെന്ന് കേന്ദ്രം | NewsTagLive\nHome News National നീറ്റ് പരീക്ഷയ്ക്ക് ശിരോവസ്ത്രം ധരിക്കാം; മുൻകൂട്ടി അനുമതി വാങ്ങണമെന്ന് കേന്ദ്രം\nനീറ്റ് പരീക്ഷയ്ക്ക് ശിരോവസ്ത്രം ധരിക്കാം; മുൻകൂട്ടി അനുമതി വാങ്ങണമെന്ന് കേന്ദ്രം\nന്യൂഡല്‍ഹി: അടുത്ത വർഷം മെയ് മൂന്നിന് നടക്കാനിരിക്കുന്ന അഖിലേന്ത്യാ മെഡിക്കല് എന്‍ട്രന്‍സ് പരീക്ഷ (നീറ്റ്)യ്ക്ക് ശിരോവസ്ത്രം ധരിക്കാമെന്ന് കേന്ദ്ര മാനവ വിഭവ ശേഷി മന്ത്രാലയം. ബുര്‍ഖ, ഹിജാബ്, കാരാ, കൃപാണ് എന്നിവ ധരിക്കാനാണ് മാനവവിഭവ ശേഷി മന്ത്രാലയം അനുമതി നൽകിയിരിക്കുന്നത്.\nഎന്നാല് ഇത്തരം വസ്ത്രം ധരിച്ചെത്തുന്നവര് മുന്‍കൂട്ടി അനുമതി വാങ്ങണമെന്നും സര്‍ക്കുലറില് പറയുന്നു. നിശ്ചിത പരീക്ഷാ കേന്ദ്രങ്ങളിൽ ഒരു മണിക്കൂർ മുമ്പേയെത്തി ബന്ധപ്പെട്ട അധികാരികളോട് ഇക്കാര്യം റിപ്പോർട്ട് ചെയ്യണമെന്നാണ് മന്ത്രാലയം പറയുന്നത്. ശരീരത്തില് മെഡിക്കല് ഉപകരണങ്ങള് ഉള്ളവര് അഡ്മിറ്റ് കാര്‍ഡ് കിട്ടുന്നതിന് മുമ്പുതന്നെ ഇക്കാര്യത്തില് അനുമതി തേടണമെന്നും സര്‍ക്കുലറില് വ്യക്തമാക്കുന്നു.\nനീറ്റ് പരീക്ഷയ്ക്ക് പരീക്ഷാ ഹാളിൽ ശിരോവസ്ത്രം ധരിക്കുന്നതിന് കഴിഞ്ഞവര്‍ഷം വിലക്കേർപ്പെടുത്തിയിരുന്നു. ഇത് വലിയ പ്രതിഷേധത്തിനും വിവാദത്തിനും കാരണമായിരുന്നു. ഇതിനെതിരെ വിദ്യാർഥിനികൾ കോടതിയെ സമീപിക്കുകയും ചെയ്തിരുന്നു. ഈ സാഹചര്യത്തിലാണ് ഇത്തവണ ശിരോവസ്ത്രം ധരിക്കാമെന്ന് മാനവ വിഭവ ശേഷി മന്ത്രാലയം അറിയിച്ചിരിക്കുന്നത്. ഉച്ചയ്ക്ക് രണ്ട് മണി മുതൽ വൈകീട്ട് അഞ്ച് വരെയാണ് പരീക്ഷ.\nപരീക്ഷക്കായി ഉച്ചയ്ക്ക് ഒന്നരയ്ക്കു മുമ്പേ വിദ്യാര്‍ഥികള് പരീക്ഷാ കേന്ദ്രത്തില് എത്തണം. ഡോക്ടര്‍മാര് നിര്‍ദേശിച്ചിട്ടുള്ള കണ്ണട വിദ്യാര്‍ഥികള്‍ക്ക് ഉപയോഗിക്കാം. സണ് ഗ്ലാസുകള് ഉപയോഗിക്കാന് പാടില്ല. ആണ്‍കുട്ടികള്‍ക്ക് ഇളം നിറത്തിലുള്ള അരക്കൈ ഷര്‍ട്ട് ധരിക്കാം. ചെരിപ്പ് ഉപയോഗിക്കാം. എന്നാല് ഷൂ ധരിക്കുന്നതിന് വിലക്കുണ്ട്. വാച്ച്, ബ്രെയിസ് ലെറ്റ്, തൊപ്പി, ബെല്‍റ്റ് എന്നിവ പരീക്ഷാ ഹാളില് കൊണ്ടുവരാന് പാടില്ല. ആണ്‍കുട്ടികള് കുര്‍ത്ത, പൈജാമ എന്നിവ ധരിക്കാന് പാടില്ല തുടങ്ങിയവയാണ് പരീക്ഷാർഥികൾക്കുള്ള നിബന്ധനകൾ.\nDecember 02, 2019, 11:50 am


കൊച്ചി: ആലുവ സിഐ സി.എൽ സുധീറിനെതിരെ ആരോപണങ്ങൾ ഉന്നയിച്ച് ഗാർഹിക പീഡന പരാതി നൽകിയ മറ്റൊരു യുവതി കൂടി രംഗത്ത്. ഇന്ന് മോഫിയയുടെ പേരാണ് കേട്ടതെങ്കിൽ നാളെ തന്‍റെ പേരും കേൾക്കേണ്ടി വരും എന്ന് പറഞ്ഞാണ് സുധീറിനെതിരെ യുവതി ആരോപണമുന്നയിച്ചത്. ആലുവ സ്റ്റേഷനിലെത്തിയ തന്‍റെ പരാതി രേഖപ്പെടുത്താൻ പോലും അയാൾ തയ്യാറായില്ലെന്ന് യുവതി ആരോപിച്ചു.\n“ചെറിയ കേസ് അല്ല എന്‍റെത്. ഏഴ് ദിവസമായിരുന്നു ഞാൻ ആശുപത്രിയിൽ കഴിഞ്ഞത്. ഭർത്താവ് എന്‍റെ കൈയും കാലും തല്ലിയൊടിച്ചു. ദേഹം മുഴുവനും സിഗരറ്റ് കൊണ്ട് പൊളിച്ചു. ഇതോടെയാണ് പരാതിയുമായി പൊലീസിനെ സമീപിച്ചത്. എന്നാൽ ഭർത്താവും സിഐയും കൂടി എല്ലാം തേച്ചു മായച്ചു കളഞ്ഞു”, യുവതി പറഞ്ഞു.\nPrevious മോഫിയയുടെ മരണം: ഭർത്താവ് സൂഹൈലും മാതാപിതാക്കളും പിടിയിൽ\nNext ആലുവ സി.ഐയെ നീക്കിയില്ല; പൊലീസ് സ്റ്റേഷനില് അന്വര് സാദത്ത് എം.എല്.എയുടെ പ്രതിഷേധം